cyanic-selkie/wikianc huggingface dataset:
ᱜᱩᱣᱟ
ᱢᱤᱫ ᱦᱩᱰᱤᱧ ᱟᱧ ᱚᱛᱱᱚᱜ ᱴᱚᱴᱷᱟ ᱨᱮᱱᱟᱜ ᱜᱩᱣᱟ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱨᱟᱡᱽᱟᱹᱨᱤ ᱨᱮ ᱢᱤᱫᱴᱟᱹᱝ ᱢᱩᱬ ᱴᱷᱟᱶ ᱫᱚᱦᱚ ᱟᱠᱟᱱᱟ ᱾ ᱟᱹᱰᱤ ᱜᱟᱱ ᱯᱨᱟᱤᱵᱷᱮᱴ ᱠᱚᱢᱯᱟᱹᱱᱤ, ᱡᱮᱼᱞᱮᱠᱟ ᱡᱤᱱᱫᱟᱞ ᱥᱴᱤᱞ, ᱟᱫᱷᱩᱱᱤᱠ, ᱨᱩᱝᱜᱴᱟ, ᱟᱥᱤᱨᱣᱟᱫᱽ ᱩᱫᱭᱟᱱ ᱮᱢᱟᱱ ᱱᱚᱶᱟ ᱴᱚᱴᱷᱟ ᱠᱷᱚᱱ ᱰᱮᱦᱮᱨ ᱞᱟᱵᱷ ᱟᱨᱡᱷᱟᱣ ᱮᱫᱟ ᱠᱚ ᱾ ᱱᱚᱣᱟ ᱥᱚᱦᱚᱨ ᱨᱤᱱ ᱦᱚᱲ ᱠᱚ ᱞᱟᱹᱜᱤᱫ ᱥᱮᱪᱮᱫ, ᱥᱣᱟᱥᱛᱷᱭᱟ ᱟᱨ ᱮᱢᱟᱱ ᱞᱟᱹᱠᱛᱤ ᱨᱮ ᱥᱮᱪᱮᱫ ᱢᱟᱰᱣᱟ ᱞᱟᱹᱜᱤᱫ ᱛᱮ ᱢᱚᱱᱮ ᱵᱟᱱᱩᱜᱼᱟ ᱾ ᱟᱪᱮᱛᱤᱭᱟᱹ ᱟᱜ ᱱᱟᱯᱟᱭ ᱩᱛᱷᱱᱟᱹᱣ ᱞᱟᱹᱜᱤᱫ ᱰᱤᱮᱵᱷᱤ ᱥᱟᱶᱛᱟ ᱞᱟᱹᱜᱤᱫ ᱤᱫᱤ ᱛᱮ ᱰᱤᱮᱵᱷᱤ ᱥᱤᱱᱭᱟᱨ ᱥᱤᱠᱚᱱᱫᱟᱨᱤ ᱯᱟᱵᱽᱞᱤᱠ ᱟᱥᱲᱟ ᱧᱩᱛᱩᱢᱟᱜ ᱢᱤᱫᱴᱟᱹᱝ ᱱᱟᱯᱟᱭ ᱟᱥᱲᱟ ᱪᱟᱞᱟᱜ ᱠᱟᱱᱟ ᱾
ᱦᱚᱲ ᱮᱞ
ᱢᱩᱲ ᱟᱹᱫᱤᱹᱵᱟᱥᱤ ᱛᱟᱦᱮᱸᱱ ᱦᱚᱲ ᱠᱚᱣᱟᱜ ᱦᱚ ᱡᱟᱹᱛᱤ ᱞᱮᱠᱟᱛᱮ ᱠᱚ ᱵᱟᱰᱟᱭᱚᱜᱼᱟ, ᱱᱚᱶᱟ ᱴᱚᱴᱷᱟ ᱨᱮᱱᱟᱜ ᱞᱚᱠᱟᱞ ᱨᱮᱱᱟᱜ ᱫᱚᱥᱟᱨ ᱟᱹᱰᱤ ᱢᱟᱨᱟᱝ ᱜᱩᱴ ᱩᱰᱤᱭᱟ ᱢᱮᱱᱟᱜᱼᱟ ᱾
ᱚᱛᱱᱚᱜ
ᱜᱩᱣᱟ ᱨᱮ ᱫᱟᱦ ᱨᱮᱱᱟᱜ ᱵᱮᱵᱚᱥᱛᱟ ᱠᱚᱸᱧᱮ ᱠᱟᱲᱚ ᱜᱟᱰᱟ ᱢᱮᱱᱟᱜᱼᱟ ᱾
ᱦᱚᱨ ᱰᱟᱦᱟᱨ
ᱜᱩᱣᱟ, ᱥᱟᱨᱟᱱᱰᱟ ᱵᱤᱨ ᱨᱮᱱᱟᱜ ᱛᱟᱞᱟᱢᱟᱞᱟ ᱨᱮ ᱢᱤᱫ ᱢᱚᱡᱽ ᱴᱷᱟᱶ ᱠᱟᱱᱟ ᱾ ᱪᱟᱸᱭᱵᱟᱥᱟ, ᱪᱚᱠᱨᱚᱫᱷᱚᱨᱯᱩᱨ, ᱴᱟᱴᱟᱱᱚᱜᱚᱨ (ᱡᱟᱢᱥᱮᱫᱽᱯᱩᱨ), ᱨᱟᱩᱨᱠᱮᱞᱟ, ᱠᱚᱴᱚᱠ, ᱵᱷᱩᱵᱽᱱᱮᱥᱚᱨ, ᱨᱮᱱᱟᱜ ᱢᱩᱬ ᱴᱷᱟᱶ ᱠᱷᱚᱱ ᱨᱮᱞ ᱟᱨ ᱥᱚᱲᱚᱠ ᱰᱟᱦᱟᱨ ᱠᱷᱚᱱ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱴᱟᱴᱟ ᱜᱩᱣᱟ ᱯᱟᱥᱮᱱᱡᱚᱨ ᱾ ᱡᱟᱢᱫᱟ (ᱜᱩᱣᱟ ᱠᱷᱚᱱ ᱑᱐ ᱠᱤᱞᱚᱢᱤᱴᱚᱨ) ᱠᱷᱚᱱ ᱠᱚᱞᱠᱟᱛᱟ ᱫᱷᱟᱹᱨᱤᱡ ᱢᱤᱫ ᱴᱨᱮᱱ ᱢᱮᱱᱟᱜᱼᱟ - ᱡᱟᱱ ᱥᱟᱛᱟᱵᱫᱤ ᱮᱠᱥᱯᱨᱮᱥ, ᱟᱫᱚ ᱜᱩᱣᱟ ᱫᱚ ᱥᱩᱨ ᱢᱮᱴᱨᱚ ᱛᱮ ᱡᱚᱲᱟᱜ ᱟᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱤᱧᱚᱛ ᱨᱮ ᱠᱷᱟᱫᱟᱱ ᱜᱩᱴ ᱠᱚ ᱛᱷᱚᱠ:ᱯᱟᱪᱮ ᱥᱤᱝᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
᱑ ᱡᱟᱱᱩᱣᱟᱨᱤ
ᱜᱨᱮᱜᱚᱨᱤ ᱯᱟᱺᱡᱤ (gregorian calendar) ᱞᱮᱠᱟᱛᱮ ᱑ ᱡᱟᱱᱩᱣᱟᱨᱤ ᱫᱚ ᱥᱮᱨᱢᱟ ᱨᱮᱭᱟᱜ ᱯᱩᱭᱞᱩ ᱫᱤᱱ ᱠᱟᱱᱟ ᱾ ᱥᱮᱨᱢᱟ ᱪᱟᱵᱟᱜ ᱞᱟᱹᱜᱤᱫ ᱓᱖᱔ ᱫᱤᱱ ᱵᱟᱹᱠᱤ ᱢᱮᱱᱟᱜ-ᱟ (leap year ᱨᱮᱫᱚ ᱓᱖᱕ ᱫᱤᱱ) ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱤᱝᱨᱟᱹᱡᱤ ᱥᱮᱨᱢᱟ ᱯᱟᱹᱧᱡᱤ ᱢᱟᱹᱦᱤᱛ ᱛᱷᱚᱠ:ᱮᱞᱠᱷᱟ ᱛᱷᱚᱠ:ᱮᱞ
ᱵᱚᱰᱚ-ᱜᱟᱨᱚ
ᱵᱚᱰᱚ-ᱜᱟᱨᱚ ᱦᱩᱰᱤᱧ ᱯᱟᱹᱨᱥᱤ ᱜᱷᱟᱨᱚᱧᱡᱽ ᱫᱚ ᱥᱤᱱᱚ-ᱛᱤᱵᱮᱛᱟᱱ ᱢᱟᱟᱨᱟᱝ ᱯᱟᱹᱨᱥᱤ ᱜᱷᱟᱨᱚᱧᱡᱽ ᱨᱮᱭᱟᱜ ᱢᱤᱫᱴᱮᱱ ᱦᱩᱰᱤᱧ ᱯᱟᱹᱨᱥᱤ ᱜᱷᱟᱨᱚᱧᱡᱽ ᱠᱟᱱᱟ, ᱱᱤᱭᱟᱹ ᱯᱟᱹᱨᱥᱤ ᱠᱚ ᱫᱚ ᱟᱥᱚᱠᱟᱭ ᱛᱮ ᱠᱚᱸᱭᱮᱸ ᱥᱟᱢᱟᱝ ᱥᱤᱧᱚᱛ ᱟᱨ ᱵᱟᱝᱞᱟᱫᱮᱥ ᱨᱮ ᱞᱟᱲᱪᱟᱲᱚᱜ ᱠᱟᱱᱟ|
ᱥᱟᱹᱠᱷᱭᱟᱹᱛ
ᱛᱷᱚᱠ:ᱯᱟᱹᱨᱥᱤ
᱒᱐᱐᱔ ᱨᱮ ᱥᱚᱧᱚᱛ ᱢᱚᱦᱟᱥᱟᱜᱚᱨ ᱫᱷᱟᱹᱨᱛᱤ ᱦᱤᱞᱟᱹᱣᱜ ᱥᱤᱧᱚᱛ ᱨᱮ ᱯᱟᱲᱟᱣ
᱒᱐᱐᱔ ᱨᱮ ᱥᱤᱧᱚᱛ ᱢᱚᱦᱟᱥᱟᱜᱚᱨ ᱫᱷᱟᱹᱨᱛᱤ ᱦᱤᱞᱟᱹᱣᱜ ᱥᱤᱧᱚᱛ ᱨᱮ ᱯᱟᱲᱟᱣ
ᱥᱤᱧᱚᱛ ᱨᱮ ᱚᱫᱷᱤᱠᱚᱨᱤᱠ ᱟᱢᱫᱟᱡᱽ ᱞᱮᱠᱟᱛᱮ, ᱒᱖ ᱰᱤᱥᱮᱢᱵᱚᱨ ᱒᱐᱐᱔ ᱦᱤᱞᱚᱜ ᱠᱚᱧᱮ ᱟᱲᱮ ᱨᱮ ᱤᱱᱰᱚᱱᱮᱥ ᱤᱱᱰᱚᱱᱮᱥᱤᱭᱟ ᱨᱮᱱᱟᱜ ᱥᱩᱢᱟᱛᱨᱟ ᱫᱽᱣᱤᱯ ᱥᱩᱨ ᱨᱮ ᱒᱐᱐᱔ ᱥᱤᱧᱚᱛ ᱢᱚᱦᱟᱥᱟᱜᱚᱨ ᱨᱮ ᱦᱮᱡ ᱞᱮᱱ ᱚᱛ ᱦᱤᱞᱟᱹᱣᱜ ᱠᱷᱚᱱ ᱥᱩᱱᱟᱢᱤ ᱠᱟᱨᱚᱱ ᱛᱮ ᱑᱐,᱑᱓᱖ ᱦᱚᱲ ᱠᱚ ᱜᱚᱡ ᱞᱮᱱᱟ ᱟᱨ ᱥᱟᱭ ᱦᱚᱲ ᱠᱚ ᱵᱷᱮᱜᱟᱨ ᱞᱮᱱᱟ ᱾ ᱫᱷᱟᱹᱨᱛᱤ ᱦᱤᱞᱟᱹᱣᱜ ᱨᱮᱱᱟᱜ ᱥᱚᱫᱚᱨ ᱙.᱑ᱼ᱙.᱓ Mw ᱢᱮᱱᱟᱜ ᱟ ᱟᱨ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱢᱚᱬᱮ ᱥᱟᱛᱟᱵᱟᱫᱤ (five decad) ᱠᱷᱚᱱ ᱦᱩᱭ ᱟᱠᱟᱱᱟ ᱾ ᱚᱱᱟ ᱛᱟᱭᱚᱢ ᱚᱱᱰᱟᱢᱟᱱ ᱟᱨ ᱱᱤᱠᱚᱵᱟᱨ ᱫᱽᱣᱤᱯ ᱜᱩᱥᱴᱤ ᱨᱮ ᱠᱮᱴᱮᱡ ᱟᱯᱷᱴᱚᱨᱥᱚᱠᱥ ᱵᱟᱱᱟᱣ ᱮᱱᱟᱮ᱾ ᱫᱷᱟᱹᱨᱛᱤ ᱦᱤᱞᱟᱹᱣᱜ ᱠᱷᱚᱱ ᱜᱚᱡ ᱦᱚᱲ ᱮᱞ ᱑,᱕᱐᱐ ᱛᱟᱦᱮᱸᱜ ᱠᱟᱱᱟ ᱾
ᱯᱟᱲᱟᱣ ᱟᱠᱟᱱ ᱦᱚᱱᱚᱛ ᱟᱨ ᱴᱚᱴᱷᱟ
ᱱᱚᱣᱟ ᱟᱯᱫᱟ ᱫᱚ ᱥᱟᱱᱟᱢ ᱑᱔ ᱟᱲᱮ ᱴᱚᱴᱷᱟ ᱨᱮ ᱯᱟᱲᱟᱣ ᱢᱮᱱᱟᱜᱼᱟ ᱾ ᱚᱱᱰᱟᱢᱟᱱ ᱟᱨ ᱱᱤᱠᱚᱵᱟᱨ ᱫᱽᱣᱤᱯ ᱜᱩᱥᱴᱤ ᱨᱮ ᱕᱗᱒ ᱫᱽᱣᱤᱯ ( ᱯᱷᱞᱚᱣᱤᱝ ᱟᱨ ᱪᱮᱛᱟᱱ ᱡᱽᱣᱟᱨ ᱚᱛ ᱡᱚᱱᱛᱟ ) ᱥᱮᱞᱮᱫ ᱢᱮᱱᱟᱜ ᱟ, ᱚᱱᱟ ᱠᱚ ᱢᱤᱫ ᱨᱮᱫᱚ ᱓᱘ ᱴᱟᱝ ᱟᱥᱚᱞᱟᱱ ᱚᱛ ᱟᱨ ᱟᱯᱟᱱᱟᱨ ᱦᱚᱲ ᱠᱚ ᱵᱟᱥᱟ ᱟᱠᱟᱱᱟ ᱾ ᱱᱚᱶᱟ ᱫᱽᱣᱤᱯ ᱫᱷᱟᱹᱨᱛᱤ ᱦᱤᱞᱟᱹᱣᱜ ᱨᱮᱱᱟᱜ ᱥᱮᱱᱴᱨᱟᱞ ᱛᱮ ᱢᱚᱦᱚᱡᱽ ᱮᱛᱚᱢ ᱥᱮᱫ ᱠᱚ ᱛᱟᱦᱮᱸᱜ ᱠᱟᱱᱟ ᱟᱨ ᱥᱩᱱᱟᱢᱤ ᱮᱛᱚᱢ ᱱᱤᱠᱚᱵᱟᱨ ᱫᱽᱣᱤᱯ ᱜᱩᱥᱴᱤ ᱨᱮ ᱑᱕ ᱜᱟᱱ ᱪᱮᱛᱟᱱ ᱢᱮᱱᱟᱜ ᱟ ᱾
ᱱᱚᱴᱥ
<cite id="fn_1">Note 1: Taken from the latest report at National Disaster Management Division's site.
ᱥᱟᱹᱠᱷᱭᱟᱹᱛ
ᱛᱷᱚᱠ:2004 in India India ᱛᱷᱚᱠ:History of the Andaman and Nicobar Islands ᱛᱷᱚᱠ:History of Andhra Pradesh (1947–2014) ᱛᱷᱚᱠ:Disasters in Andhra Pradesh ᱛᱷᱚᱠ:History of Kerala (1947–present) ᱛᱷᱚᱠ:History of Puducherry ᱛᱷᱚᱠ:History of Tamil Nadu (1947–present) ᱛᱷᱚᱠ:Disasters in Tamil Nadu ᱛᱷᱚᱠ:ᱮᱞᱠᱷᱟ ᱛᱷᱚᱠ:ᱮᱞ
᱒᱐᱒᱑
᱒᱐᱒᱑ (MMXXI''') ᱢᱤᱫ ᱥᱮᱨᱢᱟ ᱨᱮᱱᱟᱜ ᱦᱤᱥᱟᱹᱵᱽ ᱠᱟᱱᱟ, ᱡᱟᱦᱟ ᱫᱚ ᱡᱟᱹᱨᱩᱢ ᱢᱟᱦᱟᱸ ᱛᱮ ᱥᱟᱹᱨᱫᱤᱣ ᱟᱠᱟᱱᱟ᱾ ᱜᱮᱜᱽᱨᱤᱳ ᱵᱚᱨᱥᱚ ᱯᱚᱧᱡᱤᱠᱟ ᱞᱮᱠᱟᱛᱮ ᱱᱤᱭᱟᱸ ᱫᱚ ᱠᱚᱢᱚᱱ ᱟᱨ ᱟᱱᱚ ᱰᱚᱢᱚᱱᱤ ᱨᱮᱱᱟᱜ ᱒᱐᱒᱑ ᱱᱚᱝ ᱨᱮ ᱯᱟᱨᱟᱣ ᱟᱠᱟᱱ ᱢᱤᱫ ᱥᱮᱨᱢᱟ ᱠᱟᱱᱟ᱾ ᱓ ᱟᱱᱟᱝ ᱥᱚᱥᱨᱟᱵᱽᱫᱤ ᱟᱨ ᱵᱟᱨ ᱜᱮᱞ ᱢᱤᱫ ᱥᱚᱛᱟᱵᱽᱫᱤ ᱨᱮᱱᱟᱜ ᱒᱑ ᱥᱮᱨᱢᱟ ᱠᱟᱱᱟ᱾ ᱱᱤᱭᱟᱸ ᱫᱚ ᱒᱐᱒᱐ ᱨᱮᱭᱟᱜ ᱫᱚᱥᱟᱨ ᱥᱮᱨᱢᱟ ᱠᱟᱱᱟ᱾
ᱡᱟᱹᱛᱤ ᱜᱟᱫᱮᱞ ᱱᱤᱭᱟᱹ ᱒᱐᱒᱑ ᱥᱮᱨᱢᱟ ᱫᱚ ᱡᱮᱜᱮᱛᱟᱹᱨᱤ ᱥᱟᱱᱛᱤ, ᱟᱨ ᱡᱮᱜᱮᱛᱟᱹᱨᱤ ᱥᱮᱨᱟ ᱥᱟᱵᱽ ᱠᱮᱴᱮᱡᱽ ᱵᱭᱟᱵᱽᱱᱟ, ᱢᱟᱨᱟᱝ ᱛᱩᱢᱟᱹᱞ ᱡᱮᱜᱮᱛᱟᱹᱨᱤ ᱥᱮᱨᱢᱟ ᱥᱟᱶ ᱮᱢᱟᱱ ᱛᱮᱭᱟᱜ ᱧᱩᱼᱡᱚᱢ ᱠᱷᱚᱱ ᱟᱲᱟᱜᱼᱥᱟᱠᱟᱢ ᱫᱚᱨᱤᱵᱽ ᱨᱮᱵᱟᱜ ᱢᱤᱫ ᱡᱮᱜᱮᱛᱟᱹᱨᱤ ᱥᱮᱨᱢᱟ ᱢᱮᱱᱛᱮᱠᱚ ᱜᱷᱚᱥᱚᱱᱟᱣ ᱟᱠᱟᱫᱟ ᱾
ᱨᱟᱵᱷᱟ ᱯᱟᱹᱨᱥᱤ
ᱨᱟᱵᱷᱟ ᱯᱟᱹᱨᱥᱤ ᱫᱚ ᱪᱤᱱᱟᱼᱛᱤᱵᱵᱚᱛᱤ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱨᱮᱭᱟᱜ ᱯᱟᱹᱨᱥᱤ ᱠᱟᱱᱟ᱾ ᱨᱟᱵᱷᱟ ᱡᱟᱹᱛᱤ ᱨᱮᱱ ᱦᱚᱲ ᱠᱚ ᱱᱤᱭᱟᱹ ᱯᱟᱹᱨᱥᱤ ᱫᱚ ᱠᱚ ᱞᱟᱲᱪᱟᱲᱟ᱾ ᱨᱟᱵᱷᱟ ᱡᱟᱹᱛᱤ ᱟᱥᱟᱢ ᱨᱮ ᱴᱟᱹᱱᱰᱤ- ᱴᱤᱠᱩᱡ ᱨᱮ ᱢᱮᱱᱟᱜ ᱠᱚ ᱡᱟᱹᱛᱤ ᱠᱚ ᱢᱩᱫᱽ ᱨᱮ ᱢᱤᱫᱴᱮᱱ ᱡᱟᱹᱛᱤ ᱠᱟᱱᱟ ᱠᱚ᱾ ᱟᱥᱟᱢ ᱯᱚᱱᱚᱛ ᱨᱮᱭᱟᱜ ᱜᱚᱣᱟᱞᱯᱟᱲᱟ ᱦᱚᱱᱚᱛ, ᱠᱟᱢᱨᱩᱯ ᱦᱚᱱᱚᱛ ᱟᱨ ᱫᱚᱨᱚᱝ ᱦᱚᱱᱚᱛ ᱠᱚ ᱨᱮ ᱵᱟᱹᱲᱛᱤ ᱜᱤᱨᱟᱹᱵᱟᱹᱥᱤ ᱟᱠᱟᱱ ᱢᱮᱱᱟᱜ ᱠᱚᱣᱟ᱾ ᱱᱤᱭᱟᱹ ᱵᱮᱜᱚᱨ ᱦᱚᱸ ᱥᱤᱧᱚᱛ ᱨᱮᱭᱟᱜ  ᱯᱚᱪᱷᱤᱢ ᱵᱟᱝᱞᱟ ᱟᱨ ᱢᱮᱜᱷᱟᱞᱚᱭ ᱯᱚᱱᱚᱛ ᱨᱮ ᱦᱚᱸ ᱜᱤᱨᱟᱹ ᱵᱟᱹᱥᱤ ᱢᱮᱱᱟᱜ ᱠᱚᱣᱟ᱾ ᱢᱟᱭᱛᱩᱨᱤ ᱟᱨ ᱨᱚᱝᱰᱟᱱᱤ ᱫᱚ ᱨᱟᱵᱷᱟ ᱯᱟᱹᱨᱥᱤ ᱨᱮᱭᱟᱜ ᱵᱟᱨᱭᱟ ᱪᱟᱸᱜᱟ ᱦᱟᱹᱴᱤᱧ ᱠᱟᱱᱟ᱾
ᱜᱩᱱ
ᱨᱟᱵᱷᱟ ᱯᱟᱹᱨᱥᱤ ᱫᱚ ᱨᱚᱱᱚᱲ ᱟᱫᱷᱟᱨ ᱛᱮ ᱢᱮᱱᱟᱜ-ᱟ ᱟᱨ ᱱᱤᱭᱟᱹ ᱨᱮᱭᱟᱜ ᱱᱤᱡᱟᱹ ᱞᱮᱠᱷᱟ ᱮᱞ ᱦᱚᱱ ᱢᱮᱱᱟᱜ ᱟᱠᱟᱫᱟ|ᱨᱟᱵᱷᱟ ᱯᱟᱹᱨᱥᱤ ᱨᱮ ᱨᱚᱱᱚᱲ ᱯᱚᱫᱽ, ᱟᱹᱲᱟᱹᱨᱩᱯ, ᱫᱷᱟᱛᱩ ᱨᱩᱯ ᱮᱢᱟᱱ ᱨᱮᱭᱟᱜ ᱟᱹᱨᱤ ᱦᱚᱸ ᱢᱮᱱᱟᱜ ᱟᱠᱟᱫᱟ|
ᱚᱛᱱᱚᱛ ᱦᱟᱯᱟᱴᱤᱧ
ᱮᱛᱷᱱᱚᱞᱚᱜᱽ ᱞᱮᱠᱟ ᱛᱮ, ᱨᱟᱵᱦᱟ ᱯᱟᱹᱨᱥᱤ ᱫᱚ ᱥᱤᱧᱚᱛ ᱰᱤᱥᱚᱢ ᱨᱮᱭᱟᱜ ᱱᱚᱣᱟ ᱴᱚᱴᱷᱟ ᱨᱮ ᱠᱚ ᱞᱟᱲᱪᱟᱲᱮ ᱰ ᱠᱟᱱᱟ-
ᱥᱟᱹᱠᱷᱭᱟᱹᱛ
ᱛᱷᱚᱠ:ᱯᱟᱹᱨᱥᱤ
ᱱᱟᱯᱷᱛᱟᱞᱤ ᱵᱮᱱᱱᱮᱛ
ᱱᱟᱯᱷᱛᱟᱞᱤ ᱵᱮᱱᱱᱮᱛ''' (ᱦᱤᱵᱨᱩ ᱯᱟᱹᱨᱥᱤᱛᱮ: נַפְתָּלִי בֶּנֶט‎, IPA: [naftaˈli ˈbenet]; ᱡᱟᱱᱟᱢ: ᱒᱕ ᱢᱟᱨᱪ ᱑᱙᱗᱒) ᱫᱚ ᱤᱥᱨᱟᱭᱤᱞ ᱨᱮᱱ ᱢᱤᱫ ᱨᱟᱡᱟᱨᱤ ᱠᱟᱱᱟᱭ ᱡᱟᱸᱦᱟᱸᱭ ᱫᱚ ᱑᱓ ᱡᱩᱱ ᱒᱐᱒᱑ ᱥᱮᱨᱢᱟ ᱠᱷᱚᱱ ᱤᱥᱨᱟᱭᱤᱞ ᱨᱮᱱ ᱑᱓ ᱟᱜ ᱯᱨᱚᱫᱷᱟᱱᱢᱚᱱᱛᱨᱤ ᱠᱟᱱᱟᱭ᱾ ᱚᱱᱟ ᱞᱟᱦᱟᱨᱮ ᱩᱱᱤ ᱫᱚ ᱒᱐᱑᱓ ᱠᱷᱚᱱ ᱒᱐᱑᱙ ᱫᱷᱟᱹᱵᱤᱡ ᱯᱨᱚᱵᱟᱥᱤ ᱢᱚᱱᱛᱨᱤ, ᱒᱐᱑᱕ ᱠᱷᱚᱱ ᱒᱐᱑᱙ ᱫᱷᱟᱹᱵᱤᱡ ᱥᱮᱪᱮᱫ ᱢᱚᱱᱛᱨᱤ, ᱒᱐᱑᱙ ᱠᱷᱚᱱ ᱒᱐᱒᱐ ᱫᱷᱟᱹᱵᱤᱡ ᱯᱨᱚᱛᱤᱨᱚᱠᱠᱷᱟ ᱢᱚᱱᱛᱨᱤᱭ ᱛᱟᱸᱦᱮᱸᱠᱟᱱᱟ᱾ ᱩᱱᱤ ᱫᱚ ᱒᱐᱑᱒ ᱥᱮᱨᱢᱟ ᱠᱷᱚᱱ ᱱᱤᱣ ᱨᱟᱭᱤᱴ ᱯᱟᱨᱴᱤ ᱨᱮᱱᱟᱜ ᱱᱮᱛᱨᱤᱛᱛᱚᱭ ᱮᱢ ᱟᱠᱟᱫᱟ᱾
ᱡᱚᱨᱦᱟᱴ ᱦᱚᱱᱚᱛ
ᱡᱚᱨᱦᱟᱴ ᱦᱚᱱᱚᱛ (pron: ˈʤɔ:(r)ˌhɑ:t) ᱫᱚ ᱠᱚᱭᱮ ᱥᱟᱢᱟᱝ ᱥᱤᱧᱚᱛ ᱟᱥᱟᱢ ᱯᱚᱱᱚᱛ ᱨᱮᱭᱟᱜ ᱓᱓ ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱢᱤᱫ ᱴᱟᱝ ᱦᱚᱱᱚᱛ ᱠᱟᱱᱟ᱾ ᱱᱤᱭᱟᱹ ᱦᱚᱱᱚᱛ ᱵᱨᱚᱦᱢᱚᱯᱩᱛᱨᱚ ᱵᱮᱰᱟ ᱨᱮᱭᱟᱜ ᱛᱟᱞᱟ ᱢᱟᱞᱟ ᱢᱟᱪᱷᱟ ᱨᱮ ᱛᱷᱟᱢ ᱜᱟᱹᱰᱤ ᱟᱠᱟᱱ ᱢᱮᱱᱟᱜᱼᱟ᱾ ᱱᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱠᱚᱭᱮ ᱱᱟᱠᱷᱟ ᱨᱮ ᱫᱚ ᱢᱟᱡᱩᱞᱤ ᱦᱚᱱᱚᱛ ᱢᱮᱱᱟᱜ ᱟᱠᱟᱫᱟ, ᱮᱛᱚᱢ ᱱᱟᱠᱷᱟ ᱨᱮ ᱫᱚ ᱱᱟᱝᱟᱞᱮᱱᱰ ᱯᱚᱱᱚᱛ ᱢᱮᱱᱟᱜ ᱟᱠᱟᱫᱟ, ᱥᱟᱢᱟᱝ ᱱᱟᱠᱷᱟ ᱨᱮ ᱫᱚ ᱪᱚᱨᱟᱭ ᱫᱮᱣ ᱦᱚᱱᱚᱛ ᱟᱨ ᱯᱟᱪᱷᱮ ᱱᱟᱠᱷᱽ ᱨᱮ ᱫᱚ ᱜᱚᱞᱟᱜᱷᱟᱴ ᱦᱚᱱᱚᱛ ᱢᱮᱱᱟᱜ ᱟᱠᱟᱫᱟ᱾ ᱱᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱠᱚᱭᱮ ᱱᱟᱠᱷᱟ ᱨᱮ ᱵᱨᱚᱦᱢᱚᱯᱩᱛᱨᱚ ᱜᱟᱰᱟ ᱫᱚ ᱫᱩᱱᱤᱭᱟᱹ ᱨᱮᱭᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱜᱟᱰᱟ ᱴᱟᱹᱯᱩᱭ ᱥᱤᱨᱡᱟᱹᱣ ᱟᱠᱟᱫᱟ᱾ ᱱᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱫᱚᱵᱷᱟᱹᱴᱤᱭᱟᱹ ᱴᱷᱟᱹᱭ ᱫᱚ ᱡᱚᱨᱷᱟᱴ ᱱᱚᱝᱜᱽᱨᱟᱦᱟ ᱨᱮ ᱯᱟᱲᱟᱣ ᱟᱠᱟᱱᱟ᱾
ᱧᱩᱛᱩᱢ ᱚᱢᱚᱱ
"ᱡᱚᱨᱦᱟᱴ" (যোৰহাট) ᱥᱮ ᱵᱟᱨᱭᱟ ᱦᱟᱴ (ᱵᱟᱡᱟᱨ) ᱥᱮ ᱢᱟᱹᱱᱰᱤ ᱢᱟᱱᱮ - “ᱢᱟᱥᱚᱨ ᱦᱟᱴ" (মাছৰহাট) and “ᱪᱚᱠᱤ ᱦᱟᱴ" (চকীহাট) ᱚᱠᱟ ᱫᱚ ᱵᱷᱚᱜᱽ ᱫᱩᱭ ᱜᱟᱰᱟ ᱨᱮᱭᱟᱜ ᱵᱷᱮᱜᱟᱨ ᱵᱷᱮᱜᱟᱨ ᱱᱟᱠᱷᱟ ᱨᱮ ᱛᱟᱦᱮ ᱠᱟᱱᱟ᱾
ᱪᱟᱥ ᱟᱵᱟᱫᱽ
ᱱᱤᱭᱟᱹ ᱡᱚᱨᱦᱟᱴ ᱦᱚᱱᱚᱛ ᱨᱮ ᱞᱮᱞᱷᱟ ᱜᱩᱴ ᱑᱓᱕ ᱜᱚᱴᱟᱱ ᱢᱟᱨᱟᱝ ᱪᱟ ᱵᱟᱜᱽᱣᱟᱱ ᱠᱚ ᱢᱮᱱᱟᱜ ᱟᱠᱟᱫᱟ, ᱟᱨ ᱱᱤᱭᱟᱹ ᱥᱟᱶ ᱥᱟᱶ ᱛᱮ ᱦᱩᱲᱩ ᱠᱚ ᱦᱚ ᱟᱹᱰᱤ ᱵᱟᱹᱵᱟᱹᱲᱛᱤ ᱜᱮ ᱪᱟᱥ ᱦᱩᱭᱩᱜ ᱠᱟᱱᱟ, ᱥᱟᱶ ᱛᱮ ᱥᱮᱛᱢᱟ ᱨᱮ ᱯᱟᱨ ᱠᱮᱯᱤᱴᱟ ᱒᱐᱕ ᱠᱮᱹᱡᱤᱹ ᱡᱚᱢᱟᱜ ᱟᱨᱡᱟᱣ ᱦᱩᱭᱩᱜ ᱠᱟᱱᱟ᱾
ᱯᱟᱹᱨᱥᱤ
ᱡᱚᱨᱦᱟᱢ ᱦᱚᱱᱚᱛ ᱨᱮᱭᱟᱜ ᱢᱩᱠᱷᱭᱟᱹ ᱯᱟᱹᱨᱥᱤ ᱫᱚ ᱦᱩᱭᱩᱜ ᱠᱟᱱᱟ ᱟᱥᱟᱢᱤᱥ᱾ ᱱᱤᱭᱟᱹ ᱵᱮᱜᱚᱨ ᱟᱨᱦᱚ ᱡᱚᱨᱦᱟᱴ ᱯᱟᱹᱨᱥᱤ ᱠᱚ ᱱᱚᱣᱟ ᱴ ᱱᱟᱝᱜᱽᱨᱟᱦᱟ ᱨᱮ ᱨᱚᱲᱚᱜᱚᱜ ᱠᱟᱱᱟ ᱜᱮᱭᱟ ᱡᱮᱞᱮᱠᱟ - ᱟᱭᱛᱚᱱ ᱯᱟᱹᱨᱥᱤ, ᱱᱤᱭᱟᱹ ᱯᱟᱹᱨᱥᱤ ᱱᱤᱭᱟᱹ ᱦᱚᱱᱚᱛ ᱨᱮ ᱑᱕᱐᱐ ᱦᱚᱲ ᱠᱚ ᱨᱚᱲ ᱮᱫᱟ, ᱱᱚᱣᱟ ᱯᱟᱹᱨᱥᱤ ᱫᱚ ᱥᱟᱱ ᱯᱟᱹᱨᱥᱤ ᱥᱟᱶ ᱥᱩᱨ ᱥᱩᱯᱩᱨ ᱡᱚᱱᱚᱲᱟᱣ ᱢᱮᱱᱟᱜᱼᱟ ᱟᱨ ᱱᱤᱭᱟᱹ ᱚᱞᱚᱜ ᱞᱟᱹᱜᱤᱫ ᱫᱚ ᱵᱚᱨᱢᱤᱥ ᱟᱠᱷᱚᱨ ᱵᱨᱵᱷᱟᱨᱚᱜ ᱠᱟᱱᱟ᱾
ᱦᱚᱲ ᱞᱮᱠᱷᱟ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱨᱮ ᱡᱚᱨᱦᱟᱢ ᱦᱚᱱᱚᱛ ᱨᱮᱭᱟᱜ ᱞᱮᱠᱷᱟ ᱫᱚ ᱞᱮᱠᱷᱟ ᱜᱩᱴ ᱑,0᱙᱑,᱒᱙᱕ ᱡᱚᱱᱟ, ᱟᱢᱫᱟᱡᱽ ᱦᱚᱲ ᱞᱮᱠᱷᱟ ᱦᱤᱥᱟᱹᱵᱽ ᱛᱮ ᱥᱤᱯᱨᱟᱥ ᱫᱤᱥᱚᱢ ᱥᱚᱢᱟᱱ ᱦᱩᱭᱩᱜᱼᱟ ᱟᱨᱵᱟᱝ ᱟᱢᱮᱨᱤᱠᱟ ᱫᱤᱥᱚᱢ ᱨᱮᱭᱟᱜ ᱨᱦᱩᱰᱮ ᱴᱟᱹᱯᱩ ᱯᱚᱱᱚᱛ ᱩᱱᱟᱹᱜ ᱥᱚᱢᱟᱱ ᱦᱩᱭᱩᱜᱼᱟ ᱾ ᱱᱤᱭᱟᱹ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱢᱩᱫᱽ ᱨᱮ ᱔᱑᱙ ᱮᱞᱟᱱ ᱦᱚᱱᱚᱛ ᱯᱟᱲᱟᱜ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱢᱤᱫ ᱪᱟᱹᱣᱠᱟᱹ ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱨᱮ ᱓᱘᱓ ᱡᱚᱱᱟ ᱦᱚᱲ ᱠᱚ ᱜᱩᱨᱟᱹᱵᱟᱥ ᱟᱠᱟᱱ ᱢᱮᱱᱟᱜ ᱠᱚᱣᱟ᱾ ᱯᱟᱨᱚᱢᱮᱱ ᱜᱮ-ᱥᱮᱨᱢᱟ ᱒᱐᱐᱑ - ᱒᱐᱑᱑ ᱦᱟᱹᱵᱤᱡ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱵᱟᱹᱰᱚᱜ ᱦᱟᱨ ᱫᱚ ᱛᱟᱦᱮ ᱠᱟᱱᱟ ᱙.᱑᱙%᱾ ᱵᱮᱜᱩᱥᱟᱨᱟᱭ ᱦᱚᱱᱚᱛ ᱨᱮ ᱢᱤᱫ ᱜᱮ - ᱥᱟᱭ ᱦᱮᱨᱮᱞ ᱵᱚᱫᱚᱞ ᱛᱮ ᱙᱕᱖ ᱡᱚᱱᱟ ᱢᱟᱭᱡᱤᱣ ᱢᱮᱱᱟᱜ ᱠᱚᱣᱟ ᱾ ᱟᱨ ᱥᱮᱪᱮᱜ ᱠᱚᱣᱟᱜ ᱦᱟᱨ ᱫᱚ ᱦᱩᱭᱩᱜ ᱠᱟᱱᱟ ᱘᱓.᱔᱒%᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱚᱛᱱᱚᱛ
ᱜᱷᱚᱲᱟᱜᱷᱟᱴ ᱩᱯᱚᱡᱮᱞᱟ
ᱜᱷᱚᱲᱟᱜᱷᱟᱴ ᱩᱯᱚᱡᱮᱞᱟ ᱫᱚ ᱵᱟᱝᱞᱟᱫᱮᱥ ᱫᱤᱱᱟᱸᱡᱽᱯᱩᱨ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱹᱝ ᱯᱚᱨᱥᱟᱥᱚᱱᱤᱠ ᱮᱞᱟᱠᱟ ᱠᱟᱱᱟ ᱾
ᱱᱟᱜᱟᱢ
ᱨᱚᱝᱯᱩᱨ ᱠᱷᱚᱸᱰ ᱨᱮ ᱢᱮᱱᱟᱜ ᱫᱤᱱᱟᱸᱡᱽᱯᱩᱨ ᱦᱚᱱᱚᱛ ᱨᱮᱱᱟᱜ ᱫᱟᱹᱠᱷᱤᱱ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱜᱮ ᱫᱤᱱᱟᱸᱡᱽᱯᱩᱨ ᱦᱚᱱᱚᱛ ᱨᱮᱱᱟᱜ ᱢᱩᱪᱟᱹᱫᱽ ᱩᱯᱚᱡᱮᱞᱟ ᱫᱚ ᱾ ᱱᱚᱶᱟ ᱨᱮᱱᱟᱜ ᱩᱛᱟᱹᱨ ᱱᱟᱠᱷᱟ ᱨᱮ ᱫᱚ ᱱᱚᱵᱟᱵᱽᱜᱚᱸᱡᱽ ᱩᱯᱚᱡᱮᱞᱟ, ᱯᱩᱨᱩᱵᱽ ᱫᱚ ᱯᱚᱞᱟᱥᱵᱟᱲᱤ ᱩᱯᱚᱡᱮᱞᱟ ᱟᱨ ᱜᱚᱵᱤᱱᱫᱚᱜᱚᱸᱡᱽ ᱩᱯᱚᱡᱮᱞᱟ, ᱫᱟᱹᱠᱷᱤᱱ ᱫᱚ ᱯᱟᱸᱪᱵᱤᱵᱤ ᱩᱯᱚᱡᱮᱞᱟ ᱟᱨ ᱜᱚᱵᱤᱱᱫᱚᱜᱚᱸᱡᱽ ᱩᱯᱚᱡᱮᱞᱟ, ᱯᱩᱪᱷᱤᱢ ᱫᱚ ᱦᱟᱠᱤᱢᱯᱩᱨ ᱩᱯᱚᱡᱮᱞᱟ ᱢᱮᱱᱟᱜᱼᱟ ᱾
ᱯᱚᱨᱥᱟᱥᱚᱱᱤᱠ ᱮᱞᱟᱠᱟ ᱠᱚ
ᱜᱷᱚᱲᱟᱜᱷᱟᱴ ᱩᱯᱚᱡᱮᱞᱟ ᱨᱮ ᱔ ᱜᱚᱴᱟᱝ ᱤᱭᱩᱱᱤᱭᱚᱱ ᱟᱨ ᱑ ᱴᱟᱝ ᱯᱳᱣᱨᱚᱥᱚᱵᱷᱟ ᱢᱮᱱᱟᱜᱼᱟ ᱾ ᱚᱱᱟ ᱠᱚ ᱦᱩᱭᱩᱜ ᱠᱟᱱᱟ ᱺ
ᱯᱳᱣᱨᱚᱥᱚᱵᱷᱟ
ᱜᱟᱰᱟᱠᱚ
ᱱᱚᱶᱟ ᱩᱯᱚᱡᱮᱞᱟ ᱨᱮ ᱵᱟᱨᱮᱭᱟ ᱜᱟᱱ ᱜᱟᱰᱟ ᱢᱮᱱᱟᱜᱼᱟ ᱾ ᱢᱤᱫᱴᱟᱹᱝ ᱫᱚ ᱠᱚᱨᱚᱛᱚᱭᱟ, ᱟᱨ ᱢᱤᱫᱴᱟᱹᱝ ᱫᱚ ᱢᱚᱭᱤᱞᱟ ᱜᱟᱰᱟ, ᱟᱨ ᱢᱚᱭᱤᱞᱟ ᱜᱟᱰᱟ ᱫᱚ ᱚᱱᱟ ᱠᱚᱨᱚᱛᱚᱭᱟ ᱜᱟᱰᱟ ᱨᱮᱱᱟᱜ ᱜᱮ ᱢᱤᱫᱴᱟᱹᱝ ᱚᱝᱥᱚ ᱠᱟᱱᱟ ᱾ ᱛᱚᱵᱮ ᱱᱚᱶᱟ ᱵᱟᱱᱟᱨ ᱜᱟᱰᱟ ᱮᱱᱮᱢ ᱠᱚ ᱱᱚᱶᱟ ᱩᱯᱚᱡᱮᱞᱟ ᱨᱮ ᱵᱟᱹᱱᱩᱜ ᱤᱫᱤ ᱠᱟᱛᱮ ᱱᱚᱶᱟ ᱩᱯᱚᱡᱮᱞᱟ ᱨᱮ ᱚᱝᱠᱟ ᱧᱩᱛᱩᱢ ᱫᱚ ᱵᱟᱹᱱᱩᱜᱼᱟ ᱾
᱒ (ᱵᱟᱨ)
᱒ ᱫᱚ ᱚᱞ ᱪᱤᱠᱤ ᱞᱤᱯᱤ ᱨᱮ ᱵᱮᱵᱷᱟᱨᱚᱜ ᱠᱟᱱ ᱮᱞ ᱠᱟᱱᱟ ᱱᱚᱣᱟ ᱵᱟᱨ ᱫᱚ ᱢᱤᱫ ᱟᱨ ᱢᱤᱫ ᱢᱮᱥᱟ ᱠᱟᱛᱮᱫ ᱦᱩᱭ ᱦᱟᱠᱟᱱᱟ ᱾
ᱡᱮᱞᱮᱠ: ᱑+᱑=᱒, ᱑+᱒=᱓
ᱵᱟᱨ ᱫᱚ ᱡᱚᱲ ᱮᱞ ᱠᱟᱱᱟᱭ ᱾ ᱡᱚᱲ ᱮᱞ (en:even number) ᱠᱚᱫᱚ ᱩᱱᱠᱩ ᱵᱚᱱ ᱢᱮᱛᱟ ᱦᱟᱠᱚᱣᱟ ᱡᱟᱦᱟᱸ ᱮᱞ ᱠᱚ ᱒ ᱛᱮᱠᱚ ᱦᱟᱴᱟᱬᱚᱜᱼᱟ ᱾ '᱐' ᱵᱟᱹᱜᱤᱭᱟᱛᱮ ᱡᱟᱦᱟᱱ ᱮᱞ ᱜᱮ ᱒ ᱥᱟᱞᱟᱜ ᱜᱟᱵᱟᱬ ᱞᱮᱱᱠᱷᱟᱱ ᱚᱱᱟ ᱫᱚ ᱢᱤᱫ ᱡᱚᱲ ᱮᱞ ᱜᱮ ᱦᱩᱭᱩᱜᱼᱟ,
᱒×᱒=᱔
᱓×᱒=᱖
᱔×᱒=᱘
ᱡᱟᱦᱟᱱᱟᱜ ᱞᱮᱠᱷᱟ ᱚᱠᱛᱚ ᱨᱮᱫᱚ ᱱᱚᱣᱟ ᱫᱚ ᱵᱟᱨᱭᱟ ᱦᱚᱸᱵᱚᱱ ᱢᱮᱱ ᱜᱮᱭᱟ, ᱡᱮᱢᱚᱱ ᱵᱟᱨᱭᱟ ᱜᱤᱫᱨᱟᱹ ᱾ ᱒ ᱫᱚ ᱢᱤᱫ ᱟᱨ ᱓|ᱯᱮ ᱛᱟᱞᱟᱨᱮ ᱨᱮᱱᱟᱜ ᱮᱞ ᱠᱟᱱᱟ: ᱑<᱒<᱓
ᱥᱟ.ᱠᱷᱭᱟ.ᱛ
ᱛᱷᱚᱠ:ᱮᱞᱠᱷᱟ ᱛᱷᱚᱠ:ᱮᱞ
ᱰᱟᱱᱴᱮ ᱟᱞᱤᱡᱷᱤᱭᱮᱨᱤ
ᱫᱩᱵᱟᱱᱛᱮ ᱫᱮᱭᱞᱤ ᱟᱞᱤᱜᱤᱭᱮᱨᱤ ᱥᱮ Dante_Alighieri (᱑᱒᱖᱕ – ᱑᱓᱒᱑) ᱫᱚ ᱤᱛᱟᱞᱤ ᱨᱮᱱ ᱟᱹᱰᱤ ᱧᱤᱛᱩᱢᱟᱱ ᱚᱱᱚᱬᱦᱤᱭᱟᱹᱭ ᱛᱟᱦᱮ ᱠᱟᱱᱟ᱾ ᱫᱟᱱᱛᱮᱭᱟᱜ ᱡᱟᱱᱟᱢ ᱫᱚ ᱤᱛᱟᱞᱤ ᱨᱮᱱᱟᱜ ᱯᱷᱞᱚᱨᱮᱱᱥ ᱨᱮ᱾ ᱟᱠᱚᱣᱟᱜ ᱜᱷᱟᱨᱚᱡᱲ ᱟᱹᱰᱤ ᱠᱤᱥᱟᱬ ᱵᱟᱠᱚ ᱛᱟᱦᱮ ᱠᱟᱱ ᱨᱮᱦᱚ ᱟᱹᱰᱤ ᱧᱤᱛᱩᱢ ᱛᱟᱦᱮ ᱠᱟᱱ ᱛᱟᱠᱚᱣᱟ᱾ ᱵᱨᱩᱱᱮᱛᱛᱳ ᱞᱟᱴᱤᱱᱤ ᱴᱷᱮᱱ Cassic Liberal Art ᱮ ᱪᱤᱫ ᱞᱮᱫᱟ᱾ ᱱᱤᱭᱟᱹ ᱨᱮ ᱞᱮᱴᱤᱱ ᱟᱨ ᱜᱨᱤᱠ ᱯᱟᱹᱨᱥᱤ ᱪᱤᱫ ᱦᱚᱸ ᱛᱟᱦᱮ ᱠᱟᱱᱟ᱾ ᱚᱱᱟ ᱛᱟᱭᱚᱢ ᱟᱭᱟᱜ ᱡᱚᱛᱚᱠᱷᱚᱱ ᱧᱤᱛᱩᱢᱟᱱ ᱯᱩᱛᱷᱤ Divine Comedy ᱚᱞᱮ ᱮᱦᱚᱵ ᱠᱮᱫᱟ᱾ ᱚᱱᱟ ᱯᱚᱛᱚᱵ ᱥᱮ ᱯᱩᱛᱷᱤ ᱫᱚ ᱯᱟᱹᱦᱤᱞ ᱵᱷᱮᱱᱮᱥᱤᱭᱟᱱ ᱯᱟᱹᱨᱥᱤ ᱛᱮ ᱚᱞ ᱦᱩᱭᱞᱮᱱᱟ᱾ ᱱᱤᱭᱟᱹ ᱯᱚᱛᱚᱵ ᱫᱚ ᱪᱟᱨᱪ, ᱤᱱᱟᱹ ᱚᱠᱛᱮ ᱨᱮᱱᱟᱜ ᱜᱷᱚᱴᱚᱱᱟ, ᱟᱨ ᱦᱚᱲ ᱠᱚᱣᱟᱜ ᱮ ᱠᱨᱤᱴᱤᱥᱟᱭᱤᱡᱽ ᱟᱠᱟᱫᱟ᱾ ᱚᱱᱟ ᱯᱩᱛᱷᱤ ᱫᱚ ᱯᱮᱭᱟ ᱦᱟᱹᱴᱤᱧ ᱛᱮ ᱢᱮᱱᱟᱜᱼᱟ᱾
᱒ ᱚᱠᱴᱚᱵᱚᱨ
ᱜᱨᱮᱜᱚᱨᱤ ᱯᱟᱺᱡᱤ (gregorian calendar) ᱞᱮᱠᱟᱛᱮ ᱒ ᱚᱠᱴᱚᱵᱚᱨ ᱫᱚ ᱥᱮᱨᱢᱟ ᱨᱮᱭᱟᱜ ᱒᱗᱕ ᱟᱜ ᱫᱤᱱ ᱠᱟᱱᱟ (leap year ᱨᱮ ᱫᱚ ᱒᱗᱖ ᱫᱤᱱ) ᱾ ᱥᱮᱨᱢᱟ ᱪᱟᱵᱟᱜ ᱞᱟᱹᱜᱤᱫ ᱟᱨᱦᱚᱸ ᱙᱐ ᱫᱤᱱ ᱵᱟᱹᱠᱤ ᱢᱮᱱᱟᱜ-ᱟ ᱾
ᱥᱟ.ᱠᱷᱭᱟ.ᱛ
ᱛᱷᱚᱠ:ᱮᱞᱠᱷᱟ ᱛᱷᱚᱠ:ᱮᱞ
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱤᱝᱨᱟᱹᱡᱤ ᱥᱮᱨᱢᱟ ᱯᱟᱹᱧᱡᱤ ᱢᱟᱹᱦᱤᱛ
ᱜᱟᱵᱤ ᱠᱟᱨᱴᱟᱨ
ᱜᱟᱵᱤ ᱠᱟᱨᱴᱟᱨ (Gabbie Carter) ᱫᱚ ᱢᱤᱫ ᱟᱢᱮᱨᱤᱠᱟᱱ ᱮᱰᱟᱞᱴ ᱯᱷᱤᱞᱢ ᱯᱟᱯᱟᱴᱤᱭᱟᱹ ᱠᱟᱱᱟᱭ ᱾ ᱩᱱᱤᱭᱟᱜ ᱡᱟᱱᱟᱢ ᱢᱟᱦᱟᱸ ᱢᱟᱹᱦᱤᱛ ᱫᱚ ᱔ ᱚᱜᱚᱥᱴ ᱒᱐᱐᱐ ᱦᱤᱞᱚᱜ ᱟᱥᱴᱤᱱ, ᱴᱮᱠᱥᱟᱥ, ᱭᱩᱱᱟᱭᱴᱮᱰ ᱥᱴᱮᱴ ᱨᱮ ᱦᱩᱭ ᱞᱮᱱ ᱛᱟᱦᱮᱸ ᱠᱟᱱᱟᱭ᱾ ᱒᱐ ᱥᱮᱨᱢᱟ ᱵᱚᱭᱚᱥ ᱦᱩᱭ ᱮᱱ ᱛᱟᱭᱟ ᱜᱟᱵᱤ ᱠᱟᱨᱴᱟᱨ ᱟᱹᱰᱤ ᱠᱭᱩᱴ ᱟᱨ ᱨᱤᱫᱟᱹᱭ ᱛᱮ ᱠᱩᱥᱤ ᱟᱭ ᱞᱮᱠᱟᱱ ᱨᱮ ᱱᱩᱭ ᱫᱚ ᱩᱱᱠᱩ ᱢᱤᱫ ᱨᱮ ᱢᱤᱫ ᱮᱰᱟᱞᱴ ᱯᱟᱯᱟᱴᱤᱭᱟᱹ ᱠᱟᱱᱟᱭ ᱟᱨ ᱱᱩᱭ ᱵᱷᱤᱰᱤᱭᱳ ᱨᱮ ᱟᱹᱰᱤ ᱜᱮ ᱮᱠᱥᱟᱭᱤᱴᱮᱰ ᱞᱮᱠᱟ ᱩᱭᱫᱩ ᱥᱚᱫᱚᱨ ᱟᱠᱟᱱ ᱞᱮᱠᱟᱛᱮᱭ ᱵᱟᱰᱟᱭᱚᱜ ᱠᱟᱱᱟᱭ ᱾
ᱟᱡᱟᱜ ᱡᱤᱭᱚᱱ
ᱴᱮᱠᱥᱟᱥ ᱨᱮ ᱡᱟᱱᱟᱢ ᱞᱮᱱᱟᱭ ᱜᱟᱵᱤ ᱠᱟᱨᱴᱟᱨ ᱫᱚ ᱟᱡᱟᱜ ᱚᱞᱚᱜ ᱡᱤᱭᱚᱱ ᱯᱩᱨᱟᱹᱣ ᱮᱱ ᱛᱟᱭᱚᱢ ᱜᱟᱵᱤ ᱠᱟᱨᱴᱟᱨ ᱫᱚ ᱮᱛᱚᱦᱚᱵ ᱨᱮᱫᱚ ᱨᱮᱴᱳᱣᱨᱮᱱᱴ (Restaurant) ᱨᱮ ᱢᱟᱰᱮᱞ ᱞᱮᱠᱟᱭ ᱠᱟᱹᱢᱤ ᱠᱮᱫᱼᱟ ᱟᱨ ᱟᱹᱰᱤ ᱜᱮ ᱨᱮᱥᱴᱩᱨᱮᱱᱴ ᱨᱮ ᱢᱟᱰᱮᱞ ᱠᱟᱹᱢᱤ ᱠᱚ ᱦᱩᱭ ᱮᱱ ᱛᱟᱭᱚᱢ ᱩᱱᱤ ᱫᱚ ᱢᱤᱫ ᱫᱤᱱ ᱢᱮᱴᱨᱤᱠᱥ ᱢᱚᱰᱮᱞ (Matrix Models) ᱨᱮᱱᱟᱜ ᱥᱮᱠᱥᱤ ᱡᱚᱵᱽ (sexy job) ᱨᱮ ᱮᱰᱵᱷᱟᱨᱴᱤᱡᱽ (Advertisement) ᱮ ᱧᱮᱞ ᱠᱮᱫᱼᱟ ᱾ ᱜᱟᱵᱤ ᱠᱟᱨᱴᱟᱨ ᱫᱚ ᱚᱱᱟ ᱡᱚᱵᱽ ᱫᱚ ᱟᱹᱰᱤ ᱮ ᱠᱩᱥᱤᱭᱟᱫᱟ ᱟᱨ ᱚᱱᱟᱛᱮ ᱩᱱᱤ ᱫᱚ ᱚᱱᱟ ᱨᱮ ᱟᱯᱞᱟᱭ ᱠᱮᱫᱼᱟᱭ ᱾
ᱠᱟᱹᱢᱤ ᱦᱚᱨᱟ
ᱢᱮᱴᱨᱤᱠᱥ ᱢᱚᱰᱮᱞ ᱡᱚᱵᱽ ᱨᱮ ᱟᱯᱞᱟᱭ ᱦᱩᱭ ᱮᱱ ᱛᱟᱭᱚᱢ ᱜᱟᱵᱤ ᱠᱟᱨᱴᱟᱨ ᱫᱚ ᱠᱮᱭᱞᱤᱯᱷᱚᱨᱱᱤᱭᱟ ᱥᱮᱱ ᱮᱱᱟᱭ ᱟᱨ ᱟᱯᱨᱤᱞ ᱒᱐᱑᱙ ᱨᱮ ᱑᱘ ᱥᱮᱨᱢᱟ ᱵᱚᱭᱚᱥ ᱨᱮ ᱩᱱᱤ ᱫᱚ ᱮᱰᱟᱞᱴ ᱯᱷᱤᱞᱢ ᱤᱱᱰᱚᱥᱴᱨᱤ (Adult film industry) ᱟᱡᱟᱜ ᱠᱟᱹᱢᱤ ᱦᱚᱨᱟ ᱫᱚᱭ ᱮᱦᱚᱵ ᱠᱮᱫᱼᱟᱭ ᱾ ᱯᱟᱯᱟᱴᱤᱭᱟᱹ ᱫᱚ ᱟᱯᱨᱤᱞ ᱪᱟᱸᱫᱚ ᱨᱮᱜᱮ ᱟᱡᱟᱜ ᱯᱩᱭᱞᱩ ᱮᱰᱟᱞᱴ ᱵᱷᱤᱰᱤᱭᱳ ᱮᱯᱷ ᱴᱤ ᱵᱷᱤ ᱜᱟᱨᱞᱥ ᱣᱮᱵᱥᱟᱭᱤᱴ (FTV Girl's website) ᱨᱮ ᱥᱩᱴ ᱠᱮᱫᱼᱟᱭ ᱾ ᱚᱱᱟ ᱛᱟᱭᱚᱢ ᱯᱟᱯᱟᱴᱤᱭᱟᱹ ᱫᱚ ᱟᱭᱢᱟ ᱞᱮᱠᱟᱱ ᱢᱟᱨᱟᱝ ᱢᱟᱨᱟᱝ ᱮᱰᱟᱞᱴ ᱯᱨᱚᱰᱟᱠᱥᱟᱱ ᱠᱚ ᱥᱟᱶ ᱠᱟᱹᱢᱤ ᱠᱮᱫᱼᱟᱭ ᱾ ᱚᱱᱟ ᱠᱚ ᱢᱩᱫ ᱨᱮ ᱡᱩᱞᱥ ᱡᱚᱨᱰᱟᱱ ᱵᱷᱤᱰᱤᱭᱳ, ᱰᱤᱯᱟᱨ, ᱵᱽᱞᱮᱠᱰ, ᱴᱩᱥᱷᱤ, ᱨᱤᱭᱟᱞᱤᱴᱤ ᱠᱤᱝᱥ, ᱢᱟᱭᱤᱞ ᱦᱟᱭ, ᱰᱤᱡᱤᱴᱟᱞ ᱥᱤᱱ, ᱵᱟᱝᱵᱽᱨᱚᱥ, ᱢᱚᱯᱷᱚᱥ, ᱵᱽᱨᱟᱡᱟᱨᱥ, ᱱᱟᱭᱴᱤ ᱟᱢᱮᱨᱤᱠᱟᱱ, ᱱᱭᱩ ᱥᱮᱱᱥᱮᱥᱟᱱ ᱟᱨ ᱤᱵᱷᱤᱞ ᱮᱝᱜᱮᱞ ᱨᱮ ᱥᱮᱞᱮᱫ ᱢᱮᱱᱟᱭ ᱟᱠᱟᱫᱮᱭᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ: ᱮᱰᱟᱞᱴ ᱛᱤᱨᱞᱟᱹ ᱯᱟᱯᱟᱴᱤᱭᱟᱹ ᱛᱷᱚᱠ: ᱮᱰᱟᱞᱴ ᱯᱟᱯᱟᱴᱤᱭᱟᱹ ᱛᱷᱚᱠ: ᱮᱰᱟᱞᱴ ᱯᱟᱯᱟᱴᱤᱭᱟᱹ ᱒᱐᱒᱑ ᱛᱷᱚᱠ: ᱥᱚᱨᱮᱥ ᱮᱰᱟᱞᱴ ᱯᱟᱯᱟᱴᱤᱭᱟᱹ
ᱚᱱᱚᱱᱛᱚᱱᱟᱜ ᱯᱚᱱᱚᱛ
ᱚᱱᱚᱱᱛᱚᱱᱟᱜ ᱦᱚᱱᱚᱛ ᱥᱤᱧᱚᱛᱤᱭᱟᱹ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ᱾ ᱱᱚᱣᱟ ᱫᱚ ᱠᱟᱹᱥᱢᱤᱨ ᱵᱮᱰᱟ ᱨᱮ ᱢᱮᱱᱟᱜ ᱜᱮᱞ ᱜᱚᱴᱟᱝ ᱦᱚᱱᱚᱛ ᱢᱩᱫ ᱨᱮ ᱢᱤᱫ ᱦᱚᱱᱚᱛ ᱠᱟᱱᱟ᱾ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱᱤᱭᱟᱹ ᱨᱟᱡᱽᱜᱟᱲ ᱚᱱᱚᱱᱛᱚᱱᱟᱜ ᱥᱚᱦᱚᱨ᱾ ᱒᱐᱑᱑ ᱥᱮᱨᱢᱟ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱣᱟ ᱫᱚ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱨᱮᱱᱟᱜ ᱛᱮᱥᱟᱨ ᱢᱟᱨᱟᱝ ᱦᱚᱲᱮᱞ ᱦᱚᱱᱚᱛ ᱠᱟᱱᱟ᱾
ᱥᱟᱥᱚᱱᱤᱭᱟᱹ ᱴᱚᱴᱷᱟ
ᱚᱱᱚᱱᱛᱚᱱᱟᱜ ᱦᱚᱱᱚᱛ ᱠᱳᱠᱮᱨᱱᱟᱜ, ᱥᱟᱱᱜᱩᱥ, ᱚᱱᱚᱱᱛᱚᱱᱟᱜ (ᱥᱚᱦᱚᱨ), ᱵᱤᱡᱵᱮᱦᱟᱨᱟ, ᱫᱳᱨᱩ ᱥᱟᱦᱟᱵᱟᱫᱽ, ᱯᱟᱦᱟᱞᱜᱟᱢ ᱟᱨ ᱠᱟᱡᱤᱜᱩᱱᱫ ᱛᱚᱦᱚᱥᱤᱞ ᱢᱮᱥᱟ ᱠᱟᱛᱮᱡᱽ ᱵᱮᱱᱟᱣ ᱟᱠᱟᱱᱟ᱾ ᱱᱚᱣᱟ ᱦᱚᱱᱚᱛ ᱫᱚ ᱮᱭᱟᱭ ᱜᱚᱴᱟᱝ ᱵᱚᱱᱚᱛ ᱨᱮ ᱦᱟᱹᱴᱤᱝ ᱢᱮᱱᱟᱜᱼᱟ, ᱱᱚᱣᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱺ ᱵᱨᱮᱝ, ᱥᱟᱱᱜᱩᱥ, ᱟᱪᱟᱵᱟᱞ, ᱫᱟᱪᱱᱤᱯᱳᱨᱟ, ᱠᱟᱡᱤᱜᱩᱱᱫ, ᱠᱷᱳᱵᱷᱮᱨᱤᱯᱳᱨᱟ ᱟᱨ ᱥᱟᱦᱟᱵᱟᱫᱽ᱾ ᱱᱚᱣᱟ ᱠᱚ ᱵᱚᱱᱚᱛ ᱟᱵᱟᱨ ᱟᱭᱢᱟ ᱯᱚᱧᱪᱟᱭᱮᱛ ᱨᱮ ᱦᱟᱹᱴᱤᱝ ᱢᱮᱱᱟᱜᱼᱟ᱾
ᱨᱟᱡᱽᱟᱹᱨᱤ
ᱚᱱᱚᱱᱛᱚᱱᱟᱜ ᱦᱚᱱᱚᱛ ᱨᱮ ᱛᱩᱨᱩᱭ ᱜᱚᱴᱟᱝ ᱵᱤᱫᱷᱟᱱᱥᱚᱵᱷᱟ ᱛᱟᱞᱢᱟ ᱢᱮᱱᱟᱜᱼᱟ᱾ ᱱᱚᱣᱟ ᱠᱚ ᱵᱤᱫᱷᱟᱱᱥᱚᱵᱷᱟ ᱦᱩᱭᱩᱜ ᱠᱟᱱᱟ ᱺ ᱚᱱᱚᱱᱛᱚᱱᱟᱜ, ᱥᱟᱨᱤ ᱥᱟᱦᱟᱵᱟᱫᱽ, ᱠᱳᱠᱮᱨᱱᱟᱜ, ᱥᱟᱝᱜᱩᱥ, ᱵᱤᱡᱵᱮᱦᱟᱨᱟ ᱟᱨ ᱯᱟᱦᱟᱞᱜᱟᱢ᱾
ᱰᱮᱢᱚᱜᱽᱨᱟᱯᱷᱤ
᱒᱐᱑᱑ ᱥᱮᱨᱢᱟ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱚᱱᱚᱱᱛᱚᱱᱟᱜ ᱦᱚᱱᱚᱛ ᱨᱮ ᱞᱮᱠᱷᱟᱜᱩᱴ ᱦᱚᱲ ᱮᱞ ᱑,᱐᱗᱘,᱖᱙᱒ ᱜᱟᱱ᱾ ᱱᱚᱣᱟ ᱦᱚᱲᱮᱞ ᱫᱚ ᱥᱟᱭᱯᱨᱟᱥ ᱫᱤᱥᱚᱢ ᱟᱨ ᱥᱮᱞᱮᱫ ᱯᱚᱱᱚᱛ ᱨᱮᱱᱟᱜ ᱨᱳᱰ ᱟᱭᱞᱮᱱᱰ ᱨᱮᱱᱟᱜ ᱦᱚᱲᱮᱞ ᱥᱟᱶ ᱟᱹᱰᱤ ᱜᱟᱱ ᱥᱚᱢᱟᱱ ᱜᱮᱭᱟ᱾ ᱥᱤᱧᱚᱛ ᱨᱮᱭᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱢᱩᱫ ᱨᱮ ᱱᱚᱣᱟ ᱫᱚ ᱔᱒᱕ ᱟᱱᱟᱜ ᱴᱷᱟᱶ ᱨᱮ ᱢᱮᱱᱟᱜᱼᱟ᱾ ᱦᱚᱱᱚᱛ ᱨᱮ ᱢᱤᱫ ᱪᱟᱹᱣᱠᱟᱹ ᱠᱤᱢᱤ ᱨᱮ ᱓᱗᱕ ᱜᱟᱱ ᱦᱚᱲ ᱠᱚ ᱛᱟᱦᱮᱱ ᱠᱟᱱᱟ (᱙᱗᱐/ ᱪᱟᱹᱣᱠᱟᱹ ᱢᱟᱭᱤᱞ)᱾ ᱒᱐᱐᱑ ᱠᱷᱚᱱ ᱒᱐᱑᱑ ᱥᱮᱨᱢᱟ ᱢᱩᱫ ᱨᱮ ᱦᱚᱱᱚᱛ ᱨᱮ ᱓᱗.᱔᱘% ᱦᱚᱲ ᱠᱚ ᱡᱟᱹᱥᱛᱤ ᱣᱟᱠᱟᱱᱟ᱾ ᱚᱱᱚᱱᱛᱚᱱᱟᱜ ᱦᱚᱱᱚᱛ ᱨᱮ ᱡᱟᱱᱟᱝ ᱡᱟᱹᱱᱤ ᱑᱐᱐᱐ ᱠᱚᱲᱟ ᱨᱮ ᱙᱓᱗ ᱠᱩᱲᱤ ᱟᱨ ᱠᱟᱜᱚᱡᱤᱭᱟᱹ ᱦᱚᱲ ᱮᱞ ᱖᱔.᱓᱒% ᱾
ᱚᱱᱚᱱᱛᱚᱱᱟᱜ ᱦᱚᱱᱚᱛ ᱨᱮ ᱑,᱐᱘,᱕᱐᱕ ᱜᱟᱱ ᱦᱚᱱ ᱢᱮᱱᱟᱜ ᱠᱚᱣᱟ, ᱱᱚᱣᱟ ᱜᱮ ᱦᱚᱱᱚᱛ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱥᱚᱦᱚᱨ ᱠᱟᱱᱟ᱾ ᱚᱱᱚᱱᱛᱚᱱᱟᱜ ᱵᱟᱡᱟᱨ ᱴᱚᱴᱷᱟ ᱨᱮᱱ ᱦᱚᱲᱮᱞ ᱑᱕᱘,᱗᱘᱕ ᱜᱟᱱ᱾
ᱯᱟᱹᱨᱥᱤ
ᱚᱱᱚᱱᱛᱚᱱᱟᱜ ᱨᱮᱱᱟᱜ ᱢᱩᱬᱩᱛ ᱯᱟᱹᱨᱥᱤ ᱠᱟᱥᱢᱤᱨᱤ ᱯᱟᱹᱨᱥᱤ, ᱢᱮᱱᱠᱷᱟᱱ ᱥᱮᱪᱮᱫ ᱯᱟᱹᱨᱥᱤ ᱞᱮᱠᱟᱛᱮ ᱦᱤᱱᱫᱤ, ᱤᱝᱞᱤᱥ ᱟᱨ ᱩᱨᱫᱩ ᱯᱟᱹᱨᱥᱤ ᱵᱮᱵᱦᱟᱨᱚᱜ ᱠᱟᱱᱟ᱾
ᱴᱩᱨᱤᱡᱚᱢ
ᱦᱚᱱᱚᱛ ᱨᱮ ᱟᱭᱢᱟ ᱜᱟᱱ ᱧᱮᱧᱮᱞᱤᱭᱟᱹ ᱡᱟᱭᱜᱟ ᱠᱚ ᱢᱮᱱᱟᱜᱼᱟ᱾ ᱪᱮᱫᱞᱮᱠᱟ ᱺ ᱵᱷᱮᱨᱤᱱᱟᱜ, ᱟᱪᱟᱵᱟᱞ, ᱠᱳᱠᱮᱨᱱᱟᱜ, ᱫᱟᱠᱥᱩᱢ, ᱯᱟᱦᱟᱞᱜᱟᱢ, ᱫᱟᱱᱫᱤᱯᱳᱨᱟ (ᱵᱮᱱᱟᱣ ᱦᱩᱭᱩᱜ ᱠᱟᱱᱟ), ᱪᱟᱛᱟᱵᱥᱞ, ᱢᱟᱨᱴᱟᱱᱰ ᱟᱨ ᱥᱤᱱᱛᱷᱟᱱ ᱴᱚᱯ᱾ ᱱᱚᱣᱟ ᱠᱚ ᱢᱩᱫ ᱨᱮ ᱯᱟᱦᱟᱞᱜᱟᱢ ᱟᱨ ᱠᱳᱠᱮᱨᱱᱟᱜ ᱚᱱᱚᱱᱛᱚᱱᱟᱜ ᱥᱚᱦᱚᱨ ᱠᱷᱚᱱ ᱕᱐ ᱠᱤᱞᱳᱢᱤᱴᱟᱨ ᱥᱟᱹᱜᱤᱱ ᱨᱮ ᱢᱮᱱᱟᱜᱼᱟ᱾
ᱦᱤᱱᱫᱩ ᱫᱷᱚᱨᱚᱢ ᱨᱮᱱ ᱥᱤᱵ ᱵᱚᱸᱜᱟ ᱣᱟᱜ ᱚᱢᱚᱨᱱᱟᱛᱷ ᱢᱚᱱᱫᱤᱨ ᱯᱷᱟᱞᱜᱟᱢ ᱨᱮ ᱢᱮᱱᱟᱜᱼᱟ᱾ ᱱᱚᱰᱮ ᱜᱮ ᱫᱤᱥᱚᱢ ᱨᱮᱱ ᱟᱭᱢᱟ ᱡᱟᱭᱜᱟ ᱠᱷᱚᱱ ᱥᱮᱨᱢᱟ ᱯᱩᱨᱟᱹᱣ ᱨᱮ ᱚᱢᱚᱨᱱᱟᱛᱷ ᱡᱟᱛᱨᱟ ᱨᱮ ᱠᱚ ᱦᱤᱡᱩᱜᱼᱟ᱾
ᱠᱟᱞᱤᱵᱳᱸᱜᱟ
ᱠᱟᱞᱤᱵᱳᱸᱜᱟ ᱨᱟᱡᱽᱥᱛᱷᱟᱱ ᱨᱮᱱᱟᱜ ᱦᱳᱵᱩᱢᱟᱱᱜᱳᱲᱷ ᱦᱚᱱᱚᱛ ᱨᱮᱱᱟᱜ ᱢᱤᱫ ᱥᱮᱫᱟᱭ ᱟᱨ ᱱᱟᱜᱟᱢᱤᱭᱟ ᱡᱟᱭᱜᱟ ᱠᱟᱱᱟ᱾ ᱱᱚᱸᱰᱮ ᱦᱚᱲᱲᱚᱯᱟ ᱥᱚᱵᱷᱚᱭᱛᱚ ᱨᱱᱟᱜ ᱟᱹᱰᱤ ᱨᱟᱹᱥᱠᱟᱹ ᱟᱨ ᱟᱥᱚᱞ ᱟᱣᱥᱮᱥ ᱠᱚ ᱧᱟᱢ ᱟᱠᱟᱱᱟ᱾ ᱠᱚᱞᱤ ᱵᱳᱸᱜᱟ ᱢᱤᱫ ᱠᱟᱹᱴᱤᱡ ᱱᱚᱜᱚᱨ ᱛᱟᱦᱮᱸᱜ ᱠᱟᱱᱟ᱾ ᱱᱚᱸᱰᱮ ᱢᱤᱫ ᱫᱩᱨᱜᱽ ᱧᱟᱢ ᱟᱠᱟᱱᱟ᱾ ᱥᱮᱫᱟᱭᱟᱜ ᱫᱨᱚᱥᱫᱣᱚᱛᱤ ᱟᱨ ᱥᱚᱨᱥᱣᱚᱛᱤ ᱜᱟᱰᱟ ᱛᱟᱦᱮᱸᱜ ᱵᱷᱟᱴᱤ ᱱᱤᱛᱟᱝ ᱨᱮᱫᱚ ᱜᱷᱟᱜᱽᱨ ᱜᱟᱰᱟ ᱨᱮᱱᱟᱜ ᱴᱚᱴᱷᱟ ᱨᱮ ᱥᱮᱸᱫᱷᱚᱣ ᱥᱚᱵᱷᱚᱭᱛᱚ ᱠᱷᱚᱱ ᱦᱚᱸ ᱥᱮᱫᱟᱭ ᱠᱟᱞᱤᱵᱳᱸᱜᱟ ᱨᱮᱱᱟᱜ ᱥᱚᱵᱷᱚᱭᱛᱟ ᱯᱚᱞᱞᱚᱣᱤᱛ ᱟᱨ ᱯᱩᱥᱯᱤᱛ ᱦᱩᱭ ᱟᱠᱟᱱᱟ᱾ ᱠᱟᱞᱤᱵᱳᱸᱜᱟ ᱔᱐᱐᱐ ᱤᱥᱟ ᱢᱟᱲᱟᱝ ᱠᱷᱚᱱ ᱦᱚᱸ ᱵᱟᱹᱲᱛᱤ ᱥᱮᱫᱟᱭ ᱢᱟᱱᱟᱜ ᱠᱟᱱᱟ᱾ ᱥᱟᱱᱟᱢ ᱠᱷᱚᱱ ᱢᱟᱲᱟᱝ ᱑᱙᱕᱒ ᱤᱥᱟ ᱨᱮ ᱚᱢᱞᱟᱱᱚᱸᱫᱽ ᱜᱷᱚᱥ ᱫᱚ ᱱᱚᱶᱟ ᱨᱮᱱᱟᱜ ᱮ ᱠᱷᱚᱡᱟᱣ ᱞᱮᱫ ᱛᱟᱦᱮᱱᱟ᱾ ᱟᱨ ᱵᱤᱠᱮ ᱛᱷᱟᱯᱳᱨ ᱥᱮ ᱵᱤᱣᱤ ᱞᱟᱞ ᱫᱚ ᱑᱙᱖᱑-᱖᱙ ᱨᱮ ᱩᱛᱠᱷᱚᱱᱚᱱ ᱟᱠᱟᱱᱟ᱾
ᱠᱟᱞᱤᱵᱳᱸᱜᱟ ᱨᱮᱱᱟᱜ ᱱᱟᱜᱟᱢ
ᱠᱟᱞᱤᱵᱳᱸᱜᱟ ᱯᱟᱸᱡᱟᱵᱤ ᱯᱟᱹᱨᱥᱤ ᱨᱮᱱᱟᱜ ᱟᱹᱲᱟᱹ ᱠᱟᱱᱟ ᱡᱟᱦᱟᱸ ᱫᱚ ᱡᱟᱞᱤ+ᱵᱳᱸᱜᱟ ( ᱦᱮᱸᱫᱮ ᱨᱚᱝ ᱨᱮᱱᱟᱜ ᱪᱩᱲᱤ) ᱠᱷᱚᱱ ᱵᱟᱱᱟᱣ ᱟᱠᱟᱱᱟ᱾ ᱠᱟᱞᱤ ᱨᱮᱱᱟᱜ ᱢᱮᱱᱮᱛ ᱫᱚ ᱦᱩᱭᱩᱜ ᱠᱟᱱᱟ ᱦᱮᱸᱫᱮ ᱨᱚᱝ ᱠᱷᱚᱱ ᱵᱟᱱᱟᱣ ᱟᱨ ᱵᱳᱸᱜᱟ ᱨᱮᱱᱟᱜ ᱢᱮᱱᱮᱛ ᱫᱚ ᱪᱩᱲᱤ ᱠᱷᱚᱱ ᱦᱩᱭ ᱟᱠᱟᱱᱟ᱾
ᱩᱨᱩᱢ
ᱨᱟᱡᱽᱥᱛᱷᱟᱱ ᱨᱮᱱᱟᱜ ᱦᱳᱵᱩᱢᱟᱱᱜᱳᱲᱷ ᱦᱚᱱᱚᱛ ᱨᱮᱱᱟᱜ ᱮᱛᱚᱢ-ᱯᱟᱪᱮ ᱨᱮ ᱢᱮᱱᱟᱜ ᱠᱟᱞᱤᱵᱳᱸᱜᱟ ᱡᱟᱭᱜᱟ ᱨᱮ ᱤᱠᱠᱷᱚᱱ ᱦᱚᱛᱮᱛᱮ (᱑᱙᱖᱑ ᱤᱥᱟ ᱠᱚ ᱛᱟᱦᱮᱱ ᱛᱟᱞᱟ ᱦᱩᱭ ᱟᱠᱟᱱ) ᱒᱖ ᱯᱷᱩᱴ ᱪᱮᱛᱟᱱ ᱯᱟᱪᱮ ᱛᱷᱮᱲᱤ(ᱴᱮᱞᱮ) ᱠᱷᱚᱱ ᱧᱟᱢ ᱥᱟᱨᱮᱡᱟᱜ ᱠᱷᱚᱱ ᱵᱤᱫᱤᱛ ᱦᱩᱭᱩᱜ-ᱠᱟᱱᱟ ᱡᱮ ᱥᱩᱨᱥᱩᱯᱩᱨ ᱔᱕᱐᱐ ᱥᱮᱨᱢᱟ ᱢᱟᱲᱟᱝ ᱱᱚᱸᱰᱮ ᱥᱚᱨᱥᱣᱚᱛᱤ ᱜᱟᱰᱟ ᱟᱲᱮ ᱦᱚᱲᱲᱚᱯᱟ ᱠᱟᱞᱤᱱ ᱥᱚᱵᱷᱚᱭᱛᱟ ᱯᱷᱚᱞᱼᱯᱷᱩᱞ ᱛᱟᱦᱮᱸᱜ ᱟᱠᱟᱱ ᱛᱟᱦᱮᱱᱟ᱾
ᱠᱟᱞᱤᱵᱳᱸᱜᱟ ᱠᱷᱚᱱ ᱧᱟᱢ ᱟᱠᱟᱱ ᱢᱟᱨᱮ ᱠᱷᱟᱸᱰᱟ ᱥᱚᱢᱟᱱ ᱠᱚ
᱑᱙᱒᱒ ᱤᱥᱟ ᱨᱮ ᱨᱟᱠᱷᱚᱞᱫᱟᱥ ᱵᱟᱱᱟᱨᱡᱤ ᱟᱨ ᱫᱳᱭᱟᱨᱟᱢ ᱱᱥᱟᱦᱱᱤ ᱭᱟᱜ ᱞᱟᱹᱲᱦᱟᱹᱭ ᱨᱮ ᱢᱚᱦᱟᱱ-ᱡᱚᱫᱟᱲᱚ ᱟᱨ ᱦᱚᱲᱲᱚᱯᱟ ᱥᱚᱵᱷᱚᱭᱛᱟ ᱥᱮ ᱥᱤᱸᱫᱷᱩ ᱜᱷᱟᱴᱤ ᱥᱚᱵᱷᱚᱭᱛᱟ ᱨᱮᱱᱟᱜ ᱥᱟᱨᱮᱡ ᱧᱟᱢ ᱟᱠᱟᱱ ᱛᱟᱦᱮᱱᱟ ᱡᱟᱦᱟᱸ ᱫᱚ ᱔᱕᱐᱐ ᱥᱮᱨᱢᱟ ᱢᱟᱲᱟᱝ ᱨᱮᱱᱟᱜ ᱥᱮᱫᱟᱭ ᱥᱚᱵᱷᱚᱭᱛᱟ ᱨᱮᱱᱟᱜ ᱵᱟᱰᱟᱭ ᱧᱟᱢ ᱟᱠᱟᱱ ᱛᱟᱦᱮᱱᱟ᱾ ᱛᱟᱭᱚᱢ ᱛᱮ ᱱᱚᱶᱟ ᱥᱚᱵᱷᱚᱭᱛᱟ ᱠᱷᱚᱱ ᱞᱟᱜᱽᱵᱷᱟᱜᱽ ᱑᱐᱐ ᱠᱮᱱᱫᱽᱨᱚ ᱨᱮᱱᱟᱜ ᱵᱟᱰᱟᱭ ᱧᱟᱢ ᱮᱱᱟ ᱡᱴᱡᱮᱡ ᱡᱟᱦᱟᱸ ᱫᱚ ᱨᱟᱡᱽᱥᱛᱷᱟᱱ ᱨᱮᱱᱟᱜ ᱠᱟᱞᱤᱵᱳᱸᱜᱟ ᱦᱚᱱᱚᱛ ᱠᱷᱚᱱ ᱟᱹᱰᱤ ᱜᱮ ᱫᱚᱨᱠᱟᱨᱚᱜ ᱠᱟᱱᱟ᱾ ᱢᱚᱦᱟᱱ- ᱡᱚᱫᱟᱲᱚ ᱥᱮ ᱦᱚᱲᱲᱚᱯᱟ ᱠᱚ ᱛᱟᱭᱚᱢ ᱦᱚᱲᱲᱚᱯᱟ ᱟᱹᱨᱤᱪᱟᱹᱞᱤ ᱨᱮᱱᱟᱜ ᱠᱟᱞᱤᱵᱳᱸᱜᱟ ᱛᱮᱥᱟᱨ ᱢᱟᱨᱟᱝ ᱱᱚᱜᱚᱨ ᱥᱤᱫᱷ ᱦᱩᱭ ᱟᱠᱟᱱᱟ᱾ ᱡᱟᱦᱟᱸ ᱫᱚ ᱢᱤᱫ ᱴᱤᱠᱮᱴ ᱨᱮᱱᱟᱜ ᱩᱛᱠᱷᱚᱱᱚᱱ ᱦᱚᱛᱮᱛᱮ ᱱᱟᱱᱟᱦᱚᱱᱟᱨ ᱥᱟᱨᱮᱡ ᱥᱨᱚᱛ ᱞᱮᱠᱟᱛᱮ ᱨᱮ ᱧᱟᱢ ᱟᱠᱟᱱᱟ ᱡᱟᱦᱟᱸ ᱫᱚ ᱟᱥᱚᱞ ᱥᱤᱧᱚᱛ ᱥᱚᱵᱷᱚᱭᱛᱟ ᱨᱮᱱᱟᱜ ᱵᱤᱠᱟᱥ ᱨᱮ ᱱᱚᱶᱟ ᱨᱮ ᱟᱹᱭᱫᱟᱹᱨᱤ ᱥᱚᱫᱚᱨ ᱮᱫᱟᱭ
ᱠᱟᱞᱤᱵᱳᱸᱜᱟ ᱥᱮᱴᱮᱨᱚᱜ ᱨᱮᱱᱟ ᱦᱚᱨ
ᱯᱩᱮᱩᱥᱨᱛᱷᱚ ᱡᱟᱭᱜᱟ ᱠᱟᱞᱤᱵᱳᱸᱜᱟ ᱯᱤᱞᱤᱵᱳᱸᱜᱟ ᱠᱷᱚᱱ ᱢᱚᱛᱨᱚ ᱢᱚᱬᱮ ᱠᱤᱞᱚᱢᱤᱴᱚᱨ ᱥᱟᱸᱜᱤᱱ ᱢᱮᱱᱟᱜ-ᱟ᱾ ᱱᱚᱶᱟ ᱨᱟᱡᱽᱥᱛᱷᱟᱱ ᱨᱮᱱᱟᱜ ᱦᱳᱵᱩᱢᱟᱱᱜᱳᱲᱷ ᱦᱚᱱᱚᱛ ᱨᱮ ᱟᱨ ᱵᱤᱠᱟᱱᱮᱨ ᱥᱚᱸᱵᱷᱟᱜᱽ ᱨᱮ ᱢᱮᱱᱟᱜ-ᱟ᱾ ᱦᱳᱵᱩᱢᱟᱱᱜᱳᱲᱷ ᱠᱷᱚᱱ ᱠᱟᱞᱤᱵᱳᱸᱜᱟ ᱨᱮᱱᱟᱜ ᱱᱟᱯᱤ ᱓᱐ ᱠᱤᱞᱚᱢᱤᱴᱚᱨ ᱟᱨ ᱵᱤᱠᱟᱱᱮᱨ ᱠᱷᱚᱱ ᱒᱐᱐ ᱠᱤᱞᱚᱢᱤᱴᱚᱨ ᱢᱮᱱᱟᱜ-ᱟ᱾ ᱡᱩᱫᱤ ᱟᱢ ᱵᱤᱠᱟᱱᱮᱨ ᱥᱮ ᱦᱳᱵᱩᱢᱟᱱᱜᱳᱲᱷ ᱠᱷᱚᱱ ᱮᱢ ᱦᱤᱡᱩᱜ ᱠᱟᱱᱟ ᱠᱷᱟᱱ ᱟᱢ ᱱᱚᱸᱰᱮ ᱥᱮᱴᱮᱨᱚᱜ ᱠᱷᱚᱱ ᱢᱟᱲᱟᱝ ᱯᱤᱞᱤᱵᱳᱸᱜᱟ ᱦᱤᱡᱩᱜ ᱦᱩᱭᱩᱜ ᱛᱟᱢᱟ᱾ ᱯᱤᱞᱤᱵᱳᱸᱜᱟ ᱨᱮ ᱵᱤᱠᱟᱱᱮᱨ ᱟᱨ ᱦᱳᱵᱩᱢᱟᱱᱜᱳᱲᱷ ᱠᱷᱚᱱ ᱥᱚᱡᱷᱮ ᱴᱨᱮᱱ ᱦᱤᱡᱩᱜ ᱠᱟᱱᱟ ᱡᱩᱫᱤ ᱟᱢ ᱣᱟᱭᱟ ᱨᱚᱰ ᱦᱤᱡᱩᱜ ᱠᱟᱱᱟᱢ ᱠᱷᱟᱱ ᱦᱚᱸ ᱮᱠᱫᱚᱢ ᱱᱟᱯᱟᱭ ᱰᱟᱦᱟᱨ (ᱢᱮᱜᱟ ᱦᱟᱭᱣᱮ) ᱨᱮ ᱢᱮᱱᱟᱢᱟ᱾
ᱯᱟᱧᱡᱟᱵᱽ, ᱥᱤᱧᱚᱛ
ᱯᱚᱧᱡᱟᱵᱽ ᱫᱚ ᱥᱤᱧᱚᱛ ᱨᱮᱭᱟᱜ ᱯᱚᱱᱚᱛ ᱠᱟᱱᱟ ᱾ ᱚᱱᱟ ᱨᱮᱭᱟᱜ ᱨᱟᱡᱽᱜᱟᱲ ᱫᱚ ᱪᱚᱱᱰᱤᱜᱚᱰ ᱠᱟᱱᱟ ᱾ ᱱᱚᱶᱟ ᱯᱚᱱᱚᱛ ᱫᱚ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ, ᱦᱤᱢᱟᱪᱚᱞ ᱯᱨᱚᱫᱮᱥ, ᱦᱚᱨᱤᱭᱟᱬᱟ, ᱨᱟᱡᱚᱥᱛᱷᱟᱱ ᱞᱮᱠᱷᱟ ᱯᱚᱱᱚᱛ ᱛᱮ ᱜᱷᱤᱨᱟᱣ ᱠᱟᱱᱟ ᱾ ᱯᱚᱧᱡᱟᱵᱽ ᱨᱮᱭᱟᱜ ᱠᱤᱪᱷᱤ ᱯᱚᱱᱚᱛ ᱨᱮᱭᱟᱜ ᱯᱟᱦᱴᱟ ᱫᱚ ᱯᱟᱠᱤᱥᱛᱟᱱ ᱯᱟᱦᱴᱟ ᱨᱮᱦᱚᱸ ᱢᱮᱱᱟᱜᱼᱟ ᱾ ᱱᱚᱶᱟ ᱯᱚᱱᱚᱛ ᱫᱚ ᱥᱤᱧᱚᱛ ᱨᱮᱭᱟᱜ ᱑.᱕᱓% ᱛᱮ ᱦᱟᱹᱱᱟᱹᱨᱩᱵ ᱟᱠᱟᱱᱟᱭ ᱾ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱫᱚ ᱯᱚᱧᱡᱟᱵᱽ ᱨᱮ ᱒,᱗᱗,᱐᱔,᱒᱓᱖ (᱒ ᱠᱟᱹᱨᱚᱲ) ᱦᱚᱲ ᱠᱚ ᱵᱩᱱᱩᱥᱛᱤ ᱠᱟᱱᱟ ᱠᱚ ᱾ ᱱᱚᱶᱟ ᱯᱚᱱᱚᱛ ᱨᱮ ᱫᱚ ᱯᱚᱧᱡᱟᱵᱤ ᱰᱷᱮᱨ ᱠᱚ ᱨᱚᱲ ᱟᱠᱚ ᱾ ᱱᱚᱶᱟ ᱯᱚᱱᱚᱛ ᱫᱚ ᱦᱚᱲ ᱞᱮᱠᱷᱟ ᱨᱮ ᱑᱖ ᱱᱚ. ᱨᱮ ᱢᱮᱱᱟᱭᱟ ᱾ ᱱᱚᱶᱟ ᱯᱚᱱᱚᱛ ᱨᱮ ᱫᱚ ᱒᱒ ᱜᱚᱴᱟᱝ ᱦᱚᱱᱚᱛ ᱠᱚ ᱢᱮᱱᱟᱜᱼᱟ ᱾ ᱱᱚᱶᱟ ᱯᱚᱱᱚᱛ ᱨᱮ ᱫᱚ ᱥᱤᱠᱷ ᱠᱚᱣᱟᱜ ᱡᱟᱹᱥᱤ ᱵᱩᱱᱩᱥᱛᱤ ᱢᱮᱱᱟᱜᱼᱟ (᱕᱘%), ᱵᱚᱟᱠᱤ ᱫᱚ ᱦᱤᱱᱫᱩ ᱠᱟᱱᱟ ᱠᱚ ᱚᱠᱚᱭ ᱫᱚ ᱓᱘% ᱥᱮᱟᱨ ᱢᱮᱱᱟᱜ ᱛᱟᱠᱚᱣᱟ ᱾
ᱵᱟᱦᱨᱮ ᱡᱚᱱᱚᱲ
* ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱯᱚᱱᱚᱛ ᱟᱨ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱛᱷᱚᱠ:States and territories established in 1956 ᱛᱷᱚᱠ:1956 establishments in India ᱛᱷᱚᱠ:Punjabi-speaking countries and territories
ᱥᱤᱢᱮᱸᱴ
'ᱥᱤᱢᱮᱸᱴ ᱱᱮᱛᱟᱨᱟᱜ ᱚᱲᱟᱜ ᱵᱟᱱᱟᱣ ᱨᱮ ᱯᱨᱟᱭᱩᱠᱛ ᱟᱠᱟᱱ ᱟᱢ ᱢᱤᱫ ᱢᱟᱲᱟᱝ ᱥᱚᱢᱟᱱ ᱠᱟᱱᱟ ᱾ ᱥᱤᱢᱮᱸᱴ ᱟᱥᱚᱞ ᱫᱚ ᱠᱮᱞᱥᱤᱭᱟᱢ ᱨᱮᱱᱟᱜ ᱥᱤᱞᱤᱠᱮᱴ ᱟᱨ ᱮᱞᱩᱢᱤᱱᱮᱴ ᱭᱚᱜᱤᱠ ᱨᱮᱱᱟᱜ ᱢᱮᱥᱟ ᱛᱟᱦᱮᱱ ᱠᱟᱱᱟ, ᱡᱟᱦᱟᱸ ᱠᱮᱞᱥᱤᱭᱟᱢ ᱚᱠᱥᱟᱭᱤᱰ, ᱥᱤᱞᱤᱠᱟ, ᱮᱞᱭᱩᱢᱤᱱᱤᱭᱟᱢ ᱚᱠᱥᱟᱭᱤᱰ ᱟᱨ ᱞᱚᱦ ᱚᱠᱥᱟᱭᱤᱰ ᱠᱷᱚᱱ ᱵᱟᱱᱟᱣ ᱛᱟᱦᱮᱱ ᱠᱟᱱᱟ᱾
ᱥᱤᱢᱮᱸᱴ ᱵᱟᱱᱟᱣ ᱞᱟᱹᱜᱤᱫ ᱛᱮ ᱪᱩᱱ ᱥᱷᱤᱨᱤᱭ ᱟᱨ ᱜᱚᱡ(ᱠᱞᱮ) ᱨᱮᱤ ᱢᱮᱥᱟ ᱠᱚ ᱢᱤᱫ ᱵᱷᱟᱴᱤ ᱨᱮ ᱵᱟᱬᱛᱤ ᱛᱟᱯᱢᱟᱱ ᱨᱮ ᱡᱩᱞ ᱦᱩᱭᱩᱜ ᱠᱟᱱᱟ ᱟᱨ  ᱟᱱᱟ ᱛᱟᱭᱚᱢ ᱱᱚᱶᱟ ᱯᱨᱚᱠᱨᱤᱭᱟ ᱨᱮᱱᱟᱜ ᱯᱷᱚᱞ ᱥᱣᱚᱨᱩᱯ ᱵᱟᱱᱟᱣᱟᱜ ᱠᱷᱚᱸᱜᱚᱨ (ᱠᱞᱤᱸᱠᱚᱨ) ᱫᱚ ᱡᱤᱯᱥᱚᱢ ᱥᱟᱶ ᱢᱮᱥᱟ ᱠᱟᱛᱮᱜ ᱢᱟᱦᱤᱱ ᱯᱤᱥᱟᱣ ᱦᱩᱭᱩᱜ ᱠᱟᱱᱟ ᱟᱨ ᱱᱚᱶᱟ ᱞᱮᱠᱟ ᱡᱟᱦᱟᱸ ᱚᱰᱚᱜ ᱟᱠᱟᱱ  ᱢᱩᱪᱟᱹᱫ ᱩᱛᱯᱚᱫᱽ ᱧᱟᱢ ᱟᱠᱟᱱ  ᱚᱱᱟ ᱫᱚ ᱥᱚᱡᱷᱮ ᱛᱮ ᱯᱚᱨᱴᱞᱮᱸᱰ ᱥᱤᱢᱮᱸᱴ ( ᱥᱟ ᱯᱚ ᱥᱤ) ᱠᱚ ᱢᱮᱛᱟᱣᱟᱜ ᱠᱟᱱᱟ᱾
ᱥᱤᱧᱚᱛ ᱨᱮ, ᱥᱟ ᱯᱚ ᱥᱤ ᱨᱮᱱᱟᱜ ᱵᱟᱱᱟᱣ ᱟᱥᱚᱞ ᱯᱮᱭᱟ ᱜᱨᱮᱰ (ᱥᱨᱬᱤ) ᱨᱮ ᱛᱟᱦᱮᱱ ᱠᱟᱱᱟ᱾ ᱜᱨᱮᱰ -᱔᱓ ᱟᱨ ᱜᱨᱮᱰ -᱕᱓, ᱱᱚᱶᱟ ᱮᱞᱮᱞ ᱨᱮ ᱒᱘ ᱫᱤᱱ ᱛᱟᱭᱚᱢ ᱧᱟᱢᱚᱜ ᱱᱚᱶᱟ ᱥᱚᱢᱯᱤᱲᱤᱛ ᱥᱟᱢᱟᱨᱛᱷᱭᱚ (ᱠᱚᱢᱯᱨᱚᱥᱤᱣ ᱟᱴᱨᱸᱛᱷ) ᱠᱚ ᱤᱸᱜᱤᱛ ᱟᱠᱟᱱᱟ, ᱡᱚᱠᱷᱚᱱ ᱢᱤᱫ ᱱᱤᱨᱫᱷᱟᱨᱟᱱ ᱯᱨᱚᱠᱨᱤᱭᱟ ᱱᱚᱶᱟ ᱨᱮᱱᱟᱜ ᱯᱚᱨᱤᱪᱷᱟᱱ ᱦᱩᱭ ᱟᱠᱟᱱ᱾
ᱯᱚᱨᱴᱞᱮᱸᱰ ᱯᱚᱡᱚᱞᱟᱱᱟ ᱥᱤᱢᱮᱸᱴ
ᱯᱚᱡᱚᱞᱟᱱᱟ ᱟᱣᱥᱭᱟᱠ ᱨᱩᱯ ᱨᱮ ᱢᱤᱫ ᱥᱤᱞᱤᱭᱟᱥ ᱥᱚᱢᱟᱱ ᱠᱟᱱᱟ ᱡᱟᱦᱟᱸ ᱚᱠᱚᱭ ᱦᱚᱸ ᱥᱤᱢᱮᱸᱴ ᱠᱟᱨᱟᱠ (cementitous/ᱡᱚᱲᱟᱣ ᱟᱱᱟᱜ) ᱜᱩᱱ ᱵᱟᱝ ᱛᱟᱦᱮᱱ ᱠᱟᱱᱟ ᱢᱮᱱᱠᱟᱷᱟᱱ ᱱᱚᱶᱟ ᱫᱟᱜ ᱨᱮᱱᱟᱜ ᱩᱯᱟᱥᱛᱷᱤᱛᱤ  ᱨᱮ ᱱᱚᱶᱟ ᱥᱚᱢᱟᱱ ᱛᱟᱯᱢᱟᱱ ᱨᱮ  ᱠᱮᱞᱥᱤᱭᱟᱢ ᱦᱟᱭᱰᱨᱚᱠᱥᱟᱭᱤᱰ ᱥᱟᱶ ᱯᱨᱚᱛᱤᱠᱨᱤᱭᱟ   ᱠᱟᱛᱮᱜ ᱚᱱᱟ ᱭᱚᱜᱤᱠ ᱨᱮᱱᱟᱜ ᱵᱟᱱᱟᱜ ᱠᱟᱱᱟ ᱡᱟᱦᱟᱸ ᱫᱚ ᱱᱚᱶᱟ ᱨᱮᱱᱟᱜ ᱥᱤᱢᱮᱸᱴ ᱠᱟᱨᱟᱠ ᱜᱩᱱ ᱛᱟᱦᱮᱱ ᱠᱟᱱᱟ᱾ ᱯᱚᱡᱟᱞᱟᱱᱟ ᱯᱚᱨᱴᱞᱮᱸᱰ ᱯᱚᱡᱚᱞᱟᱱᱟ ᱥᱤᱢᱮᱸᱴ ᱨᱮᱱᱟᱜ ᱫᱚᱦᱲᱟ ᱵᱟᱱᱟᱣ ᱞᱟᱹᱜᱤᱫ ᱠᱟᱹᱢᱤ ᱨᱮ ᱦᱤᱡᱩᱜ ᱠᱟᱱᱟ, ᱱᱟᱶᱟ ᱥᱮᱞ (ᱥᱞᱮᱴᱤ ᱫᱷᱤᱨᱤ), ᱴᱚᱯᱷᱚᱥ, ᱡᱣᱟᱞᱟᱢᱩᱠᱷᱤ ᱨᱮᱱᱟᱜ ᱛᱚᱨᱚᱡ, ᱯᱩᱭᱢᱤᱥᱟᱭᱤᱴᱥ ᱟᱨ  ᱫᱚᱦᱲᱟ ᱯᱟᱨᱢᱟᱱᱩᱣᱤᱠ ᱦᱟᱥᱟ ᱞᱮᱠᱟᱱ ᱨᱮᱱᱟᱜ ᱱᱮᱪᱩᱨᱟᱞ ᱦᱩᱭ ᱫᱟᱲᱮᱭᱟᱜ ᱟ᱾ ᱦᱟᱥᱟ ᱨᱮᱱᱟᱜ ᱠᱮᱞᱥᱤᱭᱟᱢ ᱠᱷᱚᱡ ᱥᱚᱸᱥᱟᱫᱷᱤᱛ ᱯᱚᱫᱟᱨᱛᱷ ᱟᱨ ᱩᱰᱚᱱ ᱛᱚᱨᱚᱡ  ᱨᱮᱱᱟᱜ ᱠᱟᱹᱢᱤ ᱦᱚᱸ ᱯᱚᱡᱚᱞᱟᱱᱟ ᱥᱤᱢᱮᱸᱴ ᱨᱮᱱᱟᱜ ᱣᱤᱱᱤᱨᱢᱟᱱ ᱨᱮ ᱦᱩᱭᱩᱜ ᱠᱟᱱᱟ᱾ ᱯᱚᱡᱟᱞᱟᱱᱟ ᱯᱚᱨᱴᱞᱮᱸᱰ ᱥᱤᱢᱮᱸᱴ ᱱᱚᱶᱟ ᱥᱮ ᱯᱚᱡᱟᱞᱟᱱᱟ ᱟᱨ ᱡᱤᱯᱥᱟᱢ ᱠᱟᱱᱟ᱾
ᱥᱟᱱᱛᱟᱲᱤ ᱣᱤᱠᱤᱯᱤᱰᱤᱭᱟ ᱠᱟᱹᱢᱤᱥᱟᱲᱟ, ᱵᱤᱥᱣᱚ ᱵᱷᱟᱨᱚᱛᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱥᱟᱱᱛᱤᱱᱤᱠᱮᱛᱚᱱ
ᱢᱟᱬᱟᱝ ᱛᱮᱭᱟᱜ
ᱥᱟᱱᱛᱟᱲᱤ ᱣᱤᱠᱤᱯᱤᱰᱤᱭᱟ | ᱙ ᱥᱮᱨᱢᱟ ᱞᱟᱦᱟ  ᱠᱷᱚᱱ ᱤᱱᱠᱭᱩᱵᱮᱴᱚᱨ ᱞᱮᱠᱟᱛᱮ ᱛᱟᱦᱮᱸ ᱠᱟᱱᱟ ᱾ ᱥᱤᱧᱚᱛ, ᱵᱟᱝᱞᱟᱫᱮᱥ ᱟᱨ ᱱᱮᱯᱟᱞ ᱫᱤᱥᱚᱢ ᱨᱤᱱ ᱥᱟᱯᱲᱮᱫ ᱠᱚᱣᱟᱜ ᱠᱩᱨᱩᱢᱩᱴᱩ ᱛᱮ ᱐᱒ ᱚᱜᱚᱥᱴ ᱒᱐᱑᱘ ᱨᱮ ᱣᱤᱠᱤᱯᱤᱰᱤᱭᱟ ᱡᱤᱭᱟᱹᱲ ᱮᱱᱟ ᱾ ᱱᱚᱣᱟ ᱞᱟᱦᱟᱨᱮ ᱵᱟᱝᱞᱟ ᱫᱤᱥᱚᱢ ᱨᱮᱱᱟᱜ ᱫᱤᱱᱡᱟᱯᱩᱨ ᱨᱮ ᱑᱑ ᱡᱩᱱ ᱒᱐᱑᱒ ᱨᱮ ᱯᱩᱭᱞᱩ ᱣᱤᱠᱤᱯᱮᱰᱤᱟ ᱠᱟᱹᱢᱤᱥᱟᱲᱟ ᱥᱟᱯᱲᱟᱣ ᱞᱮᱱᱟ ᱾ ᱚᱱᱟ ᱛᱟᱭᱚᱢ ᱟᱨ ᱫᱚᱲᱦᱟ ᱓᱐ ᱰᱤᱥᱣᱢᱵᱚᱨ ᱒᱐᱑᱗ ᱨᱮ ᱵᱟᱝᱞᱟᱫᱤᱥᱚᱢ ᱨᱮᱱᱟᱜ ᱰᱷᱟᱠᱟ ᱨᱮ ᱫᱚᱥᱟᱨ ᱠᱟᱹᱢᱤᱥᱟᱲᱟ ᱥᱟᱯᱲᱟᱣ ᱞᱮᱱᱟ ᱾ ᱚᱱᱠᱟ ᱜᱮ ᱥᱤᱧᱚᱨᱮ ᱯᱩᱞᱩ ᱠᱟᱢᱤᱥᱟᱲᱟ ᱠᱟᱹᱢᱤᱥᱟᱲᱟ ᱑ (ᱥᱤᱧᱚᱛ) ᱑᱑ ᱢᱟᱨᱪ ᱒᱐᱑᱘ ᱨᱮ ᱵᱟᱨᱤᱯᱚᱫᱟ ᱨᱮ ᱥᱟᱯᱲᱟᱣ ᱞᱮᱱᱟ ᱾ ᱛᱮᱦᱮᱧ ᱥᱟᱱᱛᱟᱲᱤ ᱣᱤᱠᱤᱯᱤᱰᱤᱭᱟ ᱜᱷᱟᱨᱚᱸᱡᱲᱽ ᱨᱮ ᱵᱟᱹᱲᱫᱤ ᱮᱱᱮᱢᱤᱭᱟᱹ ᱠᱚ ᱪᱤᱨᱜᱟᱹᱞ ᱥᱟᱶᱛᱮ ᱥᱮᱞᱮᱫ ᱦᱚᱪᱚ ᱞᱟᱹᱜᱤᱫ ᱢᱤᱫ ᱠᱟᱹᱢᱤᱥᱟᱲᱟ ᱵᱷᱩᱵᱚᱱᱮᱥᱣᱚᱨ ᱨᱮᱱᱟᱜ ᱠᱤᱥ ᱨᱮᱞᱮ ᱥᱟᱯᱲᱟᱣ ᱦᱟᱠᱟᱫᱼᱟ ᱾
ᱥᱮᱛᱟᱜ ᱟᱠᱷᱲᱟ
ᱥᱮᱛᱟᱜ
____________ _____________
ᱥᱮᱞᱮᱫᱤᱭᱟᱹᱠᱚ
ᱞᱟᱜᱮ ᱜᱮ ᱩᱪᱷᱹᱱᱚᱜᱼᱟ
ᱥᱟᱱᱤᱭᱟ ᱢᱤᱨᱡᱟ
ᱯᱩᱭᱞᱩ ᱡᱤᱭᱚᱱ
ᱥᱟᱱᱤᱭᱟ ᱢᱤᱨᱡᱟ ᱫᱚ ᱑᱕ ᱱᱚᱵᱷᱮᱢᱵᱚᱨ ᱑᱙᱘᱖ ᱥᱟᱹᱦᱤᱛ ᱢᱩᱢᱵᱟᱭ ᱨᱮ ᱢᱤᱫ ᱦᱟᱭᱫᱨᱟᱵᱟᱫᱤ ᱢᱩᱥᱞᱤᱢ ᱜᱷᱟᱨᱚᱡᱽ ᱨᱮ ᱾ ᱟᱡ ᱟᱯᱟᱛ ᱤᱢᱨᱟᱱ ᱢᱤᱨᱡᱟ ᱫᱚ ᱢᱤᱫ ᱠᱷᱮᱞ ᱰᱚᱜᱚᱨᱤᱭᱟᱹ (sports journalist) ᱛᱟᱦᱮᱸ ᱠᱟᱱᱟᱭ ᱟᱨ ᱮᱸᱜᱟᱛ ᱱᱟᱥᱤᱢᱟ ᱫᱚ ᱪᱷᱟᱯᱟ ᱵᱮᱯᱟᱨ ᱨᱮ ᱠᱟᱹᱢᱤ ᱠᱟᱱ ᱛᱟᱦᱮᱸᱫ ᱾ ᱟᱡᱟᱜ ᱡᱟᱱᱟᱢ ᱛᱟᱭᱚᱢ ᱵᱟᱞᱮ ᱚᱠᱛᱚ ᱨᱮᱜᱮ ᱦᱟᱭᱫᱨᱟᱵᱟᱫᱽ ᱛᱮ ᱠᱚ ᱩᱪᱟᱹᱲ ᱞᱮᱱᱟ ᱡᱟᱦᱟᱸ ᱨᱮ ᱟᱡ ᱟᱨ ᱟᱡᱤᱡ ᱦᱩᱰᱤᱧ ᱵᱚᱭᱦᱟ ᱠᱩᱲᱤ ᱚᱱᱟᱢ ᱦᱟᱨᱟ ᱞᱮᱱ ᱛᱟᱦᱮᱸᱫ ᱠᱤᱱ ᱢᱤᱫ ᱥᱩᱱᱤ ᱢᱩᱥᱞᱤᱥᱢ ᱫᱷᱚᱨᱚᱢ ᱚᱲᱟᱜ ᱨᱮ ᱾ ᱩᱱᱤ ᱫᱚ ᱢᱟᱨᱮ ᱠᱨᱤᱠᱮᱴ ᱠᱷᱮᱞᱣᱟᱹᱨᱤ ᱜᱷᱩᱞᱟᱢ ᱚᱦᱢᱚᱫᱽ ᱟᱨ ᱯᱟᱠᱤᱥᱛᱟᱱ ᱨᱤᱱᱤᱡ ᱟᱥᱤᱯᱷ ᱤᱠᱵᱟᱞ ᱛᱤᱠᱤᱱᱤᱡ ᱥᱩᱨ ᱥᱟᱹᱜᱤᱧ ᱯᱮᱲᱟ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱟᱡᱟᱜ ᱛᱩᱨᱩᱭ ᱵᱚᱪᱷᱚᱨ ᱠᱷᱚᱱ ᱜᱮ ᱴᱮᱱᱤᱥ ᱮᱱᱮᱡ ᱮ ᱮᱦᱚᱵ ᱞᱮᱫ ᱛᱟᱦᱮᱸᱫ ᱾ ᱩᱱᱤ ᱫᱚ ᱟᱡᱤᱡ ᱟᱯᱟᱛ ᱟᱨ ᱨᱚᱜᱟᱨ ᱟᱱᱰᱨᱥᱚᱱ ᱴᱷᱮᱱ ᱠᱷᱚᱱ ᱴᱮᱱᱤᱥ ᱮᱱᱮᱡ ᱮ ᱥᱮᱪᱮᱫ ᱞᱮᱱ ᱛᱟᱦᱮᱸᱫ ᱾
ᱩᱱᱤ ᱫᱚ ᱦᱟᱭᱫᱨᱟᱵᱟᱫᱽ ᱨᱮᱱᱟᱜ ᱱᱟᱥᱟᱨ ᱵᱤᱨᱫᱟᱹᱜᱟᱲ ᱨᱮ ᱚᱞᱚᱜ ᱠᱟᱱ ᱛᱟᱦᱮᱸᱫ ᱾ ᱟᱡᱟᱜ ᱦᱟᱹᱞᱤ ᱤᱱᱴᱚᱨᱵᱷᱤᱭᱩ ᱨᱮ ᱟᱡᱟᱜ ᱟᱥᱲᱟ ᱠᱨᱮᱰᱤᱴ ᱮ ᱮᱢᱟᱫ ᱫᱮ ᱛᱟᱦᱮᱸᱫ ᱟᱡᱟᱜ ᱯᱷᱩᱨᱜᱟᱹᱞ ᱢᱚᱱ ᱠᱩᱥᱤ ᱠᱩᱠᱢᱩ ᱯᱟᱲᱦᱟᱣ ᱨᱮᱱᱟᱜ ᱫᱟᱣ ᱮᱢ ᱠᱷᱟᱹᱛᱤᱨ ᱾ ᱱᱟᱥᱟᱨ ᱫᱚ ᱢᱤᱫ ᱜᱷᱟᱨᱚᱡᱽ ᱡᱟᱭᱡᱩᱜᱽ ᱩᱭᱦᱟᱹᱨᱟᱱᱟᱜ ᱢᱮᱱᱛᱮ ᱢᱮᱱ ᱞᱮᱫ ᱛᱟᱦᱮᱸᱫ ᱾ ᱛᱟᱭᱚᱢ ᱛᱮ ᱥᱴᱹ ᱢᱮᱨᱤ ᱠᱚᱞᱮᱡᱽ ᱦᱟᱭᱫᱨᱟᱵᱟᱫᱽ ᱠᱷᱚᱱ ᱥᱚᱱᱮᱨ ᱮ ᱥᱤᱫ ᱞᱮᱫ ᱛᱟᱦᱮᱸᱫ ᱾ ᱥᱟᱱᱤᱭᱟ ᱫᱚ ᱰᱚᱠᱴᱚᱨ ᱚᱯᱷ ᱞᱮᱴᱚᱨᱥ ᱢᱟᱹᱱ ᱮ ᱧᱟᱢ ᱞᱮᱫ ᱛᱟᱦᱮᱸᱫ MGR Educational and Research Institute University ᱯᱟᱦᱴᱟ ᱠᱷᱚᱱ ᱪᱮᱱᱱᱟᱭ ᱨᱮ ᱑᱑ ᱰᱤᱥᱮᱢᱵᱚᱨ ᱒᱐᱐᱘ ᱥᱟᱞᱮ ᱨᱮ ᱾ ᱱᱚᱶᱟ ᱵᱮᱜᱚᱨ ᱥᱟᱱᱤᱭᱟ ᱫᱚ ᱠᱨᱤᱠᱮᱴ ᱤᱱᱩᱝ ᱟᱨ ᱯᱟᱭᱨᱟ ᱨᱮᱦᱚᱸ ᱵᱷᱟᱹᱜᱤ ᱜᱮ ᱤᱱᱩᱝᱤᱭᱟᱹ ᱛᱟᱦᱮᱸ ᱠᱟᱱᱟᱭ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱮᱛᱷᱞᱮᱴᱤᱠ
ᱟᱱᱫᱷᱨᱚ ᱯᱨᱚᱫᱮᱥ
ᱟᱱᱫᱷᱨᱚ ᱯᱨᱚᱫᱮᱥ (ᱛᱮᱞᱩᱜᱩ:ఆంధ్ర ప్రదేశ్) ᱫᱚ ᱥᱤᱧᱚᱛ ᱨᱮᱱᱟᱜ ᱮᱛᱚᱢ-ᱥᱟᱢᱟᱝ ᱥᱮᱦᱮᱫ ᱨᱮ ᱢᱮᱱᱟᱜ ᱢᱤᱫ ᱯᱚᱱᱚᱛ ᱠᱟᱱᱟ ᱾ ᱚᱥᱟᱨ ᱵᱤᱥᱟᱹᱨ ᱞᱮᱠᱟᱛᱮ ᱱᱚᱶᱟ ᱥᱤᱧᱚᱛ ᱨᱮᱱᱟᱜ ᱮᱭᱟᱭᱟᱜ ᱢᱟᱨᱟᱝ ᱯᱚᱱᱚᱛ ᱟᱨ ᱦᱚᱲ ᱮᱞ ᱞᱮᱠᱟᱛᱮ ᱜᱮᱞᱟᱜ ᱢᱟᱨᱟᱝ ᱯᱚᱱᱚᱛ ᱠᱟᱱᱟ ᱾ ᱱᱚᱸᱰᱮᱱᱟᱜ ᱨᱟᱡᱽᱜᱟᱲ ᱟᱨ ᱡᱚᱛᱚ ᱠᱷᱚᱱ ᱢᱟᱨᱟᱝ ᱱᱟᱜᱟᱨ ᱫᱚ ᱦᱩᱭᱩᱜ ᱠᱟᱱᱟ ᱵᱤᱥᱟᱠᱷᱟᱯᱟᱴᱱᱟᱢ ᱾ ᱥᱤᱧᱚᱛ ᱨᱮᱱᱟᱜ ᱯᱚᱱᱚᱛ ᱠᱚ ᱢᱩᱸᱫᱽ ᱨᱮ ᱡᱚᱛᱚ ᱠᱷᱚᱱ ᱡᱤᱞᱤᱧ ᱚᱛ ᱥᱟᱹᱢᱩᱸᱫᱽ ᱰᱷᱤᱯ ᱨᱮ ᱵᱷᱤᱲᱟᱹᱣ ᱟᱠᱟᱱᱟ, ᱡᱟᱦᱟᱸ ᱫᱚ ᱑᱖᱐᱐ ᱠᱤᱞᱚᱢᱤᱴᱚᱨ ᱟᱨ ᱟᱨᱢᱤᱫ ᱴᱷᱮᱱ ᱫᱚ ᱙᱗᱒ ᱠᱤᱞᱚᱢᱤᱴᱚᱨ ᱵᱷᱤᱲᱟᱹᱣ ᱟᱠᱟᱱᱟ ᱾ ᱦᱟᱭᱫᱨᱟᱵᱟᱫᱽ ᱫᱚ ᱟᱨ ᱜᱮᱞ ᱥᱮᱨᱢᱟ ᱦᱟᱹᱵᱤᱡ ᱨᱟᱡᱽᱜᱟᱲ ᱞᱮᱠᱟᱛᱮ ᱛᱟᱦᱮᱸᱱᱟ, ᱚᱱᱟ ᱛᱟᱭᱚᱢ ᱫᱚ ᱚᱢᱚᱨᱟᱵᱚᱛᱤ ᱠᱚ ᱩᱪᱟᱹᱲᱟ ᱾
ᱚᱛᱱᱚᱜ
ᱱᱚᱶᱟ ᱨᱮᱱᱟᱜ ᱠᱚᱧᱮ-ᱥᱟᱢᱟᱝ ᱥᱮᱦᱮᱫ ᱨᱮ ᱛᱮᱞᱮᱝᱜᱟᱱᱟ, ᱮᱛᱚᱢ ᱥᱮᱦᱮᱫ ᱨᱮ ᱛᱟᱢᱤᱞᱱᱟᱰᱩ, ᱥᱟᱢᱟᱝ ᱥᱮᱦᱮᱫ ᱨᱮ ᱵᱚᱝᱜᱚᱞ ᱫᱚᱨᱭᱟ, ᱠᱚᱧᱮ ᱥᱟᱢᱟᱝ ᱥᱮᱦᱮᱫ ᱨᱮ ᱳᱰᱤᱥᱟ ᱟᱨ ᱯᱟᱪᱮ ᱥᱮᱦᱮᱫ ᱨᱮ ᱠᱚᱨᱱᱟᱴᱚᱠ ᱯᱚᱱᱚᱛ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚ ᱮᱛᱚᱢ ᱥᱮᱦᱮᱫ ᱨᱮᱱᱟᱜ ᱠᱚᱨᱱᱟᱴᱚᱠ ᱛᱟᱭᱚᱢ ᱡᱚᱛᱚ ᱠᱷᱚᱱ ᱢᱟᱨᱟᱝ ᱱᱟᱜᱟᱨ ᱠᱟᱱᱟ ᱾ ᱜᱚᱫᱟᱵᱚᱨᱤ ᱟᱨ ᱠᱨᱤᱥᱱᱟ ᱜᱟᱰᱟ ᱫᱚ ᱟᱱᱫᱷᱨᱚ ᱯᱨᱚᱫᱮᱥ ᱛᱟᱞᱟ ᱛᱮ ᱞᱤᱸᱜᱤᱱ ᱠᱟᱱᱟ ᱾ ᱱᱚᱶᱟ ᱯᱚᱱᱚᱛ ᱫᱚ ᱦᱳᱲᱳ ᱪᱟᱣᱞᱮ ᱛᱮ ᱟᱱᱮᱡ ᱫᱷᱟᱱᱮᱡ ᱟᱨᱡᱟᱣ ᱨᱮ ᱠᱤᱥᱟᱹᱬ ᱜᱮᱭᱟ ᱾
᱑ ᱱᱚᱵᱷᱮᱢᱵᱚᱨ ᱑᱙᱕᱖ ᱦᱟᱭᱫᱨᱟᱵᱟᱫᱽ ᱟᱨ ᱢᱟᱰᱨᱟᱥ ᱨᱤᱱ ᱛᱮᱞᱩᱜᱩ ᱯᱟᱹᱨᱥᱤ ᱨᱚᱲ ᱦᱚᱲ ᱠᱚ ᱢᱮᱥᱟ ᱠᱟᱛᱮ ᱢᱤᱫ ᱱᱟᱶᱟ ᱯᱚᱱᱚᱛ ᱟᱱᱫᱷᱨᱚ ᱯᱨᱚᱫᱮᱥ ᱠᱚ ᱵᱮᱱᱟᱣ ᱞᱮᱫ ᱛᱟᱦᱮᱸᱫ ᱾ ᱢᱮᱱᱠᱷᱟᱱ ᱡᱩᱱ ᱒᱐᱑᱔ ᱥᱟᱞᱮ ᱨᱮ ᱢᱤᱫ ᱦᱟᱹᱴᱤᱧ ᱫᱚ ᱛᱮᱞᱮᱝᱜᱟᱱᱟ ᱯᱚᱱᱚᱛ ᱠᱚ ᱵᱮᱱᱟᱣ ᱠᱮᱫᱼᱟ ᱾
General information
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱯᱚᱱᱚᱛ ᱟᱨ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱛᱷᱚᱠ:States and territories established in 1956 ᱛᱷᱚᱠ:1956 establishments in India
ᱱᱚᱜᱟᱶ ᱦᱚᱱᱚᱛ
ᱱᱚᱜᱟᱶ ᱫᱚ ᱠᱚᱭᱮ ᱥᱟᱢᱟᱝ ᱥᱤᱧᱚᱛ ᱨᱮᱭᱟᱜ ᱟᱥᱟᱢ ᱯᱚᱱᱚᱛ ᱨᱮᱭᱟᱜ ᱢᱤᱫ ᱴᱮᱱ ᱦᱚᱱᱚᱛ ᱠᱟᱱᱟ। ᱱᱚᱣᱟ ᱨᱮᱛᱟᱜ ᱯᱚᱱ ᱠᱚᱬ ᱫᱚ ᱦᱩᱭᱩᱜ ᱠᱟᱱᱟ: ᱠᱚᱭᱮ ᱱᱟᱠᱷᱟ ᱨᱮ ᱫᱚ ᱵᱨᱚᱦᱢᱚᱯᱩᱛᱨᱚ ᱜᱟᱰᱟ, ᱥᱚᱱᱤᱛᱯᱩᱨ ᱦᱚᱱᱚᱛ, ᱮᱛᱚᱢ ᱱᱟᱠᱷᱟ ᱨᱮ ᱫᱚ ᱠᱟᱨᱵᱤ ᱟᱝᱞᱚᱝ ᱦᱚᱱᱚᱛ ᱟᱨ ᱰᱤᱢᱟ ᱦᱟᱥᱟᱣ ᱦᱚᱱᱚᱛ, ᱥᱟᱢᱟᱝ ᱱᱟᱠᱷᱟ ᱨᱮ ᱫᱚ ᱜᱚᱞᱟᱜᱷᱟᱴ ᱟᱨ ᱠᱟᱨᱵᱤ ᱟᱝᱞᱚᱝ ᱦᱚᱱᱚᱛ ᱢᱮᱱᱟᱜ-ᱟ ᱟᱨ ᱯᱟᱶᱷᱮ ᱱᱟᱠᱷᱟ ᱨᱮ ᱫᱚ ᱢᱚᱨᱤ ᱜᱟᱶ ᱟᱨ ᱠᱟᱨᱵᱤ ᱟᱝᱞᱚᱝ ᱦᱚᱱᱚᱛ ᱢᱮᱱᱟᱜ-ᱟ৷
ᱱᱟᱜᱟᱢ
ᱚᱥᱴᱨᱚᱞᱤᱭᱚᱰ ᱥᱮ ᱯᱨᱚᱴᱚ ᱫᱨᱟᱵᱤᱲ ᱦᱚᱲ ᱠᱚ ᱱᱚᱣᱟ ᱴᱚᱴᱷᱟ ᱨᱮ ᱜᱤᱨᱟ.ᱵᱟᱥ ᱟᱠᱟᱭ ᱠᱚ ᱛᱟᱦᱮ ᱠᱟᱱᱟ ᱵᱚᱱ ᱢᱮᱱ ᱫᱟᱲᱮᱭᱟᱜ-ᱟ। ᱥᱟᱢᱟᱝ ᱨᱮᱭᱟᱜ ᱵᱩᱨᱩ ᱰᱟᱦᱟᱨ ᱛᱮ ᱢᱚᱝᱜᱚᱞᱤᱭᱟᱱ ᱠᱚᱠᱚ ᱵᱚᱞᱚ ᱞᱮᱱᱟ ᱟᱢᱫᱟᱡᱽ ᱢᱟ.ᱥᱤ ᱢᱟᱲᱟᱝ ᱑᱐ ᱥᱟᱭᱟᱜ  ᱥᱮᱨᱢᱟ ᱢᱟᱲᱟᱝ, ᱦᱤᱱᱫᱩ ᱫᱷᱚᱨᱚᱢ ᱨᱮᱭᱟᱜ ᱯᱟ.ᱨᱥᱤ ᱥᱟᱶᱦᱮᱫ ᱵᱮᱫᱽ ᱮᱢᱟᱱ ᱥᱤᱨᱡᱟ.ᱣ ᱟ.ᱰᱤ ᱢᱟᱲᱟᱝ ᱨᱮ ᱜᱮ  । ᱱᱩᱠᱩ ᱫᱚ ᱵᱮᱫᱽ ᱨᱮ ᱠᱤᱨᱟᱴ ᱢᱮᱱ ᱛᱮ ᱠᱚ ᱞᱮᱠᱷᱟ ᱚᱪᱚ ᱞᱮᱱᱟ। ᱠᱤᱨᱟᱴ ᱠᱚᱟᱜ ᱨᱟᱡᱽ ᱜᱟᱲ ᱯᱨᱟᱜᱽ ᱡᱚᱛᱤᱥ ᱯᱩᱨ ᱛᱟᱦᱮ ᱠᱟᱱᱟ ᱢᱮᱱ ᱛ3 ᱠᱚ ᱞᱟ.ᱭᱟ। ᱦᱤᱢᱟᱞᱚᱭ ᱵᱩᱨᱩ ᱞᱚᱫᱟᱢ ᱫᱤᱥᱚᱢ ᱠᱷᱚᱱ ᱵᱚᱝᱜᱚᱯᱚᱥᱟᱜᱚᱨ ᱦᱟ.ᱵᱤᱡ ᱠᱤᱨᱟᱴ ᱠᱚᱣᱟᱜ ᱨᱟᱡᱚᱥᱴᱤ ᱯᱟᱥᱱᱟᱣ ᱟᱠᱟᱱ ᱛᱟᱦᱮᱱᱟ ᱢᱮᱱ ᱛᱮ ᱢᱚᱦᱟᱵᱷᱟᱨᱚᱛ ᱨᱮ ᱚᱞ ᱛᱚᱞ ᱟᱠᱟᱱᱟ। ᱠᱤᱨᱟᱴ ᱨᱟᱡᱟ ᱱᱚᱨᱚᱠᱟᱥᱩᱨ ᱯᱨᱟᱜᱽ ᱡᱚᱛᱤᱥ ᱯᱩᱨ ᱨᱮᱱ ᱵᱟᱵᱟᱱᱫᱷᱟᱣᱤᱡ-ᱮ ᱛᱟᱦᱮ ᱠᱟᱱᱟ ᱢᱮᱱ ᱛᱮ ᱠᱚ ᱞᱟ.ᱭᱟ। ᱠᱟᱞᱤᱠᱟ ᱳᱩᱨᱟᱱ ᱟᱨ ᱵᱤᱥᱱᱩ ᱯᱩᱨᱟᱱ ᱨᱮᱭᱟᱜ  ᱦᱟᱥᱟ ᱦᱟ.ᱴᱤᱧ ᱜᱮ ᱠᱟ.ᱨᱩᱯ ᱢᱮᱱ ᱛᱮ ᱵᱟᱰᱟᱭ ᱚᱪᱚᱣᱟᱠᱟᱫᱟ ᱟᱨ ᱠᱟᱢᱟᱠᱷᱟ ᱥᱚᱠᱛᱤ ᱯᱤᱴ  ᱨᱮᱭᱟᱜ ᱯᱚᱱ ᱠᱚᱬ  ᱫᱚ ᱔᱕᱐ ᱢᱟᱭᱤᱞ ᱛᱮ ᱯᱟᱥᱱᱟᱣ ᱟᱠᱟᱱᱟ। ᱵᱷᱚᱜᱽ ᱫᱚᱛᱛᱚ ᱨᱟᱡᱟ ᱱᱚᱨᱚᱠᱟᱥᱩᱨ ᱩᱛᱚᱨ ᱥᱩᱨᱳ ᱢᱟᱨᱟᱝ ᱯᱷᱟ.ᱫ ᱟᱨ ᱠᱚᱣᱨᱚᱵᱽ ᱯᱟᱱᱰᱟᱯ ᱞᱟ.ᱲᱦᱟ.ᱭ ᱨᱮ ᱥᱮᱞᱮᱫ ᱞᱮᱱᱟ ᱢᱮᱱ ᱛᱮ ᱢᱚᱦᱟ ᱵᱷᱟᱨᱚᱛ ᱨᱮ ᱥᱚᱫᱚᱨ ᱟᱠᱟᱱᱟ।
ᱯᱟ.ᱨᱥᱤ
ᱟᱥᱟᱢᱤᱥ ᱫᱚ ᱱᱤᱭᱟ. ᱦᱚᱱᱚᱛ ᱨᱮᱭᱟᱜ ᱢᱟᱨᱟᱝ ᱯᱟ.ᱨᱥᱤ ᱠᱟᱱᱟ । ᱱᱚᱣᱟ ᱵᱮᱜᱚᱨ ᱦᱚ ᱦᱤᱱᱫᱤ, ᱵᱟᱝᱞᱟ, ᱱᱮᱯᱟᱞᱤ, ᱠᱟᱨᱵᱤ, ᱵᱚᱰᱚ, ᱩᱨᱫᱩ ᱟᱨ ᱵᱤ ᱯᱟᱨᱥᱤ ᱨᱮᱭᱟᱜ ᱪᱚᱞᱤᱛ ᱢᱮᱱᱟᱜ-ᱟ।
ᱦᱚᱲ ᱞᱮᱠᱷᱟ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱱᱚᱜᱟᱶ ᱦᱚᱱᱚᱛ ᱨᱮᱭᱟᱜ ᱦᱚᱲ ᱞᱮᱠᱷᱟ ᱫᱚ ᱞᱮᱠᱷᱟ ᱜᱩᱴ ᱒᱘,᱒᱖,᱐᱐᱖ ᱡᱚᱱᱟ। ᱦᱮᱨᱮᱞ ᱠᱚᱣᱟᱜ ᱞᱮᱠᱷᱟ ᱫᱚ ᱑᱔,᱔᱐,᱓᱐᱗ ᱡᱚᱱᱟ ᱟᱨ ᱢᱟᱭᱡᱤᱣ ᱠᱚᱣᱟᱜ ᱞᱮᱠᱷᱟ ᱫᱚ ᱑᱓,᱘᱕,᱖᱙᱙ ᱡᱚᱱᱟ। ᱢᱤᱫ ᱜᱮ ᱥᱟᱭ ᱦᱮᱨᱮᱞ ᱠᱚ ᱵᱚᱫᱚᱞ ᱛᱮ ᱙᱖᱒ ᱡᱚᱱᱟ ᱫᱚ ᱠᱚ ᱢᱟᱭᱡᱤᱣ ᱠᱟᱱᱟ।ᱱᱚᱜᱟᱶ ᱦᱚᱱᱚᱛ ᱨᱮᱭᱟᱜ ᱥᱮᱪᱮᱫ ᱠᱚᱣᱟᱜ ᱦᱟᱨ ᱫᱚ ᱦᱩᱭᱩᱜ ᱠᱟᱱᱟ ᱗᱒.᱓᱗% । ᱩᱱᱠᱩ ᱢᱩᱫᱽ ᱨᱮ ᱦᱮᱨᱮᱞ ᱥᱮᱪᱮᱫ ᱠᱚ ᱫᱚ ᱗᱖.᱕᱑% ᱟᱨ ᱢᱟᱭᱡᱤᱣ ᱠᱚᱣᱟᱜ ᱥᱮᱪᱮᱫ ᱦᱟᱨ ᱫᱚ ᱦᱩᱭᱩᱜ ᱠᱟ ᱖᱘.᱐᱗ । ᱜᱤᱫᱽᱨᱟ. ᱠᱚᱣᱟᱜ ᱞᱮᱠᱷᱟ ᱦᱟᱨ ᱫᱚ (᱐-᱖ ᱥᱮᱨᱢᱟ ᱛᱟᱞᱟ ᱨᱮ )	᱑᱖.᱒᱙%। ᱠᱚᱲᱟ ᱜᱤᱫᱽᱨᱟ. ᱠᱚᱣᱟᱜ ᱞᱮᱠᱷᱟ ᱦᱟᱨ ᱫᱚ (᱐-᱖ ᱥᱮᱨᱢᱟ ᱛᱟᱞᱟ ᱨᱮ )	᱑᱖.᱒᱗%	। ᱠᱩᱲᱤ ᱜᱤᱫᱽᱨᱟ. ᱠᱚᱣᱟᱜ ᱞᱮᱠᱷᱟ ᱦᱟ4 ᱫᱚ (᱐-᱖ ᱥᱮᱨᱢᱟ ᱛᱟᱞᱟ ᱨᱮ)	᱑᱖.᱓᱐% ।
ᱥᱟ.ᱠᱷᱭᱟ.ᱛ
ᱛᱷᱚᱠ:ᱚᱛᱱᱚᱛ
ᱪᱟᱨᱞᱮᱥ ᱰᱤᱠᱮᱱᱥ
ᱪᱟᱨᱞᱮᱥ ᱰᱤᱠᱮᱱᱥ ᱤᱝᱞᱤᱥ ᱛᱮ Charles John Huffam Dickens(᱗ ᱯᱷᱮᱵᱨᱩᱣᱟᱨᱤ ᱟ᱘᱑᱒ – ᱙ ᱡᱩᱱ ᱑᱘᱗᱐) ᱫᱚ ᱵᱟᱨᱜᱮᱥᱟᱭ ᱥᱮᱨᱢᱟ ᱨᱮᱱ ᱟᱹᱰᱤ ᱧᱤᱛᱩᱢᱟᱱ ᱜᱟᱢᱟᱢᱤᱭᱟᱹ ᱠᱟᱱᱟᱭ᱾ ᱪᱟᱨᱞᱮᱥ ᱰᱤᱠᱮᱱᱥ ᱫᱚ ᱵᱷᱤᱠᱴᱚᱨᱤᱭᱟᱱ ᱡᱩᱜᱽ ᱨᱮᱱ ᱜᱟᱢᱟᱢᱤᱭᱟᱹ ᱠᱟᱱᱟᱭ᱾ ᱩᱱᱤᱭᱟᱜ ᱰᱷᱤᱨ ᱵᱷᱟᱜᱽ ᱚᱞ ᱜᱮ ᱯᱚᱛᱨᱤᱠᱟ ᱠᱚᱨᱮ ᱪᱷᱟᱯᱟ ᱠᱟᱛᱮᱜ ᱩᱪᱷᱟᱹᱱ ᱟᱠᱟᱱᱟ᱾ ᱚᱞ ᱠᱚ ᱚᱞ ᱚᱠᱛᱮ ᱢᱤᱫ ᱰᱷᱟᱣᱨᱮ ᱫᱚ ᱡᱚᱛᱚ ᱵᱟᱭ ᱚᱞ ᱪᱟᱵᱟᱭᱮᱫ ᱠᱟᱱ ᱛᱟᱦᱮᱱᱟ᱾ ᱢᱤᱫ ᱯᱚᱨᱵᱚ ᱩᱪᱷᱟᱹᱱᱚᱜᱼᱟ ᱚᱱᱟ ᱛᱟᱭᱚᱢ ᱟᱨ ᱢᱤᱫ ᱯᱚᱨᱵᱚ ᱚᱞᱮ ᱮᱦᱚᱵᱮᱜ ᱠᱟᱱ ᱛᱟᱦᱮᱱᱟ᱾ ᱚᱱᱟ ᱛᱮ ᱚᱠᱟ ᱚᱞ ᱦᱚᱸ ᱵᱮᱜᱚᱨ ᱩᱪᱷᱟᱹᱱ ᱛᱮ ᱵᱟᱝ ᱯᱷᱟᱥ ᱠᱟᱱ ᱛᱟᱭᱟ᱾
ᱞᱤᱭᱚ ᱴᱚᱞᱥᱴᱚᱭ, ᱡᱚᱨᱡᱽ ᱚᱨᱚᱭᱮᱞ, ᱡᱤ, ᱠᱮ, ᱪᱮᱥᱴᱟᱨᱴᱚᱱ ᱮᱢᱟᱱ ᱚᱱᱚᱞᱤᱭᱟᱹ ᱠᱚ ᱰᱤᱠᱮᱱᱥᱟᱜ ᱚᱞ ᱟᱹᱰᱤ ᱠᱚ ᱧᱤᱛᱩᱢ ᱥᱮ ᱠᱚ ᱥᱨᱟᱦᱟᱣ ᱟᱠᱟᱫ ᱛᱟᱭᱟ᱾ ᱢᱮᱱᱠᱷᱟᱱ ᱦᱮᱱᱨᱤ ᱡᱮᱢᱥ, ᱵᱷᱟᱨᱡᱤᱱᱤᱭᱟ ᱩᱞᱯᱷ ᱠᱚ ᱩᱱᱤᱭᱟᱜ ᱚᱞ ᱵᱤᱨᱩᱫᱷ ᱨᱮ ᱚᱵᱷᱤᱡᱳᱜ ᱟᱠᱟᱫᱟ ᱡᱮ ᱰᱷᱤᱨ ᱵᱷᱟᱜ ᱚᱞ ᱜᱮ ᱠᱟᱞᱯᱚᱱᱤᱠ ᱜᱮᱭᱟ
ᱵᱟᱪᱷᱟᱣ ᱚᱞ ᱠᱚ
ᱯᱷᱮᱰᱟᱛ
ᱯᱟᱪᱷᱮ ᱜᱟᱨᱚ ᱵᱩᱨᱩ ᱦᱚᱱᱚᱛ
ᱯᱟᱪᱷᱮ ᱜᱟᱨᱚ ᱵᱩᱨᱩ ᱦᱚᱱᱚᱛ ᱫᱚ ᱢᱮᱜᱷᱟᱞᱚᱭ ᱨᱮᱭᱟᱜ ᱥᱟᱜ-ᱥᱚᱱ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱢᱮᱫ ᱦᱚᱱᱚᱛ ᱴᱟᱝ ᱠᱟᱱᱟ|ᱦᱚᱱᱚᱛ ᱨᱮᱭᱟᱜ ᱫᱚᱵᱷᱟ.ᱴᱤᱭᱟ. ᱴᱷᱟ.ᱭ ᱫᱚ ᱦᱩᱭᱩᱜ ᱠᱟᱱᱟ ᱛᱩᱨᱟ ᱧᱩᱛᱩᱢᱟᱱ ᱡᱟᱭᱜᱟ ᱨᱮ| ᱱᱚᱣᱟ ᱦᱚᱱᱚᱛ ᱫᱚ ᱞᱮᱠᱷᱟ ᱜᱩᱴ ᱓,᱗᱑᱔ ᱪᱟ.ᱣᱠᱟ. ᱠᱤᱞᱚ ᱢᱤᱴᱟᱨ ᱡᱟᱭᱜᱟᱭ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱫᱟ|᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱦᱚᱲ ᱞᱮᱠᱷᱟ ᱫᱚ ᱦᱩᱭᱩᱜ ᱠᱟᱱᱟ ᱞᱮᱠᱷᱟ ᱜᱩᱴ ᱖᱔᱓,᱒᱒᱙᱑ ᱡᱚᱱᱟ|᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱦᱟ ᱞᱮᱠᱟ ᱛᱮ, ᱥᱟᱢᱟᱝ ᱜᱟᱨᱚ ᱵᱩᱨᱩ ᱦᱚᱱᱚᱛ ᱛᱟᱭᱚᱢ ᱱᱤᱭᱟᱹ ᱫᱚᱥᱟᱨ ᱥᱟᱝᱜᱮ ᱦᱚᱲᱟᱱ ᱦᱚᱱᱚᱛ ᱠᱟᱱᱟ |
ᱯᱟᱪᱷᱮ ᱜᱟᱨᱚ ᱵᱩᱨᱩ ᱦᱚᱱᱚᱛ ᱫᱚ ᱢᱮᱜᱷᱟᱞᱚᱭ ᱯᱚᱱᱚᱛ ᱨᱮᱱᱟᱜ ᱯᱟᱟᱪᱷᱮ ᱩᱛᱟᱹᱨ ᱨᱮ ᱢᱮᱱᱟᱜ ᱟᱠᱟᱫᱟ|ᱱᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱥᱟᱢᱟᱝ ᱱᱟᱠᱷᱟ ᱛᱮ ᱫᱚ ᱥᱟᱢᱟᱝ ᱜᱟᱨᱚ ᱵᱩᱨᱩ ᱦᱚᱱᱚᱛ ᱛᱮ ᱵᱟᱱᱫᱦᱟᱣ ᱟᱠᱟᱱᱟ, ᱮᱛᱚᱢ-ᱥᱟᱢᱟᱝ ᱱᱟᱠᱷᱟ ᱛᱮ ᱫᱚ ᱮᱛᱚᱢ ᱜᱟᱨᱚ ᱵᱩᱨᱩ ᱦᱚᱱᱚᱛ,ᱠᱚᱸᱭᱮᱸ ᱯᱟᱪᱷᱮ ᱱᱟᱠᱷᱟ ᱛᱮ ᱫᱚ ᱟᱥᱟᱢ ᱯᱚᱱᱚᱛ  ᱨᱮᱭᱟᱜ ᱜᱚᱣᱟᱞᱯᱟᱲᱟ ᱦᱚᱱᱚᱛ ᱟᱨ ᱮᱛᱚᱢ  ᱱᱟᱠᱷᱟ ᱛᱮ ᱫᱚ ᱵᱟᱝᱞᱟᱫᱮᱥ ᱜᱷᱮᱨᱟᱟᱣᱣ ᱮᱥᱮᱫ ᱟᱠᱟᱱ ᱢᱮᱱᱟᱜ-ᱟ|
ᱥᱟ.ᱠᱷᱭᱟ.ᱛ
ᱛᱷᱚᱠ:ᱚᱛᱱᱚᱛ
ᱰᱟᱱᱴᱮ ᱟᱞᱤᱜᱷᱤᱭᱮᱨᱤ
ᱰᱩᱨᱟᱱᱴᱮ ᱰᱮᱜᱞᱤ ᱟᱞᱤᱜᱷᱤᱭᱮᱨᱤ (Italian: [duˈrante deʎʎ aliˈɡjɛːri]), ᱟᱥᱚᱠᱟᱭ ᱛᱮ ᱰᱟᱱᱴᱮ ᱟᱞᱤᱜᱷᱤᱭᱮᱨᱤ ᱟᱨ ᱵᱟᱝ ᱥᱚᱡᱷᱮ ᱰᱟᱱᱴᱮ (Italian: [ˈdante], UK: /ˈdænti/, US: /ˈdɑːnteɪ/; c. ᱑᱒᱖᱕ – ᱑᱓᱒᱑), ᱫᱚ ᱛᱟᱭᱚᱢ ᱛᱟᱞᱟ ᱡᱩᱜ ᱨᱤᱱᱤᱡ ᱢᱤᱫ ᱜᱟᱹᱠᱩᱲ ᱚᱱᱦᱚᱬᱤᱭᱟᱹᱭ ᱛᱟᱦᱮᱸᱠᱟᱱᱟ. ᱟᱡᱟᱜ ᱯᱚᱛᱚᱵ ᱰᱤᱵᱷᱟᱭᱤᱱ ᱠᱚᱢᱮᱰᱤ (ᱱᱟᱦᱟᱜ ᱤᱴᱟᱞᱤ ᱛᱮ: Commedia) ᱟᱨ ᱚᱱᱟ ᱛᱟᱭᱚᱢ ᱵᱳᱠᱟᱪᱤᱭᱳ ᱦᱟᱜ ᱠᱷᱨᱤᱥᱴᱮᱱ ᱰᱤᱵᱷᱤᱱᱟ ᱠᱚᱫᱚ ᱛᱟᱞᱟ ᱡᱩᱜ ᱨᱮᱱᱟᱜ ᱟᱨ ᱜᱚᱱᱚᱝ ᱟᱱ ᱚᱱᱦᱚᱬᱮ ᱟᱨ ᱤᱴᱟᱞᱤᱭᱟᱱ ᱯᱟᱹᱨᱥᱤ ᱨᱮᱱᱟᱜ ᱥᱮᱬᱟ ᱥᱟᱶᱦᱮᱫ ᱠᱟᱹᱢᱤ ᱠᱟᱱᱟ ᱾
ᱛᱟᱭᱚᱢ ᱛᱟᱞᱟ ᱡᱩᱜᱽ ᱨᱮ ᱡᱟᱹᱥᱛᱤ ᱚᱱᱦᱚᱬᱮ ᱞᱟᱴᱤᱱ ᱯᱟᱹᱨᱥᱤ ᱛᱮ ᱚᱞᱚᱜ ᱛᱟᱦᱮᱸᱫ ᱟᱨ ᱚᱱᱟᱠᱚᱫᱚ ᱡᱟᱥᱹᱛᱤ ᱥᱤᱠᱷᱤᱛ ᱦᱟᱠᱟᱱ ᱯᱟᱹᱴᱷᱣᱟ ᱠᱚᱜᱮ ᱯᱟᱲᱦᱟᱣ ᱨᱮᱱᱟᱜ ᱛᱟᱠ ᱠᱚ ᱧᱟᱢ ᱛᱟᱦᱮᱸᱫ ᱾ ᱤᱱ ᱰᱤ ᱵᱷᱳᱞᱜᱟᱨᱤ ᱮᱞᱳᱠᱮᱱᱥᱤᱭᱟ ᱨᱮ ᱟᱡ ᱴᱚᱴᱷᱟ ᱯᱟᱹᱨᱥᱤ ᱦᱚᱸ ᱥᱟᱶᱦᱮᱫ ᱨᱮ ᱵᱮᱵᱷᱟᱨ ᱞᱟᱹᱜᱤᱫ ᱮ ᱡᱩᱨ ᱠᱮᱫᱼᱟ ᱾ ᱡᱮᱢᱚᱱ ᱡᱷᱚᱛᱚ ᱯᱟᱹᱨᱥᱤ ᱨᱤᱱ ᱦᱚᱲ ᱥᱟᱶᱦᱮᱫ ᱠᱚ ᱯᱟᱲᱦᱟᱣ ᱫᱟᱲᱮ ᱦᱟᱜ ᱛᱟᱵᱚᱱᱟ ᱾ ᱴᱩᱥᱠᱟᱱ ᱯᱟᱹᱨᱥᱤ ᱛᱮ ᱫᱚ ᱱᱤᱭᱩ ᱞᱟᱭᱤᱯᱷ (᱑᱙᱒᱕)ᱟᱨ ᱰᱤᱵᱷᱟᱭᱤᱱ ᱠᱚᱢᱮᱰᱤ ᱯᱚᱛᱚᱵ ᱟᱹᱠᱤᱱᱟᱜ ᱠᱩᱨᱩᱢᱩᱴᱩ ᱨᱮᱱᱟᱜ ᱚᱨᱡᱚ ᱠᱟᱱᱟ ᱾  ᱛᱟᱭᱚᱢ ᱵᱤᱫᱟᱹᱞ ᱚᱱᱟ ᱨᱮᱱᱟᱜ ᱚᱨᱥᱚᱝ ᱛᱮᱜᱮ  ᱚᱱᱚᱞᱤᱭᱟᱹ ᱯᱮᱴᱨᱟᱨᱪ ᱟᱨ ᱵᱳᱠᱟᱥᱤᱭᱚ ᱮᱢᱟᱱ ᱤᱴᱟᱞᱤ ᱯᱟᱹᱨᱥᱤ ᱛᱮ ᱚᱞ ᱠᱚ ᱛᱚᱝᱜᱮ ᱤᱫᱤ ᱠᱮᱫᱼᱟ ᱾
ᱟᱬᱜᱟᱛ ᱡᱤᱭᱚᱱ
ᱰᱟᱱᱴᱮ ᱫᱚ ᱯᱷᱞᱳᱨᱮᱱᱥ ᱨᱮ ᱡᱟᱱᱟᱢ ᱞᱮᱱᱟᱭ ᱡᱟᱦᱟᱸ ᱱᱟᱦᱟᱜ ᱫᱚ ᱤᱴᱟᱞᱤ ᱵᱚᱱ ᱢᱮᱛᱟᱜ ᱠᱟᱱᱟ ᱾ᱟᱡᱟᱜ ᱴᱷᱟᱹᱣᱠᱟᱹ ᱡᱟᱱᱟᱢ ᱢᱟᱦᱟᱸ ᱫᱚ ᱵᱟᱝ ᱵᱟᱰᱟᱭ ᱦᱟᱠᱟᱱᱟ ᱤᱠᱷᱟᱹᱱ ᱡᱟᱦᱟᱸ ᱦᱚᱲ ᱠᱚ ᱢᱮᱱᱼᱟ ᱑᱒᱒᱕ ᱥᱩᱨ ᱠᱚᱨᱮ ᱡᱟᱱᱟᱢ ᱠᱚᱼᱟᱭ ᱾ ᱟᱡᱟᱜ ᱰᱤᱵᱷᱟᱭᱤᱱ ᱠᱚᱢᱮᱰᱤ ᱠᱷᱚᱱ ᱥᱚᱡᱷᱮ ᱵᱟᱝ ᱠᱟᱛᱮᱫ ᱨᱮᱦᱚᱸ ᱵᱟᱰᱟᱭᱚᱜ ᱠᱟᱱᱟ ᱤᱱᱟᱹ ᱚᱠᱛᱚ ᱫᱚ ᱓᱕ ᱥᱟᱞ ᱦᱩᱭ ᱠᱚᱣᱟᱭ ᱾ ᱟᱡ ᱵᱟᱵᱟ ᱦᱟᱜ ᱧᱩᱛᱩᱢ ᱫᱚ ᱟᱞᱤᱜᱷᱤᱭᱨᱳ ᱰᱤ ᱵᱮᱞᱤᱱᱥᱤᱭᱳᱱ ᱾ ᱟᱡ ᱟᱭᱚ ᱵᱮᱞᱟ ᱫᱚ ᱢᱤᱫ ᱚᱱᱦᱚᱬᱤᱭᱟᱹᱭ ᱛᱟᱦᱮᱸᱠᱟᱱᱟ ᱾ ᱰᱟᱱᱴᱮ ᱑᱐ ᱥᱟᱞ ᱩᱢᱮᱨ ᱨᱮᱜᱮ ᱟᱡ ᱟᱭᱚᱭ ᱵᱚᱸᱜᱟ ᱮᱱᱟ ᱾ ᱤᱱᱟᱹ ᱛᱟᱭᱚᱢ ᱟᱡ ᱟᱭᱚ ᱫᱳᱲᱦᱟ ᱞᱟᱯᱟ ᱰᱤ ᱪᱤᱭᱟᱨᱤᱥᱢᱳ ᱥᱟᱞᱟᱜᱼᱮ ᱵᱟᱯᱞᱟ ᱮᱱᱟᱭ ᱾᱑᱒ ᱥᱟᱞ ᱩᱢᱮᱨ ᱨᱮ ᱰᱳᱸᱟᱴᱤ ᱜᱷᱟᱨᱚᱸᱡ ᱨᱤᱱᱤᱡ ᱢᱟᱱᱮᱴᱳ ᱰᱳᱸᱟᱴᱤ ᱦᱚᱯᱚᱱ ᱮᱨᱟ ᱡᱮᱢᱟ ᱰᱤ ᱢᱟᱱᱮᱴᱳ ᱥᱟᱞᱟᱜ ᱵᱟᱯᱞᱟ ᱞᱟᱹᱜᱤᱫ ᱪᱩᱠᱛᱤ ᱦᱩᱭ ᱮᱱᱟ ᱾ ᱩᱱᱫᱤᱱ ᱱᱚᱸᱠᱟ ᱪᱩᱠᱛᱤ ᱟᱛᱮ ᱵᱟᱯᱞᱟ ᱫᱚ ᱟᱭᱢᱟ ᱜᱮ ᱦᱩᱭᱩᱜ ᱛᱟᱦᱮᱸᱫ ᱾
ᱚᱞ ᱯᱟᱲᱦᱟᱣ
ᱟᱡᱟᱜ ᱡᱟᱱᱟᱢ ᱞᱮᱠᱟ ᱮᱛᱚᱦᱚᱵ ᱚᱞᱚᱜ ᱯᱟᱲᱦᱟᱣ ᱦᱚᱸ ᱴᱷᱟᱹᱣᱠᱟᱹ ᱯᱚᱨᱢᱟᱬ ᱫᱳ ᱵᱟᱱᱩ ᱟᱹᱱᱤᱡ ᱾ ᱢᱮᱱ ᱟᱠᱚ ᱟᱡ ᱫᱚ ᱚᱲᱟᱜ ᱨᱮ ᱟᱨ ᱵᱟᱝ ᱪᱟᱯᱴᱟᱨ ᱟᱥᱲᱟ ᱡᱟᱦᱟᱸ ᱪᱚᱨᱪ ᱢᱤᱥᱱᱟᱨᱤ ᱦᱚᱛᱮ ᱪᱟᱹᱞᱩᱜ ᱛᱟᱦᱮᱸᱫ ᱚᱱᱰᱮ ᱚᱞᱚᱜ ᱮ ᱮᱛᱚᱦᱚᱵ ᱡᱟᱦᱟᱱ ᱠᱟᱜᱼᱟ ᱾ ᱟᱡᱟᱜ ᱵᱳᱞᱜᱚᱱᱟ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱨᱮ ᱢᱩᱪᱟᱹᱫ ᱥᱮᱪᱮᱫ ᱮ ᱯᱩᱨᱟᱣ ᱠᱮᱫᱼᱟ ᱾ ᱱᱚᱣᱟ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱫᱚ ᱤᱱᱟᱹ ᱚᱠᱛᱳ ᱨᱮᱱᱟᱜ ᱡᱷᱳᱛᱳ ᱠᱷᱚᱱ ᱧᱩᱛᱩᱢᱟᱱ ᱵᱤᱨᱫᱟᱹᱜᱟᱲ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱵᱤᱨᱫᱟᱹᱜᱟᱲ ᱨᱮ ᱟᱡ ᱥᱮᱨ ᱵᱨᱩᱱᱮᱴᱳ ᱞᱟᱴᱤᱱᱤ ᱥᱟᱞᱟᱜ ᱥᱟᱹᱜᱟᱹᱭ ᱨᱮ ᱦᱮᱡ ᱮᱱᱟᱭ, ᱡᱟᱦᱟᱸᱭ ᱟ ᱦᱩᱫᱤᱥ ᱛᱮ ᱟᱡ ᱚᱞ ᱛᱚᱞ ᱞᱟᱹᱜᱤᱫ ᱟᱹᱰᱤᱜᱟᱱ ᱥᱟᱨᱦᱟᱣ ᱮ ᱧᱟᱢ ᱞᱮᱫᱼᱟ ᱾
ᱚᱱᱦᱚᱬᱮ
ᱱᱚᱣᱟ ᱵᱟᱰᱟᱭ ᱟᱱ ᱠᱟᱛᱷᱟ ᱠᱟᱱ ᱜᱮᱭᱟ ᱡᱮᱢᱚᱱ ᱟᱡ ᱴᱩᱥᱠᱟᱱ ᱚᱱᱦᱚᱬᱮ ᱟᱹᱰᱤ ᱜᱮ ᱠᱩᱥᱤ ᱦᱟᱠᱟᱫ ᱟᱭ ᱾ ᱟᱡ ᱵᱳᱞᱳᱜᱱᱮᱡ ᱚᱱᱦᱚᱬᱤᱭᱟᱹ ᱦᱩᱭᱤᱰᱳ ᱜᱩᱭᱤᱱᱤᱡᱮᱞᱤ ᱦᱟᱜ ᱚᱱᱦᱚᱬᱮ ᱟᱹᱰᱤ ᱜᱮ ᱠᱩᱥᱤ ᱦᱟᱫ ᱛᱟᱦᱮᱸᱫ ᱾ᱡᱟᱦᱟᱸᱛᱤᱨᱮ  ᱥᱤᱠᱞᱤ ᱨᱮᱱᱟᱜ ᱥᱤᱞᱤᱠᱟᱱ ᱥᱠᱩᱞ ᱧᱩᱛᱩᱢ ᱢᱤᱫ ᱞᱟᱠᱪᱟᱨ ᱜᱟᱫᱮᱞ ᱴᱩᱥᱠᱟᱱᱤ ᱨᱮ ᱧᱩᱛᱩᱢ ᱯᱟᱥᱱᱟᱣ ᱠᱟᱱ ᱛᱟᱦᱮᱸᱫ ᱩᱱᱡᱚᱦᱚᱜ ᱰᱟᱱᱴᱮ  ᱯᱩᱨᱜᱟᱴᱳᱨᱤᱭᱳ XXVI ᱨᱮ ᱜᱩᱭᱤᱰᱳ ᱫᱚ ᱟᱯᱟᱛ ᱢᱮᱱᱛᱮᱫ ᱮ ᱵᱟᱠᱷᱮᱬ ᱞᱮᱫᱮᱭᱟ ᱾ ᱟᱡᱟᱜ ᱨᱟᱹᱥᱠᱟᱹ ᱵᱷᱮᱜᱟᱨ ᱵᱷᱮᱜᱟᱨ ᱴᱚᱴᱷᱟ ᱨᱮᱱᱟᱜ ᱚᱱᱦᱚᱬᱮ ᱨᱮ ᱟᱡᱟᱜ ᱜᱚᱨᱚᱡ ᱛᱟᱦᱮᱸᱞᱮᱱ ᱠᱷᱟᱛᱤᱨ ᱟᱡ ᱴᱚᱴᱷᱟᱡᱟᱹᱱᱤᱡ ᱚᱱᱦᱚᱬᱮ ᱯᱟᱱᱛᱮ ᱨᱮ ᱛᱟᱦᱮᱸᱮᱱᱟᱭ ᱡᱮᱢᱚᱱ ᱴᱨᱳᱵᱟᱰᱳᱨᱥ ᱨᱮᱱᱟᱜ ᱚᱱᱦᱚᱬᱮ, ᱟᱨᱱᱚᱴ ᱰᱟᱱᱤᱭᱮᱞ, ᱞᱟᱴᱤᱱ ᱚᱱᱚᱞᱤᱭᱟ ᱥᱤᱥᱤᱨᱳ, ᱳᱵᱷᱤᱰ, ᱟᱥᱚᱠᱟᱭ ᱛᱮ ᱵᱷᱤᱨᱜᱤᱞ ᱮᱢᱟᱱ ᱠᱚᱣᱟ ᱚᱱᱦᱚᱬᱮ ᱯᱟᱸᱡᱟ ᱞᱮᱫᱼᱟᱭ ᱿
ᱰᱟᱱᱴᱮ ᱢᱮᱱᱟᱭ ᱟᱡ ᱙ ᱥᱟᱞ ᱩᱢᱮᱨ ᱨᱮ ᱯᱷᱳᱞᱠᱳ ᱯᱚᱨᱛᱤᱱᱟᱨᱤ ᱦᱚᱯᱚᱱᱮᱨᱟ ᱵᱤᱴᱨᱟᱭᱤᱥ ᱯᱚᱨᱛᱤᱱᱟᱨᱤ ᱥᱟᱞᱟᱜ ᱵᱟᱝ ᱨᱚᱯᱚᱲ ᱛᱮ ᱯᱩᱭᱞᱩ ᱧᱮᱯᱮᱞ ᱨᱮᱜᱮ ᱫᱩᱞᱟᱲ ᱠᱮᱫᱮᱭᱟᱭ ᱾ ᱑᱘ ᱥᱟᱞ ᱛᱟᱭᱚᱢ ᱞᱮᱛᱟᱲ ᱞᱮᱛᱟᱲ ᱧᱟᱯᱟᱢ ᱨᱮᱦᱚᱸ ᱨᱚᱯᱚᱲ ᱫᱳ ᱵᱟᱭ ᱨᱚᱯᱚᱲ ᱞᱮᱱ ᱛᱟᱦᱮᱸᱫ ᱟᱨ ᱩᱯᱨᱩᱢ ᱦᱚᱸ ᱵᱟᱭ ᱵᱟᱰᱟᱭ ᱞᱮᱫ ᱛᱟᱦᱮᱸᱫ ᱾ ᱢᱮᱱ ᱞᱮᱠᱷᱟᱱ ᱱᱚᱣᱟ ᱫᱩᱞᱟᱹᱲ ᱫᱚ ᱟᱹᱰᱤ ᱢᱟᱱ ᱟᱱ ᱡᱩᱫᱟᱹᱦᱟᱱ ᱫᱩᱞᱟᱹᱲ ᱨᱮᱱᱟᱜ ᱥᱟᱹᱜᱟᱹᱭ ᱡᱚᱲᱟᱣ ᱮᱱᱟ ᱾ ᱱᱚᱣᱟ ᱫᱩᱞᱟᱹᱲ ᱜᱮ ᱰᱳᱞᱥᱮ ᱥᱴᱤᱞ ᱱᱳᱵᱷᱳ ᱨᱮ ᱨᱮᱱᱟᱜ ᱚᱱᱦᱚᱬᱮ ᱨᱮ ᱡᱷᱟᱞᱥᱟᱣ ᱞᱮᱱᱟ ᱾ᱟᱡᱟᱜ ᱟᱹᱰᱤᱜᱟᱱ ᱚᱱᱦᱚᱬᱮ ᱨᱮ ᱟᱡ ᱟᱡᱟᱜ ᱫᱩᱞᱟᱹᱲ ᱨᱮᱱᱟᱜ ᱵᱚᱝᱜᱟ ᱢᱚᱦᱚᱨ,ᱵᱚᱝᱜᱟ ᱛᱷᱩᱢ, ᱫᱷᱤ, ᱫᱟᱲᱮ , ᱫᱤᱥ ᱦᱩᱫᱤᱥ ᱪᱮᱫ ᱞᱮᱠᱟᱭ ᱧᱟᱢ ᱦᱟᱠᱟᱫᱼᱟ ᱱᱟ ᱠᱚᱭ ᱚᱞ ᱥᱚᱫᱚᱨ ᱦᱟᱠᱟᱫᱼᱟ ᱿ ᱵᱤᱛᱨᱟᱭᱤᱥ ᱑᱒᱙᱐ ᱨᱮ ᱥᱮᱨᱢᱟ ᱫᱤᱥᱚᱢ ᱮᱱ ᱛᱟᱭᱚᱢ ᱰᱟᱱᱴᱮ ᱞᱟᱴᱤᱱ ᱥᱟᱶᱦᱮᱫ ᱥᱮᱫ ᱮ ᱢᱚᱱᱮ ᱠᱮᱫᱼᱟ ᱾ᱥᱟᱱᱴᱟ ᱢᱟᱨᱤᱭᱟ ᱱᱳᱵᱷᱮᱞᱟ ᱨᱮᱱᱟᱜ ᱰᱳᱢᱤᱱᱤᱠᱟᱱ ᱞᱮᱠᱟᱱᱟᱜ ᱫᱷᱚᱨᱚᱢ ᱟᱥᱲᱟ ᱠᱚᱨᱮ ᱯᱷᱤᱞᱚᱥᱚᱯᱤᱠᱟᱞ ᱯᱟᱲᱦᱟᱣ ᱨᱮ ᱵᱟᱹᱭ ᱮᱱᱟᱭ ᱾ ᱑᱘ ᱥᱟᱞ ᱩᱢᱮᱨ ᱨᱮ ᱰᱟᱱᱴᱮ ᱜᱩᱭᱰᱳ ᱠᱟᱵᱷᱟᱞᱠᱟᱱᱴᱤ ᱥᱟᱞᱟᱜ ᱮ ᱧᱟᱯᱟᱢ ᱮᱱᱟ, ᱞᱟᱯᱳ ᱜᱤᱭᱟᱱᱤ, ᱥᱤᱱᱳ ᱫᱟ ᱯᱤᱥᱴᱳᱼᱤᱭᱟ ᱚᱱᱟ ᱛᱟᱭᱚᱢ ᱵᱨᱩᱱᱮᱴᱳ ᱞᱟᱴᱤᱱᱤ ᱥᱟᱞᱟᱜ ᱮ ᱧᱟᱯᱟᱢ ᱮᱱᱟ ᱾ ᱩᱱᱠᱩ ᱡᱷᱚᱛᱚ ᱰᱳᱞᱥᱤ ᱥᱴᱤᱞ ᱱᱳᱵᱷᱳ ᱨᱤᱱᱤᱡ ᱟᱹᱜᱩᱣᱟᱹᱱ ᱮᱱᱟ ᱠᱚ ᱾
ᱰᱤᱵᱷᱟᱭᱤᱱ ᱠᱚᱢᱮᱰᱤ
ᱰᱤᱵᱷᱟᱭᱤᱱ ᱠᱚᱢᱮᱰᱤ ᱨᱮ ᱦᱮᱞ (ᱤᱱᱯᱷᱮᱨᱱᱳ),ᱯᱩᱨᱜᱮᱴᱳᱨᱤ (ᱯᱩᱨᱜᱮᱴᱳᱨᱤᱳ), ᱯᱟᱨᱟᱰᱟᱭᱤᱡ (ᱯᱟᱨᱟᱰᱤᱥᱳ) ᱮᱢᱟᱱ ᱥᱟᱞᱟᱜ ᱰᱟᱱᱴᱮ ᱭᱟᱜ ᱥᱟᱶᱦᱮᱫ ᱛᱟᱲᱟᱢ ᱰᱟᱦᱟᱨ ᱩᱫᱩᱜ ᱦᱟᱠᱟᱱᱟ ; ᱯᱩᱭᱞᱩ ᱫᱳ ᱟᱡ ᱨᱳᱢᱟᱱ ᱚᱱᱦᱚᱬᱤᱭᱟ ᱵᱷᱤᱨᱜᱤᱞ ᱟᱨ ᱚᱱᱟ ᱛᱟᱭᱚᱢ ᱵᱤᱴᱨᱟᱭᱤᱥᱼᱟ ᱫᱤᱥ ᱦᱩᱫᱤᱥ ᱛᱮ ᱚᱞ ᱠᱮᱫᱼᱟᱭ ᱾ᱱᱟᱦᱟᱜ ᱯᱚᱲᱦᱚᱱᱤᱭᱟᱹ ᱠᱚ ᱞᱟᱹᱜᱤᱫ ᱦᱮᱞ ᱫᱚ ᱯᱩᱥᱴᱟᱹᱣ ᱥᱟᱹᱦᱤᱧ ᱥᱚᱫᱚᱨ ᱡᱷᱟᱞᱠᱟᱣ ᱦᱟᱠᱟᱱᱟ ᱤᱠᱷᱟᱱ ᱮᱴᱟᱜ ᱚᱱᱦᱚᱬᱮ ᱠᱚ ᱵᱩᱡᱷᱟᱹᱣ ᱞᱟᱹᱜᱤᱫ ᱫᱚ ᱜᱟᱹᱦᱤᱸᱨ ᱜᱮᱭᱟᱱ ᱥᱟᱶ ᱛᱟᱺᱜᱤ ᱫᱟᱲᱮ ᱞᱟᱹᱠᱛᱤ ᱢᱮᱱᱟᱜᱼᱟ ᱾ᱯᱩᱨᱜᱟᱴᱳᱨᱤ ᱯᱮᱭᱟ ᱚᱱᱦᱚᱬᱮ ᱠᱷᱚᱛ ᱠᱷᱚᱱ ᱨᱟᱦᱟ ᱯᱚᱨᱛᱟᱲ ᱟᱱᱟ ᱾ᱯᱟᱨᱟᱰᱟᱭᱤᱡ ᱫᱚ ᱜᱟᱹᱦᱤᱸᱨ ᱧᱮᱛᱮᱞ ᱜᱮᱭᱟᱱ ᱯᱮᱨᱮᱡ ᱚᱱᱦᱚᱬᱮ ᱠᱟᱱᱟ ᱾
ᱠᱚᱱᱵᱷᱤᱵᱷᱤᱭᱳ
ᱠᱚᱱᱵᱷᱤᱵᱷᱤᱭᱳ ᱫᱚ ᱵᱟᱝ ᱢᱩᱪᱟᱹᱫ ᱢᱳᱷᱚᱨ ᱨᱚᱲ ᱟᱱ ᱡᱤᱞᱤᱧ ᱚᱱᱦᱚᱢᱬᱮ ᱥᱟᱢᱴᱟᱣ ᱠᱟᱱᱟ ᱾ ᱢᱚᱱᱟᱨᱠᱤᱭᱟ ᱞᱟᱴᱤᱱ ᱯᱟᱹᱨᱥᱤ ᱛᱮ ᱨᱟᱡᱟᱹᱨᱤ ᱧᱮᱛᱮᱞ ᱨᱮᱱᱟᱜ ᱚᱱᱦᱚᱬᱮ ᱥᱚᱱᱫᱷᱤ ᱠᱟᱱᱟ ᱾ ᱡᱟᱦᱟᱸ ᱰᱟᱱᱴᱮ ᱜᱚᱡ ᱮᱱ ᱛᱟᱭᱚᱢ ᱯᱟᱯᱟᱞ ᱞᱮᱜᱟᱴᱮ ᱵᱮᱨᱴᱨᱟᱱᱰᱳ ᱰᱮᱞ ᱯᱳᱜᱮᱴᱴᱳᱭ ᱟᱛᱟᱨ ᱟᱨ ᱱᱤᱫᱟᱹᱣ ᱞᱮᱫᱼᱟ ᱾ ᱯᱟᱯᱟᱞ ᱞᱟᱭ ᱨᱳᱢᱟᱱ ᱠᱟᱛᱷᱳᱞᱤᱠ ᱪᱚᱨᱪ ᱫᱤᱥ ᱦᱩᱫᱤᱥ ᱛᱮ ᱫᱷᱟᱹᱨᱛᱤ ᱨᱮ ᱥᱟᱹᱱᱛᱤ ᱞᱟᱹᱜᱤᱫ ᱢᱚᱱᱟᱨᱠᱤ ᱨᱮᱱᱟᱜ ᱯᱟᱥᱱᱟᱣ ᱞᱟᱹᱠᱛᱤ ᱢᱮᱱᱟᱜᱼᱟ ᱢᱮᱱᱛᱮᱫ ᱮ ᱞᱟᱹᱭ ᱞᱮᱫᱼᱟ ᱾
ᱵᱷᱤᱴᱟ ᱱᱩᱣᱳᱵᱷᱟ
ᱵᱷᱤᱴᱟ ᱱᱩᱣᱳᱵᱷᱟ ᱫᱳ ᱴᱩᱥᱠᱟᱱ ᱯᱟᱹᱨᱥᱤ ᱛᱮ ᱟᱡᱟᱜ ᱫᱩᱞᱟᱹᱲ ᱨᱮᱱᱟᱜ ᱚᱱᱦᱚᱬᱮ ᱜᱟᱫᱮᱞ ᱠᱟᱱᱟ ᱾ ᱱᱚᱣᱟ ᱞᱟᱦᱟ ᱨᱮ ᱜᱮᱯᱮ ᱥᱟᱭᱟᱝ ᱨᱮ ᱦᱚᱸ ᱴᱚᱴᱷᱟ ᱦᱟᱱ ᱯᱟᱹᱨᱥᱤ ᱛᱮ ᱨᱟᱦᱟ ᱯᱚᱲᱛᱟ ᱚᱱᱦᱚᱬᱮ ᱚᱞᱚᱜ ᱠᱟᱱ ᱛᱟᱦᱮᱸᱫ ᱿
ᱯᱷᱞᱳᱨᱮᱱᱥ ᱟᱨ ᱨᱟᱡᱟᱹᱨᱤ
ᱟᱡᱟᱜ ᱚᱠᱛᱚ ᱨᱤᱱ ᱥᱟᱱᱟᱢ ᱯᱷᱞᱳᱨᱮᱱᱴᱟᱭᱤᱱ ᱮ ᱠᱩᱥᱤ ᱦᱟᱠᱚ ᱛᱟᱦᱮᱸᱫ ᱿ ᱑᱑ ᱡᱩᱱ ᱑᱒᱘᱙ ᱥᱟᱞ ᱨᱮ ᱜᱩᱞᱮᱯᱷ ᱥᱟᱞᱟᱜ ᱥᱟᱶ ᱠᱟᱛᱮᱫ ᱠᱟᱢᱯᱟᱞᱰᱤᱱᱳ ᱞᱟᱹᱰᱷᱟᱹᱭ ᱨᱮ ᱥᱮᱞᱮᱫ ᱞᱮᱱᱟᱭ ᱾ ᱱᱚᱣᱟ ᱞᱟᱹᱰᱷᱟᱹᱭ ᱟᱨᱮᱡᱡᱳ ᱜᱷᱤᱵᱮᱞᱞᱤᱱᱥ ᱥᱟᱞᱟᱜ ᱦᱩᱭ ᱞᱮᱱᱟ ᱾ ᱤᱱᱟᱹ ᱛᱟᱭᱚᱢ ᱑᱒᱙᱔ ᱥᱟᱞ ᱨᱮ ᱟᱱᱡᱳᱣ ᱨᱤᱱᱡᱤ ᱪᱟᱨᱞᱥ ᱢᱟᱨᱴᱮᱞ ᱟᱜ ᱮᱥᱠᱚᱨᱴ ᱨᱮ ᱥᱮᱞᱮᱫ ᱮ ᱛᱟᱦᱮᱸ ᱠᱟᱱᱟ ᱾ ᱟᱡᱟᱜ ᱨᱟᱡ ᱟᱹᱨᱤ ᱡᱤᱭᱚᱱ ᱨᱮ ᱟᱨ ᱢᱤᱫ ᱦᱟᱥᱞᱟ ᱞᱮᱠᱟ ᱟᱡ ᱯᱷᱟᱨᱢᱟᱥᱤᱥᱴ ᱮᱱᱟᱭ ᱾ ᱨᱟᱡᱟᱹᱨᱤ ᱦᱚᱲ ᱦᱤᱥᱟᱹᱵ ᱛᱮ ᱩᱱᱟᱹᱜ ᱨᱟᱹᱥᱠᱟᱹ ᱵᱟᱝ ᱨᱮᱦᱚᱸ ᱨᱟᱡᱟᱹᱨᱤ ᱵᱷᱤᱲᱠᱟᱹᱣ ᱚᱠᱛᱚ ᱨᱮ ᱵᱷᱮᱜᱟᱨ ᱵᱷᱮᱜᱟᱨ ᱴᱷᱟᱶ ᱨᱮ ᱟᱰᱤ ᱱᱟᱯᱟᱭ ᱮ ᱠᱟᱹᱢᱤ ᱞᱮᱫᱼᱟ ᱾ ᱑᱓᱐᱑ ᱥᱟᱞ ᱨᱮ ᱯᱷᱨᱟᱱᱥ ᱨᱟᱡ ᱯᱷᱤᱞᱤᱯ ᱔ ᱤᱡ ᱵᱚᱭᱦᱟ ᱵᱷᱟᱞᱳᱭᱤᱥ ᱨᱤᱱᱤᱡ ᱪᱟᱨᱞᱥ ᱯᱷᱞᱳᱨᱮᱱᱥ ᱛᱮ ᱦᱟᱹᱡᱩᱜ ᱨᱮᱱᱟᱜ ᱛᱟᱦᱮᱸᱠᱟᱱᱟ ᱾ᱪᱮᱫᱟᱜ ᱥᱮ ᱟᱡ ᱯᱳᱯ ᱥᱟᱹᱱᱛᱤ ᱵᱮᱱᱟᱣ ᱞᱟᱹᱜᱤᱫ ᱮ ᱵᱟᱪᱷᱚᱱ ᱞᱮᱫᱮᱭᱟ ᱾ ᱤᱠᱷᱟᱹᱱ ᱤᱱᱟᱹ ᱞᱟᱦᱟ ᱨᱮ ᱱᱟᱜᱟᱨ ᱥᱚᱨᱠᱟᱨ ᱯᱳᱯᱤᱡ ᱫᱩᱛ ᱟᱹᱰᱤ ᱵᱟᱹᱲᱤᱡ ᱮ ᱵᱮᱵᱷᱟᱨ ᱞᱮᱫᱮᱭᱟ ᱾
ᱚᱱᱟ ᱠᱷᱟᱛᱤᱨ ᱠᱟᱣᱱᱥᱤᱞ ᱨᱳᱢ ᱛᱮ ᱢᱤᱫ ᱰᱮᱞᱤᱜᱮᱥᱚᱱ ᱮ ᱵᱷᱮᱡᱟ ᱠᱮᱫᱟᱭ ᱾ᱚᱱᱟ ᱰᱮᱞᱤᱜᱮᱴ ᱨᱮ ᱰᱟᱱᱴᱮ ᱦᱚᱸ ᱥᱟᱶ ᱮ ᱛᱟᱦᱮᱸ ᱠᱟᱱᱟ ᱾
ᱫᱤᱥᱚᱢ ᱠᱷᱳᱱ ᱩᱰᱩᱠ ᱟᱨ ᱜᱚᱡ
ᱯᱳᱯ ᱵᱳᱸᱤᱯᱷᱮᱥ ᱞᱟᱜᱮ ᱥᱟᱱᱟᱢ ᱰᱮᱞᱤᱜᱮᱴ ᱮ ᱠᱷᱟᱨᱚᱡ ᱠᱮᱫᱼᱟ ᱟᱨ ᱰᱟᱱᱴᱮ ᱥᱩᱢᱩᱝ ᱨᱳᱢ ᱨᱮ ᱛᱟᱦᱮᱱ ᱞᱟᱹᱜᱤᱫ ᱮ ᱢᱮᱛᱟᱫᱮᱭᱟ ᱾ ᱤᱱᱟᱹ ᱚᱠᱛᱚ (᱑ ᱱᱚᱵᱷᱮᱢᱵᱚᱨ ᱑᱓᱐᱑) ᱵᱞᱟᱠ ᱜᱩᱞᱮᱯᱷ ᱥᱟᱶ ᱵᱷᱟᱞᱳᱭᱤᱥ ᱨᱤᱱᱤᱡ ᱪᱟᱨᱞᱥ ᱥᱟᱞᱟᱜ ᱯᱷᱞᱳᱨᱮᱱᱥ ᱮ ᱵᱚᱞᱚᱭᱮᱱᱟ ᱟᱨ ᱛᱩᱨᱩᱭ ᱢᱟᱦᱟᱸ ᱵᱷᱤᱛᱨᱤ ᱨᱮ ᱱᱟᱜᱟᱨ ᱮ ᱨᱟᱹᱯᱩᱫ ᱠᱮᱫᱼᱟ ᱟᱨ ᱵᱟᱹᱭᱨᱤ ᱠᱚᱭ ᱜᱚᱡ ᱠᱮᱫ ᱠᱚᱣᱟ ᱾ ᱢᱤᱫ ᱱᱟᱣᱟ ᱵᱞᱟᱠ ᱜᱩᱞᱮᱯᱷ ᱥᱚᱨᱠᱟᱨ ᱛᱤᱸᱜᱩ ᱮᱱᱟ, ᱠᱟᱱᱴᱮ ᱰᱮ ᱜᱟᱵᱨᱭᱮᱞᱤ ᱰᱟ ᱜᱩᱵᱤᱵᱳ ᱱᱟᱜᱟᱨ ᱨᱤᱱᱤᱡ ᱯᱳᱫᱮᱥᱴᱟ ᱞᱮᱠᱟᱛᱮᱠᱚ ᱵᱟᱦᱟᱞ ᱠᱮᱫᱮᱭᱟ ᱾ ᱢᱟᱨᱪ ᱑᱓᱐᱒ ᱨᱮ ᱰᱟᱱᱴᱮ ᱟᱨ ᱜᱷᱮᱨᱟᱰᱤᱱᱤ ᱜᱷᱟᱨᱚᱸᱡ ᱥᱟᱶ ᱵᱟᱨ ᱥᱮᱨᱢᱟ ᱞᱟᱹᱜᱤᱫ ᱫᱤᱥᱚᱢ ᱠᱷᱚᱱ ᱠᱚ ᱩᱰᱩᱠ ᱟᱨ ᱟᱰᱤᱹᱜᱟᱱ ᱜᱚᱱᱚᱝ ᱛᱮᱠᱚ ᱡᱩᱨᱤᱢᱟᱱᱟ ᱞᱮᱫᱮᱭᱟ ᱾᱑᱓᱐᱐ ᱥᱟᱞ ᱨᱮ ᱵᱟᱨ ᱪᱟᱸᱫᱚ ᱞᱟᱹᱜᱤ ᱱᱟᱜᱟᱨ ᱯᱨᱤᱭᱚᱨ (ᱯᱷᱞᱳᱨᱮᱱᱥ ᱨᱮᱱᱟᱜ ᱡᱷᱳᱛᱚ ᱠᱷᱚᱱ ᱥᱮᱬᱟ ᱢᱟᱹᱪᱤ) ᱮ ᱛᱟᱦᱮᱸ ᱠᱟᱱᱟᱭ ᱩᱱᱡᱚᱦᱚ  ᱫᱩᱨᱱᱛᱤ ᱟᱨ ᱴᱟᱠᱟ ᱠᱟᱹᱣᱰᱤ ᱦᱟᱱᱛᱮ ᱱᱷᱟᱛᱮ ᱨᱮᱱᱟᱜ ᱫᱚᱥ ᱠᱚ ᱞᱟᱫᱮ ᱦᱟᱫᱮᱭᱟ ᱾ ᱮᱱᱨᱮᱦᱚᱸ   ᱯᱳᱯ ᱡᱟᱦᱟᱸᱭ ᱵᱞᱟᱠ ᱜᱩᱞᱮᱯᱷ ᱮ ᱥᱚᱦᱮᱫ ᱮ ᱠᱟᱱ ᱛᱟᱦᱮᱱ ᱟᱡᱟᱜ ᱢᱮᱱᱛᱮ ᱑᱓᱐᱒ ᱫᱷᱟᱹᱵᱤᱡ ᱰᱟᱱᱴᱮ ᱨᱳᱢ ᱨᱮᱜᱮ ᱛᱟᱦᱮᱸ ᱠᱟᱱᱟᱭ ᱾ ᱚᱱᱟ ᱠᱷᱟᱹᱛᱤᱨ ᱰᱟᱱᱴᱮ ᱫᱚ ᱩᱠᱩ ᱦᱟᱠᱟᱱ ᱞᱮᱠᱟ ᱠᱚ ᱫᱳᱥ ᱠᱮᱫᱮᱭᱟ, ᱰᱟᱱᱴᱮ ᱡᱩᱨᱤᱢᱟᱱ ᱦᱚᱸ ᱵᱟᱭ ᱮᱢᱞᱮᱫᱼᱟ ᱪᱮᱫᱟᱜ ᱥᱮ ᱟᱡᱟᱜ ᱢᱮᱱ ᱠᱟᱛᱷᱟ ᱟᱡ ᱟᱵᱭ ᱠᱟᱹᱭ ᱦᱟᱠᱟᱫᱼᱟ ᱿ ᱰᱟᱱᱴᱮ ᱦᱟᱜ ᱥᱟᱱᱟᱢ ᱥᱚᱢᱯᱚᱛᱤ ᱵᱞᱟᱠ ᱜᱩᱞᱮᱯᱷ ᱮ ᱫᱚᱠᱷᱚᱞ ᱠᱮᱫ ᱛᱟᱭᱟ ᱾(᱒᱐᱐᱘ ᱡᱩᱱ ᱟᱡᱟᱜ ᱜᱩᱡᱩᱜ ᱨᱮᱱᱟᱜ ᱗ᱥᱟᱭᱟᱝ ᱛᱟᱭᱚᱢ ᱱᱟᱜᱟᱨ ᱯᱚᱨᱥᱚᱫ ᱟᱡ ᱪᱮᱛᱟᱱ ᱨᱮ ᱞᱟᱫᱮ ᱞᱮᱱ ᱥᱟᱱᱟᱢ ᱫᱚᱥ ᱠᱚ ᱚᱪᱚᱜ ᱨᱩᱣᱟᱹᱲ ᱠᱮᱫᱼᱟ ᱾
ᱟᱞᱤᱜᱷᱤᱭᱮᱨᱤ ᱑᱓᱑᱘ ᱥᱟᱞᱨᱮ ᱨᱟᱵᱷᱮᱱᱱᱟ ᱛᱮ ᱪᱷᱟᱞᱟᱜ ᱞᱟᱹᱜᱤᱫ ᱨᱟᱡᱷᱚᱯᱚᱱ ᱜᱩᱭᱰᱚ ᱱᱳᱵᱷᱮᱞᱟ ᱰᱟ ᱯᱳᱞᱮᱱᱴᱟ ᱦᱟᱜ ᱱᱮᱣᱛᱟᱭ ᱦᱟᱛᱟᱣ ᱠᱮᱫᱼᱟ ᱾ ᱟᱡ ᱯᱟᱨᱟᱰᱟᱤᱡᱳ ᱢᱩᱪᱟᱹᱫ ᱠᱮᱫᱼᱟ ᱟᱨ ᱵᱷᱤᱱᱥᱤ ᱠᱷᱚᱱ ᱨᱟᱵᱷᱮᱱᱱᱟ ᱛᱮ ᱨᱩᱣᱟᱹᱲ ᱚᱠᱛᱚ ᱑᱓᱒᱑ ᱥᱟᱞ ᱨᱮ ᱕᱖ ᱩᱢᱮᱨ ᱨᱮ ᱜᱚᱡ ᱮᱱᱟᱭ ᱾ ᱚᱱᱩᱢᱟᱱ ᱢᱮᱞᱮᱨᱤᱭᱟ ᱧᱟᱢ ᱠᱮᱫᱮᱛᱮ ᱜᱚᱡ ᱮᱱᱟᱭ ᱾ ᱟᱡ ᱨᱟᱵᱷᱮᱱᱱᱟ ᱨᱮᱱᱟᱜ ᱪᱚᱨᱪ ᱚᱯᱷ ᱥᱟᱱ ᱯᱤᱭᱮᱨ ᱢᱟᱜᱜᱤᱭᱳᱨ( ᱱᱮᱛᱟᱨ ᱟ ᱥᱟᱱ ᱯᱷᱨᱟᱱᱥᱤᱥᱠᱳ) ᱨᱮᱠᱚ ᱵᱟᱭ ᱠᱮᱫᱮᱼᱟ ᱾ᱵᱷᱤᱱᱥᱤ ᱨᱤᱱᱤᱡ ᱯᱨᱮᱴᱳᱨ, ᱵᱚᱨᱱᱟᱨᱰᱳ ᱵᱮᱢᱵᱳ ᱑᱔᱘᱓ ᱥᱟᱞ ᱨᱮ ᱰᱟᱱᱴᱮ ᱧᱩᱛᱩᱢ ᱛᱮ ᱢᱤᱫ ᱴᱳᱬᱵ ᱮ ᱵᱮᱨᱮᱫ ᱠᱮᱫᱼᱟ
ᱵᱟᱞᱨᱟᱡᱽ ᱥᱟᱦᱱᱤ
ᱵᱟᱞᱨᱟᱡᱽ ᱥᱟᱦᱱᱤ ᱫᱚ ᱢᱤᱫ ᱦᱤᱸᱫᱤ  ᱯᱟᱯᱟᱴᱤᱡ (ᱮᱠᱴᱟᱨ) ᱮ ᱛᱟᱦᱮᱸᱜ ᱠᱟᱱᱟ᱾ ᱩᱱᱤᱭᱟᱜ ᱡᱚᱱᱚᱢ ᱫᱚ ᱑ ᱢᱟᱭᱤ, ᱑᱙᱑᱓ ᱜᱩᱨ ᱫᱚ ᱑᱓ ᱟᱯᱨᱤᱞ, ᱑᱙᱗᱓), ᱦᱩᱰᱤᱭ ᱨᱮᱱᱟᱜ ᱧᱩᱛᱩᱢ ᱭᱩᱫᱷᱤᱥᱴᱷᱤᱨ ᱛᱟᱦᱮᱸᱜ ᱠᱟᱱ ᱛᱟᱭᱟ᱾ ᱱᱩᱭ ᱫᱚ ᱦᱤᱸᱫᱤ ᱯᱷᱤᱞᱢ ᱨᱤᱱᱤᱡ ᱮᱠᱴᱚᱨ ᱮ ᱛᱟᱦᱮᱸᱜ ᱠᱟᱱᱟ᱾ ᱱᱩᱭ ᱫᱚ ᱵᱟᱰᱟᱭᱟᱱ ᱚᱱᱚᱞᱤᱭᱟ ᱵᱷᱤᱥᱢ ᱥᱟᱦᱱᱤ ᱨᱤᱱᱤᱡ ᱢᱟᱨᱟᱝ ᱵᱚᱭᱦᱟ  ᱥᱮ ᱪᱚᱨᱤᱛᱨᱚ ᱯᱟᱯᱟᱴᱤᱡ ᱯᱚᱨᱤᱪᱷᱚᱛ ᱥᱟᱦᱱᱤ ᱨᱤᱱᱤᱡ ᱟᱡ ᱵᱟᱵᱟ ᱠᱟᱱᱟᱭ᱾ ᱢᱤᱫ ᱵᱟᱰᱟᱭᱟᱱ ᱥᱤᱧᱚᱛ ᱨᱤᱱ ᱯᱷᱤᱞᱢ ᱟᱨ ᱢᱚᱸᱪ ᱯᱟᱯᱟᱴᱤᱡ ᱮ ᱛᱟᱦᱮᱸᱜ ᱠᱟᱱᱟ ᱡᱟᱦᱟᱸ ᱫᱚ ᱫᱷᱟᱹᱨᱛᱤ ᱠᱟᱱᱟ ᱞᱟᱞ(᱑᱙᱔᱖), ᱫᱚ ᱵᱤᱜᱷᱟ ᱡᱚᱢᱤᱱ(᱑᱙᱕᱓), ᱠᱟᱵᱩᱞᱤᱣᱟᱞᱟ(᱑᱙᱖᱑) ᱟᱨ ᱜᱟᱨᱚᱢ ᱦᱟᱣᱟ ᱛᱮ ᱞᱟᱹᱜᱤᱫ ᱠᱚ ᱵᱟᱰᱟᱭᱮ ᱠᱟᱱᱟ᱾ ᱣᱟᱦ ᱢᱮᱨᱟ ᱡᱚ ᱟᱵᱽ ᱯᱟᱸᱡᱟᱵᱽ, ᱯᱟᱠᱤᱥᱛᱟᱱ ᱢᱮ ᱦᱟᱭ ᱱᱚᱶᱟ ᱨᱮᱱᱟᱜ ᱥᱟᱱᱛᱟᱲᱤ ᱛᱮ ᱞᱟᱹᱭ ᱛᱮᱫᱚ ᱚᱱᱟ ᱫᱚ ᱡᱟᱦᱟᱸᱭ ᱟᱯᱮᱭᱟᱜ ᱯᱟᱸᱡᱟᱵᱽ, ᱯᱟᱠᱤᱥᱛᱟᱱ ᱠᱟᱱᱟ, ᱠᱷᱚᱱ ᱮ ᱦᱮᱡ ᱞᱮᱱᱟᱭ, ᱟᱨ ᱦᱤᱸᱫᱤ ᱚᱱᱚᱞᱤᱭᱟ, ᱱᱟᱴᱚᱠ ᱟᱱ ᱟᱨ ᱯᱟᱯᱟᱴᱤᱡ ᱵᱷᱤᱥᱢ  ᱥᱟᱦᱱᱤ ᱨᱮᱱ ᱵᱚᱭᱦᱟ ᱮ ᱛᱟᱦᱮᱸᱜ ᱠᱟᱱᱟ᱾
ᱮᱛᱚᱦᱚᱵᱽ ᱡᱤᱭᱚᱱ
ᱥᱟᱦᱱᱤ ᱭᱟᱜ ᱡᱚᱱᱚᱢ ᱑ ᱢᱟᱭᱤ ᱑᱙᱑᱓ ᱨᱮ ᱵᱨᱤᱴᱤᱥ ᱥᱤᱧᱚᱛ ᱨᱮᱱᱟᱜ ᱨᱟᱣᱟᱞ ᱯᱤᱸᱰᱤ ᱨᱮ ᱮ ᱦᱩᱭ ᱞᱮᱱ ᱛᱟᱦᱮᱸᱜ ᱟᱭ᱾  ᱩᱱᱤ ᱫᱚ ᱥᱚᱨᱠᱟᱨᱤ ᱠᱚᱞᱮᱡᱽ ᱡᱮᱜᱮᱛ ᱟᱥᱲᱟ (ᱞᱟᱦᱚᱨ ), ᱯᱟᱸᱡᱟᱵᱽ, ᱵᱨᱤᱴᱤᱥ ᱥᱤᱧᱚᱛ ᱨᱮ ᱯᱟᱲᱷᱟᱣ ᱞᱮᱱᱟᱭ᱾ ᱞᱟᱦᱚᱨ ᱠᱷᱚᱱ ᱤᱝᱜᱽᱨᱟᱡᱤ ᱥᱟᱶᱦᱮᱫ ᱨᱮ ᱟᱡᱟᱜ ᱢᱟᱪᱮᱫ ᱰᱤᱜᱽᱨᱤ ᱯᱩᱨᱟᱣ ᱞᱟᱹᱜᱤᱫ ᱛᱮ ᱟᱱᱟ ᱛᱟᱭᱱᱚᱢ, ᱩᱱᱤ ᱨᱟᱣᱟᱞ ᱯᱤᱸᱰᱤ ᱛᱮ ᱮ ᱨᱩᱣᱟᱹᱲ ᱪᱟᱞᱟᱣ ᱮᱱᱟᱭ ᱟᱨ ᱟᱡ ᱤᱡ ᱜᱷᱟᱨᱚᱸᱡᱽ ᱠᱚ ᱥᱟᱶ ᱠᱟᱹᱢᱤ ᱮᱢᱟᱱ ᱠᱚᱨᱮ ᱜᱚᱲᱚ ᱮᱱᱟᱭ᱾  ᱩᱱᱤ ᱫᱚ ᱦᱤᱸᱫᱤ ᱠᱷᱚᱱ ᱨᱮ ᱜᱮ ᱵᱮᱪᱞᱚᱨ ᱨᱮᱱᱟᱜ ᱰᱤᱜᱽᱨᱤ ᱧᱟᱢ ᱠᱮᱫᱟᱭ ᱡᱮ ᱟᱱᱟ ᱛᱟᱭᱚᱢ ᱯᱟᱸᱡᱟᱵᱽ ᱡᱮᱜᱮᱛ ᱟᱥᱲᱟ ᱨᱮ ᱤᱝᱜᱽᱨᱟᱡᱤ ᱛᱮ ᱢᱟᱥᱴᱚᱨ ᱮ ᱵᱟᱱᱟᱣ ᱮᱱᱟ᱾ ᱫᱚᱢᱚᱭᱚᱸᱛᱤ ᱥᱟᱦᱱᱤ ᱥᱟᱶ ᱵᱟᱯᱞᱟ ᱛᱟᱭᱚᱢ  ᱩᱥᱟᱨ ᱥᱟᱶ ᱜᱮ ᱺ
᱑᱙᱓᱐ ᱨᱮ ᱩᱛᱨᱚᱥᱷᱟᱨᱭᱚ ᱨᱮ, ᱥᱟᱦᱱᱤ ᱟᱨ ᱩᱱᱤ ᱨᱤᱱᱡ ᱵᱟᱦᱩ ᱫᱚ ᱵᱮᱸᱜᱞᱚᱞ ᱨᱮᱱᱟᱜ ᱥᱟᱸᱛᱤᱱᱤᱠᱮᱛᱟᱱ ᱨᱮ ᱴᱟᱭᱜᱚᱨ ᱨᱮᱱᱟᱜ ᱡᱮᱜᱮᱛ ᱥᱤᱧᱚᱛ ᱡᱮᱜᱮᱛ ᱟᱥᱲᱟ ᱨᱮ ᱤᱝᱜᱽᱨᱟᱡᱤ ᱟᱨ ᱦᱤᱸᱫᱤ ᱢᱟᱪᱮᱫ ᱞᱮᱠᱟᱛᱮ ᱨᱮ ᱥᱮᱞᱮᱫ ᱦᱩᱭ ᱟᱠᱟᱱ ᱛᱟᱭᱱᱚᱢ ᱨᱟᱣᱟᱞ ᱯᱤᱸᱰᱤ ᱤᱠᱟ ᱚᱴᱚ ᱠᱣᱫᱟᱭ᱾ ᱚᱸᱰᱮ ᱟᱡ ᱨᱤᱱ ᱜᱤᱫᱟᱨ ᱠᱚᱲᱟ ᱯᱚᱨᱤᱪᱷᱤᱛ ᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱜ ᱟ, ᱩᱱᱨᱮ ᱟᱡ ᱨᱤᱱ ᱡᱩᱨᱤ ᱛᱟᱭ ᱫᱚᱢᱚᱭᱚᱸᱛᱤ ᱥᱟᱦᱱᱤ ᱭᱟᱜ ᱡᱚᱱᱚᱢ ᱦᱩᱭ ᱞᱮᱱᱟ, ᱩᱱᱨᱮ ᱟᱡ ᱨᱤᱱ ᱡᱩᱨᱤ ᱫᱚ ᱫᱚᱢᱚᱭᱚᱸᱛᱤ ᱫᱚ ᱥᱱᱟᱛᱟᱠ ᱨᱮᱱᱟᱜ ᱰᱤᱤ ᱮᱫ ᱛᱟᱦᱮᱱ ᱟᱭ᱾ ᱩᱱᱤ ᱑᱙᱓᱘ ᱨᱮ ᱢᱚᱴᱚᱛᱢᱟ ᱜᱟᱸᱫᱷᱤ ᱥᱟᱶ ᱦᱚᱸ ᱠᱟᱹᱢᱤ ᱞᱟᱹᱜᱤᱫ ᱮ ᱪᱟᱞᱟᱣ ᱮᱱᱟ᱾ ᱫᱚᱥᱟᱨ ᱥᱮᱨᱢᱟ, ᱥᱟᱦᱱᱤ, ᱜᱟᱸᱫᱷᱤ  ᱭᱟᱜ ᱟᱥᱤᱥ ᱥᱟᱶ, ᱵᱤ ᱵᱤ ᱥᱤᱼ ᱞᱚᱸᱫᱚᱱ ᱨᱮᱱᱟᱜ ᱦᱤᱸᱫᱤ ᱥᱮᱵᱟ ᱨᱮᱱᱟᱜ ᱨᱮᱰᱤᱭᱳ ᱩᱫᱷᱚᱥᱟᱠ ᱞᱮᱠᱟᱛᱮ ᱥᱮᱞᱮᱫ ᱞᱟᱹᱜᱤᱫ ᱛᱮ ᱤᱝᱞᱮᱱᱰ ᱪᱟᱞᱟᱣ ᱮᱱᱟᱭ᱾
ᱱᱟᱴᱚᱨ ᱦᱚᱱᱚᱛ
ᱱᱟᱴᱚᱨ ᱦᱚᱱᱚᱛ ᱵᱟᱝᱞᱟᱫᱮᱥ ᱨᱮ ᱢᱟᱨᱟᱱᱜ ᱨᱟᱡᱽᱥᱟᱦᱤ ᱠᱷᱚᱸᱰ ᱨᱮᱭᱟᱜ ᱢᱤᱫᱴᱟᱝ ᱦᱚᱱᱚᱛ ᱠᱟᱱᱟ᱾ ᱦᱚᱱᱚᱛ ᱨᱮᱭᱟᱜ ᱩᱛᱟᱹᱨ ᱫᱚ ᱱᱚᱶᱜᱟ ᱦᱚᱱᱚᱛ ᱟᱨ ᱵᱚᱜᱩᱲᱟ ᱦᱚᱱᱚᱛ, ᱫᱟᱹᱠᱷᱤᱱ ᱫᱚ ᱯᱟᱵᱱᱟ ᱦᱚᱱᱚᱛ ᱟᱨ ᱠᱩᱥᱴᱤᱭᱟ ᱦᱚᱱᱚᱛ, ᱯᱩᱨᱩᱵᱽ ᱫᱚ ᱯᱟᱵᱱᱟ ᱦᱚᱱᱚᱛ ᱟᱨ ᱥᱤᱨᱟᱡᱽᱜᱚᱸᱡᱽ ᱦᱚᱱᱚᱛ, ᱟᱨᱦᱚᱸ ᱯᱟᱹᱪᱷᱤᱢ ᱫᱚ ᱨᱟᱡᱽᱥᱟᱦᱤ ᱦᱚᱱᱚᱛ ᱢᱮᱱᱟᱜ-ᱟ᱾ ᱚᱱᱟ ᱦᱚᱱᱚᱛ ᱫᱚ ᱑᱘᱙᱖,᱐᱕ ᱵᱚᱨᱜᱚ ᱠᱤᱞᱚᱢᱤᱴᱟᱨ ᱟᱭᱚᱛᱚᱱ ᱠᱟᱱᱟ᱾
ᱦᱚᱱᱚᱛ ᱯᱟᱴᱵᱷᱩᱢᱤ
(জেলার পাটভূমি)
ᱵᱷᱚᱣᱜᱚᱞᱤᱠ ᱥᱤᱢᱟᱸᱱᱟ
ᱱᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱩᱛᱟᱹᱨ ᱱᱚᱶᱜᱟ ᱦᱚᱱᱚᱛ ᱟᱨ ᱵᱚᱜᱩᱲᱟ ᱦᱚᱱᱚᱛ,ᱫᱟᱹᱠᱷᱤᱱ ᱫᱚ ᱯᱟᱵᱱᱟ ᱦᱚᱱᱚᱛ ᱟᱨ ᱠᱩᱥᱴᱤᱭᱟ ᱦᱚᱱᱚᱛ, ᱯᱩᱨᱩᱵᱽ ᱫᱚ ᱯᱟᱵᱱᱟ ᱦᱚᱱᱚᱛ ᱟᱨ ᱥᱤᱨᱟᱡᱽᱜᱚᱸᱡᱽ ᱦᱚᱱᱚᱛ, ᱟᱨᱦᱚᱸ ᱯᱟᱹᱪᱷᱤᱢ ᱫᱚ ᱨᱟᱡᱽᱥᱟᱦᱤ ᱦᱚᱱᱚᱛ ᱢᱮᱱᱟᱜ-ᱟ᱾ ᱢᱟᱨᱟᱝ ᱛᱮ ᱫᱚ ᱑᱘᱙᱖,᱐᱕ ᱵᱚᱨᱜᱚ ᱠᱤᱞᱚᱢᱤᱴᱟᱨ᱾ ᱱᱟᱴᱚᱨ ᱥᱟᱶ ᱱᱚᱼᱚᱭᱟ ᱟᱰᱮ ᱯᱟᱥᱮ ᱵᱚᱜᱩᱲᱟ ᱟᱨ ᱥᱤᱨᱟᱡᱽᱜᱚᱸᱡᱽ ᱨᱮ ᱢᱮᱱᱟᱜᱼᱟ ᱪᱚᱞᱚᱱᱵᱤᱞ ᱦᱩᱭᱩᱜ ᱠᱟᱱᱟ ᱵᱟᱝᱞᱟᱫᱮᱥ ᱨᱮᱭᱟᱜ ᱡᱚᱛᱚ ᱠᱷᱚᱡᱽ ᱞᱟᱹᱴᱩ ᱵᱤᱞ᱾ ᱵᱟᱝᱞᱟᱫᱮᱥ ᱵᱷᱤᱛᱨᱤᱨᱮ ᱟᱹᱰᱤ ᱠᱚᱢ ᱫᱟᱜ ᱫᱚ ᱱᱟᱴᱚᱨ ᱨᱮᱭᱟᱜ ᱞᱟᱞᱯᱩᱨ ᱩᱯᱚᱡᱮᱞᱟ ᱜᱮ᱾
ᱜᱟᱰᱟ ᱠᱚ
ᱧᱩᱛᱩᱢᱟᱱ ᱜᱟᱰᱟ ᱠᱚ ᱛᱟᱞᱟᱨᱮ ᱢᱮᱱᱟᱜ-ᱟ
ᱯᱚᱨᱥᱟᱥᱚᱱᱤᱠ ᱮᱞᱟᱠᱟ ᱥᱩᱢᱩᱝ
ᱱᱟᱴᱚᱨ ᱦᱚᱱᱚᱛ ᱨᱮᱭᱟᱜ ᱩᱯᱚᱡᱮᱞᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ
ᱦᱚᱱᱚᱛ ᱨᱮᱭᱟᱜ ᱠᱤᱱᱟᱸᱛ ᱚᱲᱟᱜᱠᱚ
ᱵᱟᱝᱞᱟᱫᱮᱥ ᱥᱮᱱᱟᱵᱟᱦᱤᱱᱤ ᱯᱚᱨᱠᱚᱣᱥ ᱟᱨ ᱯᱟᱨᱚᱡᱩᱠᱛᱤ ᱵᱤᱫᱫᱟᱞᱚᱭ(BAUET),ᱱᱟᱴᱚᱨ ᱴᱮᱠᱥᱴᱟᱭᱮᱞ ᱤᱱᱰᱤᱴᱤᱭᱴ,ᱱᱵᱟᱵᱽ ᱥᱤᱨᱟᱡᱽ ᱩᱫᱼᱫᱚᱣᱞᱟ ᱥᱚᱨᱠᱟᱨᱤ ᱠᱚᱞᱮᱡᱽ, ᱨᱟᱱᱤ ᱵᱷᱚᱵᱟᱱᱤ ᱥᱚᱨᱠᱟᱨᱤ ᱢᱚᱦᱤᱞᱟ ᱠᱚᱞᱮᱡᱽ,ᱫᱤᱜᱷᱟᱯᱚᱛᱤᱭᱟ ᱮᱢ ᱠᱮ ᱠᱚᱞᱮᱡᱽ,ᱱᱟᱴᱚᱨ ᱥᱤᱴᱤ ᱠᱚᱞᱮᱡᱽ, ᱥᱚᱨᱠᱟᱨᱤ ᱵᱟᱞᱚᱠ ᱩᱪᱪᱚ ᱵᱤᱫᱫᱟᱞᱚᱭ,ᱜᱤᱨᱤᱱ ᱮᱠᱟᱰᱤᱢᱤ ᱩᱪᱪᱚ ᱵᱤᱫᱫᱟᱞᱚᱭ,ᱠᱟᱞᱮᱠᱴᱭᱮᱴ ᱯᱟᱰᱞᱤᱠ ᱤᱥᱠᱩᱞ ᱮᱱᱰ ᱠᱚᱞᱮᱡᱽ,ᱥᱩᱜᱟᱨ ᱢᱤᱞ ᱦᱟᱭ ᱤᱥᱠᱩᱞ, ᱢᱚᱦᱟᱨᱟᱡᱟ ᱡᱮ ᱮᱱ ᱩᱪᱪᱚ ᱵᱤᱫᱫᱟᱞᱚᱭ,ᱜᱩᱨᱩᱫᱟᱥᱯᱩᱨ ᱯᱟᱭᱞᱚᱴ ᱢᱚᱰᱮᱞ ᱥᱚᱨᱠᱟᱨᱤ ᱩᱪᱪᱚ ᱵᱤᱫᱫᱟᱞᱚᱭ᱾
ᱨᱚᱹᱥᱠᱟᱹ ᱡᱟᱜᱟ
ᱡᱮᱞᱟ ᱥᱤᱞᱯᱚᱠᱚᱞᱟ ᱮᱠᱟᱰᱮᱢᱤ,ᱢᱚᱱᱚᱵᱤᱱᱟ ᱥᱚᱝᱜᱷᱚ,ᱫᱟᱠᱟᱢ ᱥᱟᱸᱥᱠᱤᱨᱤᱛᱤᱠ ᱯᱚᱨᱛᱤᱥᱴᱟᱱ,ᱱᱟᱴᱚᱨ ᱥᱚᱝᱜᱤᱛ ᱵᱤᱫᱫᱟᱞᱚᱭ,ᱩᱥᱟ ᱠᱷᱮᱞᱟᱜᱷᱚᱨ ᱟᱥᱚᱨ,ᱵᱷᱚᱞᱟᱢᱚᱱ ᱵᱟᱣᱼᱩᱞ ᱥᱚᱝᱜᱚᱴᱷᱚᱱ,ᱤᱪᱷᱞᱟᱵᱟᱲᱤ ᱵᱟᱣᱼᱩᱞ ᱥᱚᱝᱜᱚᱴᱷᱚᱱ,ᱱᱤᱨᱤᱛᱛᱟᱸᱜᱚᱱ,ᱰᱤᱝ ᱰᱚᱝ ᱰᱮᱸᱥ ᱠᱮᱞᱟᱵ,ᱫᱤᱵᱵᱚ ᱥᱟᱸᱥᱠᱤᱨᱤᱛᱤᱠ ᱯᱚᱨᱛᱤᱥᱴᱟᱱ,ᱥᱟᱨᱮᱜᱟᱢᱟ,ᱥᱩᱨᱮᱨᱪᱷᱚᱸ-ᱳᱭᱟ,ᱡᱷᱚᱝᱠᱟᱨ ᱱᱤᱛᱛᱚ ᱜᱚᱥᱴᱤ,ᱵᱚᱝᱜᱚᱵᱚᱱᱫᱷᱩ ᱥᱟᱸᱥᱠᱤᱨᱤᱛᱤᱠ ᱯᱚᱨᱤᱥᱚᱫ,ᱤᱝᱜᱤᱛ ᱛᱷᱤᱭᱮᱴᱟᱮ᱾
ᱛᱤᱞᱤᱪᱳ ᱯᱩᱠᱷᱚᱨᱤ
ᱛᱤᱞᱤᱪᱳ ᱯᱩᱠᱷᱚᱨᱤ ᱵᱤᱥᱦᱣᱚ ᱨᱮᱱᱟᱜ ᱡᱚᱛᱚ ᱠᱷᱚᱱ ᱩᱥᱩᱞ ᱡᱟᱭᱜᱟ ᱨᱮ ᱢᱮᱱᱟᱜ ᱢᱤᱫ ᱯᱩᱠᱷᱚᱨᱤ ᱠᱟᱱᱟ । ᱱᱮᱯᱟᱞ ᱨᱮᱱᱟᱜ ᱢᱚᱱᱟᱝ ᱡᱤᱞᱟᱹ ᱨᱮ ᱚᱱᱱᱚᱯᱸᱨᱬᱚ ᱪᱷᱮᱛᱨᱚ ᱵᱷᱤᱛᱨᱤ ᱨᱮ ᱢᱮᱱᱟᱜ ᱱᱩᱣᱟ ᱯᱩᱠᱷᱚᱨᱤ ᱥᱚᱢᱩᱱᱫᱨᱚ ᱠᱷᱚᱱ ᱔᱙᱑᱙ ᱢᱤᱴᱚᱨ ᱩᱥᱩᱞ ᱨᱮ ᱢᱮᱱᱟᱜ-ᱟ । ᱱᱩᱣᱟ ᱯᱩᱠᱷᱚᱨᱤ ᱨᱮᱱᱟᱜ ᱡᱤᱞᱤᱧ ᱔ ᱠᱤᱞᱳᱢᱤᱴᱚᱨ, ᱩᱥᱟᱨ ᱑.᱒ ᱠᱤᱞᱳᱢᱤᱴᱚᱨ ᱟᱨ ᱜᱟ.ᱦᱤᱨ ᱒᱐᱐ ᱢᱤᱴᱚᱨ ᱢᱮᱱᱟᱜ-ᱟ ।
ᱥᱩᱨ ᱨᱮᱱᱟᱜ ᱵᱩᱨᱩ: ᱛᱤᱞᱤᱪᱳ, ᱱᱤᱞᱜᱤᱨᱤ, ᱠᱷᱚᱸᱜᱥᱟᱨ ᱟᱨ ᱢᱩᱠᱛᱤᱱᱟᱛᱷ ᱵᱩᱨᱩ
ᱱᱳᱴ: ᱛᱤᱞᱤᱪᱳ ᱯᱩᱠᱷᱚᱨᱤ ᱵᱤᱥᱣᱚ ᱨᱮᱱᱟᱜ ᱡᱚᱛᱚᱠᱷᱚᱱ ᱩᱥᱩᱞ ᱡᱟᱭᱜᱟ ᱨᱮ ᱢᱮᱱᱟᱜ (ᱢᱮᱱ ᱟᱠᱟᱱ) ᱮᱛᱚᱢ ᱚᱢᱮᱨᱤᱠᱟ ᱨᱮᱱᱟᱜ ᱯᱮᱨᱩ ᱟᱨ ᱵᱳᱞᱤᱵᱷᱤᱭᱟ ᱨᱮᱱᱟᱜ ᱥᱤᱢᱟᱱᱟ ᱨᱮ ᱢᱮᱱᱟᱜ ᱴᱤᱴᱤᱠᱟᱠᱟ ᱛᱟᱞ ᱠᱷᱚᱱ ᱑᱑᱐᱗ ᱢᱤᱴᱚᱨ ᱩᱥᱩᱞ ᱢᱮᱱᱟᱜ-ᱟ ।
ᱢᱤᱥᱚᱱ ᱨᱚᱱᱡᱚᱱ ᱫᱟᱥ
ᱢᱤᱥᱚᱱ ᱨᱚᱱᱡᱚᱱ ᱫᱟᱥ ᱫᱚ ᱟᱥᱟᱢ ᱠᱷᱚᱱ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱮᱱ ᱢᱤᱫᱴᱟᱝ ᱨᱟᱡᱟᱨᱤᱭᱟ. ᱠᱟᱱᱟᱭ᱾ ᱩᱱᱤ ᱫᱚ ᱟᱥᱟᱢ ᱵᱤᱫᱷᱟᱱ ᱥᱚᱵᱷᱟ ᱨᱮ ᱑᱙᱙᱑, ᱒᱐᱐᱐, ᱒᱐᱐᱑ ᱟᱨ ᱒᱐᱐᱖ ᱥᱮᱨᱢᱟ ᱨᱮ ᱠᱚᱨᱤᱢ ᱜᱚᱧᱡᱚ ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ ᱠᱷᱚᱱᱮ ᱡᱤᱛᱠᱟ.ᱨ ᱞᱮᱱᱟ᱾
ᱥᱟᱢᱟᱝ ᱜᱳᱫᱟᱵᱚᱨᱤ ᱦᱚᱱᱚᱛ
ᱥᱟᱢᱟᱝ ᱜᱳᱫᱟᱵᱚᱨᱤ ᱦᱚᱱᱚᱛ ᱫᱚ ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱟᱲᱮ ᱟᱱᱫᱷᱨᱟ ᱦᱟᱹᱴᱤᱧ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱱᱚᱶᱟ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱠᱟᱠᱤᱱᱚᱰᱟ ᱱᱟᱜᱟᱨ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱞᱮ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱕,᱑᱕᱑,᱕᱔᱙ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱨᱟᱡᱟᱦᱢᱩᱱᱰᱨᱤ ᱟᱨ ᱠᱟᱠᱤᱱᱚᱰᱟ ᱫᱚ ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱵᱟᱨᱭᱟ ᱢᱟᱨᱟᱝ ᱱᱟᱜᱟᱨ ᱾
ᱢᱟᱰᱨᱟᱥ ᱯᱨᱮᱥᱤᱰᱮᱱᱥᱤ ᱚᱠᱛᱚ ᱨᱮ ᱨᱟᱡᱟᱣᱢᱩᱱᱰᱨᱤ ᱦᱚᱱᱚᱛ ᱫᱚ ᱑᱘᱒᱓ ᱨᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾ ᱱᱚᱶᱟ ᱫᱚ ᱑᱘᱕᱙ ᱨᱮ ᱢᱟᱱᱚᱛ ᱮᱢ ᱞᱮᱱ ᱛᱟᱦᱮᱸᱫ ᱟᱨ ᱜᱚᱫᱟᱵᱚᱨᱤ ᱟᱨ ᱠᱨᱩᱥᱱᱟ ᱦᱚᱱᱚᱛ ᱨᱮ ᱵᱟᱨ ᱦᱟᱹᱴᱤᱧ ᱞᱮᱱ ᱛᱟᱦᱮᱸᱫ ᱾ ᱵᱨᱤᱴᱤᱥ ᱥᱟᱥᱚᱱ ᱚᱠᱛᱚ ᱨᱮ ᱨᱟᱡᱟᱦᱢᱩᱱᱰᱤ ᱫᱚ ᱜᱚᱫᱟᱵᱚᱨᱤ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱛᱟᱦᱮᱸ ᱠᱟᱱᱟ ᱟᱨ ᱱᱚᱣᱟ ᱦᱚᱱᱚᱛ ᱛᱟᱭᱚᱢ ᱛᱮ ᱥᱟᱢᱟᱝ ᱜᱚᱫᱟᱵᱚᱨᱤ ᱦᱚᱱᱚᱛ ᱟᱨ ᱠᱚᱧᱮ ᱜᱚᱫᱟᱵᱚᱨᱤ ᱦᱚᱱᱚᱛ ᱞᱮᱠᱟᱛᱮ ᱵᱟᱨᱦᱟᱹᱴᱤᱧ ᱞᱮᱱ ᱛᱟᱦᱮᱸᱫ ᱾ ᱡᱚᱠᱷᱚᱱ ᱜᱚᱫᱟᱵᱚᱨᱤ ᱦᱚᱱᱚᱛ ᱵᱟᱨ ᱦᱟᱹᱴᱤᱧ ᱮᱱᱟ ᱩᱱ ᱫᱚ ᱥᱟᱢᱟᱝ ᱜᱚᱫᱟᱵᱚᱨᱤ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱠᱟᱠᱤᱱᱚᱰᱟ ᱨᱮ ᱠᱚ ᱵᱮᱨᱮᱫ ᱠᱮᱫᱼᱟ ᱾
ᱰᱮᱢᱚᱜᱨᱟᱯᱷᱤᱠ
᱒᱐᱑᱑ ᱥᱟᱞᱮ ᱥᱤᱧᱚᱛ ᱨᱮᱱᱟᱜ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱚᱱᱚᱱᱛᱚᱯᱩᱨ ᱦᱚᱱᱚᱛ ᱨᱮ ᱫᱚ ᱕,᱑᱕᱑,᱕᱔᱙ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱱᱚᱶᱟ ᱫᱤ ᱥᱤᱧᱚᱛ ᱨᱮᱱᱟᱜ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱑᱙ ᱟᱱᱟᱜ ᱟᱨ ᱯᱚᱱᱚᱛ ᱨᱮ ᱑ ᱟᱱᱟᱜ ᱦᱚᱱᱚᱛ ᱞᱮᱠᱟᱛᱮ ᱨᱮᱸᱠ ᱮ ᱧᱟᱢ ᱟᱠᱟᱫᱼᱟ ᱾ ᱱᱚᱶᱟ ᱦᱚᱱᱚᱛ ᱨᱮ ᱡᱟᱱᱟᱝ ᱡᱟᱹᱱᱤ ᱫᱚ ᱑᱐᱐᱐ ᱠᱚᱲᱟ ᱨᱮ ᱑᱐᱐᱕ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱥᱮᱪᱮᱫ ᱨᱮᱱᱟᱝ ᱫᱚᱨ ᱫᱚ ᱗᱑ᱹ᱓᱕% ᱾ ᱦᱚᱲ ᱵᱟᱹᱰᱚᱜ ᱠᱟᱱ ᱫᱚᱨ ᱫᱚ ᱕ᱹ᱑ % ᱾
ᱠᱟᱹᱣᱰᱤᱭᱟᱹᱨᱤ
ᱥᱟᱢᱟᱝ ᱜᱚᱫᱟᱵᱚᱨᱤ ᱦᱚᱱᱚᱛ ᱨᱮ ᱫᱚ ᱪᱟᱥ ᱵᱟᱥ ᱟᱨ ᱵᱟᱹᱬᱤᱡᱽ ᱵᱮᱯᱟᱨ ᱜᱮ ᱠᱟᱹᱣᱰᱤᱭᱟᱹᱨᱤ ᱨᱮᱱᱟᱜ ᱢᱩᱬ ᱠᱟᱱᱟ ᱾ ᱨᱟᱡᱟᱦᱢᱩᱱᱰᱨᱤ ᱫᱚ ᱢᱟᱨᱟᱝ ᱵᱮᱯᱟᱨ ᱛᱟᱞᱢᱟ ᱠᱟᱱᱟ ᱟᱨ ᱠᱟᱠᱤᱱᱚᱰᱟ ᱫᱚ ᱢᱟᱨᱟᱝ ᱠᱟᱹᱜᱟᱲ ᱡᱚᱱ ᱮᱞᱟᱠᱟ ᱠᱟᱱᱟ ᱾ ᱦᱩᱲᱩ ᱟᱨ ᱠᱚᱠᱱᱟᱴ (coconut) ᱚᱱᱟ ᱯᱚᱱᱚᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱟᱨᱡᱟᱣᱜ ᱠᱟᱱᱟ ᱦᱚᱱᱚᱛ ᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ
᱒᱐᱐᱕ ᱨᱮ ᱢᱩᱢᱵᱟᱭ ᱵᱟᱹᱲ
᱒᱐᱐᱕ ᱨᱮ ᱢᱩᱢᱵᱟᱭ ᱵᱟᱹᱲ ᱒᱐᱐᱔ ᱢᱩᱢᱵᱟᱭ ᱨᱮ ᱵᱟᱹᱲ ᱦᱮᱡ ᱞᱮᱱᱟ, ᱵᱟᱹᱲᱛᱤ ᱫᱟᱜ ᱡᱟᱹᱲᱤ ᱛᱮ ᱵᱟᱹᱲ ᱫᱚ ᱦᱮᱡ ᱞᱮᱱᱟ᱾ ᱟᱢᱫᱟᱡᱽ ᱜᱟᱱ ᱛᱮ ᱑,᱐᱙᱔ ᱦᱚᱲ ᱠᱚ ᱜᱚᱡ ᱮᱱᱟᱹ ᱱᱚᱶᱟ ᱨᱮᱱᱟᱜ ᱜᱷᱟᱴᱚᱱ ᱢᱤᱫ ᱪᱟᱸᱫᱚ ᱛᱟᱭᱚᱢ ᱡᱩᱱ ᱒᱐᱐᱕ ᱜᱩᱡᱽᱨᱟᱛ ᱨᱮ ᱵᱟᱹᱲ ᱦᱮᱡ ᱞᱮᱱᱟ᱾ ᱚᱱᱟ ᱛᱟᱭᱚᱢ ᱒᱖ ᱡᱩᱞᱟᱭ, ᱠᱷᱚᱱ ᱱᱤᱛ ᱢᱩᱢᱵᱟᱭ ᱨᱮ ᱛᱟᱦᱮᱱ ᱠᱚ ᱮᱦᱚᱵ ᱠᱮᱫ ᱟ| ᱟᱭᱢᱟ ᱜᱟᱱ ᱦᱚᱲ ᱠᱚ ᱵᱟᱹᱲ ᱛᱮᱠᱚ ᱵᱷᱮᱜᱟᱨ ᱮᱱᱟ,ᱟᱯᱟᱱᱟᱨ ᱚᱲᱟᱜ ᱛᱟᱠᱚ ᱞᱟᱱᱫᱩᱲ- ᱫᱷᱟᱹᱥᱩᱲ ᱮᱱᱟ ᱚᱠᱚᱭ ᱫᱚ ᱟᱹᱰᱤ ᱥᱟᱺᱜᱤᱱ ᱠᱚ ᱟᱹᱛᱩ ᱮᱱᱟ᱾ ᱧᱤᱫᱟᱹ ᱧᱩᱛᱩᱢ ᱛᱮ ᱟᱹᱰᱤ ᱥᱟᱺᱜᱤᱱ ᱠᱚ ᱛᱟᱦᱮᱸᱜ ᱮᱱᱟ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱮᱞᱠᱷᱟ ᱛᱷᱚᱠ:ᱮᱞ
ᱦᱟᱵᱽᱲᱟ ᱦᱚᱱᱚᱛ
ᱦᱟᱵᱽᱲᱟ ᱦᱚᱱᱚᱛ ᱫᱚ ᱥᱟᱢᱟᱝ ᱥᱤᱧᱚᱛ ᱨᱮ ᱯᱚᱪᱷᱤᱢ ᱵᱟᱸᱜᱽᱞᱟ ᱯᱚᱱᱚᱛ ᱨᱮᱱᱟᱜ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ ᱾ ᱦᱟᱵᱽᱲᱟ ᱦᱚᱱᱚᱛ ᱯᱚᱪᱷᱤᱢ ᱵᱟᱸᱜᱽᱞᱟ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱥᱚᱦᱨᱤ ᱴᱚᱴᱷᱟ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱥᱚᱦᱨᱤ ᱴᱚᱴᱷᱟ ᱠᱮᱫᱼᱠᱮᱫ ᱛᱮ ᱚᱡᱽᱨᱟ ᱛᱷᱟᱱ ᱨᱮ ᱦᱚᱲ ᱮᱞ ᱠᱚ ᱵᱟᱲᱦᱟᱜ ᱠᱟᱱᱟ ᱾ ᱦᱟᱵᱽᱲᱟ ᱥᱚᱦᱚᱨ ᱫᱚ ᱥᱤᱧᱚᱛ ᱨᱮᱱᱟᱜ "ᱜᱞᱟᱥᱜᱚ" ᱟᱨ "ᱥᱮᱯᱷᱤᱞᱰ ᱳᱯᱷ ᱤᱱᱰᱤᱭᱟ" ᱠᱚ ᱢᱮᱛᱟᱜᱼᱟ ᱠᱚ ᱾ ᱦᱟᱵᱽᱲᱟ ᱫᱚ ᱠᱚᱞᱠᱟᱛᱟ ᱛᱟᱭᱚᱢ ᱫᱚᱥᱟᱨ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱟᱨ ᱫᱚᱥᱟᱨ ᱟᱹᱰᱤ ᱦᱩᱰᱤᱧ ᱦᱚᱱᱚᱛ ᱠᱟᱱᱟ ᱾ ᱦᱚᱱᱚᱛ ᱨᱮᱱᱟᱜ ᱧᱩᱛᱩᱢ ᱱᱚᱣᱟ ᱦᱮᱰᱠᱩᱣᱟᱴᱚᱨ, ᱦᱟᱵᱽᱲᱟ ᱥᱚᱦᱚᱨ ᱨᱮᱱᱟᱜ ᱧᱩᱛᱩᱢ ᱨᱮ ᱫᱚᱦᱚ ᱟᱠᱟᱱᱟ ᱾
ᱚᱛᱱᱚᱜ
ᱦᱟᱵᱽᱲᱟ ᱦᱚᱱᱚᱛ 22°48′ N ᱟᱨ 22°12′ N latitudes ᱟᱨ between 88°23′ E and 87°50′ E ᱫᱮᱥᱟᱸᱛᱨ ᱨᱮᱱᱟᱜ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱦᱚᱱᱚᱛ ᱦᱩᱜᱽᱞᱤ ᱜᱟᱰᱟ ᱟᱨ ᱥᱟᱢᱟᱝ ᱨᱮ ᱠᱚᱸᱭᱮ ᱒᱔ ᱯᱟᱨᱜᱟᱱᱟ ᱟᱨ ᱮᱛᱚᱢ ᱒᱔ ᱯᱟᱨᱜᱟᱱᱟ ᱦᱚᱱᱚᱛ (ᱟᱨᱟᱢᱵᱟᱜᱽ ᱟᱨ ᱥᱨᱤᱨᱟᱢᱯᱩᱨ ᱩᱯ ᱰᱤᱵᱤᱡᱚᱱ), ᱟᱨ ᱮᱛᱚᱢ ᱨᱮ ᱢᱮᱫᱤᱱᱤᱯᱩᱨ ᱥᱟᱢᱟᱝ ᱦᱚᱱᱚᱛ (ᱛᱟᱢᱞᱩᱠ ᱩᱯ ᱰᱤᱵᱤᱡᱚᱱ) ᱠᱷᱚᱱ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾ ᱯᱚᱪᱷᱤᱢ ᱨᱮ ᱦᱟᱵᱽᱲᱟ ᱦᱚᱱᱚᱛ ᱢᱮᱫᱤᱱᱤᱯᱩᱨ ᱯᱪᱷᱮ ᱦᱚᱱᱚᱛ ᱨᱮᱱᱟᱜ ᱜᱷᱴᱟᱠ ᱩᱯ ᱰᱤᱵᱤᱡᱚᱱ ᱠᱷᱚᱱ ᱟᱨ ᱦᱩᱜᱽᱞᱤ ᱦᱚᱱᱚᱛ ᱨᱮᱱᱟᱜ ᱟᱨᱟᱢᱵᱟᱜᱽ ᱩᱯ ᱰᱤᱵᱤᱡᱚᱱ ᱠᱷᱚᱱ ᱠᱚᱸᱭᱮᱼᱯᱟᱪᱷᱮ ᱨᱮ, ᱟᱨ ᱢᱮᱫᱤᱱᱤᱯᱩᱨ ᱥᱟᱢᱟᱝ ᱦᱚᱱᱚᱛ ᱨᱮᱱᱟᱜ ᱛᱟᱢᱞᱩᱠ ᱩᱯ ᱰᱤᱵᱤᱡᱚᱱ ᱠᱷᱚᱱ ᱮᱛᱚᱢᱼᱯᱟᱪᱷᱮ ᱨᱮ ᱢᱮᱱᱟᱜᱼᱟ ᱾
ᱠᱮᱛᱚᱠᱤ ᱯᱨᱚᱥᱟᱫᱽ ᱫᱚᱛᱛᱚ
ᱠᱮᱛᱚᱠᱤ ᱯᱨᱚᱥᱟᱫᱽ ᱫᱚᱛᱛᱚ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱ ᱵᱷᱟᱨᱚᱛᱤᱭᱚ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ ᱨᱮᱱ ᱢᱤᱫᱴᱟᱝ ᱨᱟᱡᱟᱨᱤᱭᱟᱹᱭ ᱛᱟᱦᱮ ᱠᱟᱱᱟ ᱾ ᱩᱱᱤ ᱫᱚ ᱠᱚᱭᱮ ᱠᱚᱨᱤᱢ ᱜᱚᱧᱡᱚ ᱠᱷᱚᱱ  ᱑᱙᱘᱓ ᱥᱮᱨᱢᱟ ᱨᱮ ᱟᱥᱟᱢ ᱵᱤᱫᱷᱟᱱ ᱥᱚᱵᱷᱟ ᱛᱮ ᱵᱟᱪᱷᱱᱟᱣ ᱪᱟᱞᱟᱣ ᱞᱮᱱᱟ  ᱾ ᱩᱱᱤ ᱫᱚ ᱘ ᱢᱮ. ᱒᱐᱑᱙ ᱨᱮ ᱗᱔ ᱩᱢᱟᱹᱨ ᱨᱮ ᱱᱚᱣᱟ ᱫᱷᱩᱲᱤ ᱫᱷᱟᱨᱛᱤ ᱵᱟᱹᱜᱤᱭᱟᱫᱟ ᱾
ᱦᱟᱵᱽᱲᱟ ᱦᱚᱱᱚᱛ
ᱚᱛᱱᱚᱜ
ᱦᱚᱱᱚᱛ ᱨᱮᱱᱟᱜ ᱥᱤᱢᱟᱹ ᱠᱷᱚᱱ ᱯᱟᱪᱷᱮ ᱟᱨ ᱮᱛᱚᱢᱼᱯᱟᱪᱷᱮ ᱨᱮ ᱨᱩᱯᱱᱟᱨᱟᱭᱚᱱ ᱜᱟᱰᱟ ᱟᱨ ᱥᱟᱢᱟᱝ ᱟᱨ ᱮᱛᱚᱢᱼᱥᱟᱢᱟᱝ ᱥᱮᱫ ᱵᱷᱟᱜᱤᱨᱛᱷᱤᱼᱦᱩᱜᱽᱞᱤ ᱜᱟᱰᱟ ᱤᱫᱤ ᱛᱮ ᱥᱮᱱᱚᱜᱼᱟ ᱾ ᱠᱚᱸᱭᱮ ᱥᱮᱫ, ᱥᱤᱢᱟᱹ ᱠᱚᱸᱭᱮᱼᱥᱟᱢᱟᱝ ᱨᱳ ᱵᱟᱞᱞᱤ ᱠᱮᱱᱟᱞ ᱟᱨ ᱠᱚᱸᱭᱮᱼᱯᱟᱪᱷᱮ ᱨᱮ ᱫᱟᱢᱚᱫᱚᱨ ᱜᱟᱰᱟ ᱪᱷᱟᱰᱟ ᱠᱟᱛᱮ ᱢᱤᱫᱴᱟᱹᱝ ᱠᱤᱛᱨᱤᱢ ᱢᱮᱱᱟᱜᱼᱟ ᱾
ᱫᱟᱦ ᱥᱚᱢᱟᱱ ᱡᱟᱹᱯᱩᱫ ᱑᱔᱖᱑ ᱢᱤᱞᱤᱢᱤᱴᱚᱨ ᱥᱟᱞ ᱢᱮᱱᱟᱜᱼᱟ ᱾ ᱡᱟᱹᱯᱩᱫ ᱰᱮᱦᱮᱨ ᱛᱮᱫ ᱓᱒-᱓᱙ ᱰᱤᱜᱨᱤ ᱥᱮᱞᱥᱤᱭᱟᱥ ᱛᱟᱞᱟ ᱵᱷᱤᱱᱮ ᱜᱮ ᱦᱩᱭᱩᱜ ᱼᱟ, ᱟᱫᱚ ᱠᱚᱢ ᱞᱚᱞᱚ ᱚᱝᱥᱚᱝ ᱘-᱑᱐ ᱰᱤᱜᱨᱤ ᱥᱮᱞᱥᱤᱭᱟᱥ ᱛᱟᱞᱟ ᱨᱮ ᱦᱩᱭᱩᱜ ᱟ ᱾
ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱦᱟᱵᱽᱲᱟ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱔᱘,᱕᱐,᱐᱒᱙ ᱜᱟᱱ ᱢᱮᱱᱟᱜ ᱠᱚᱣᱟ, ᱱᱚᱣᱟ ᱥᱤᱝᱜᱟᱯᱩᱨ ᱫᱤᱥᱚᱢ ᱥᱟᱞᱟᱜ ᱥᱚᱢᱟᱱ ᱜᱮ ᱢᱮᱱᱟᱜ ᱠᱚᱣᱟ ᱟᱨ ᱟᱢᱮᱨᱤᱠᱟ ᱯᱚᱱᱚᱛ ᱟᱞᱵᱟᱢᱟ ᱨᱮᱱᱟᱜ ᱾ ᱱᱚᱣᱟ ᱥᱤᱧᱚᱛ ᱨᱮ ᱒᱓ ᱟᱱᱟᱜ (᱖᱔᱐ ᱦᱚᱱᱚᱛ ᱦᱚᱱᱚᱛ ᱠᱷᱚᱱ ᱫᱚ) ᱨᱮᱸᱠ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱓,᱓᱐᱖ ᱛᱟᱦᱮᱸᱱ ᱠᱚ ᱦᱚᱲ ᱜᱚᱴᱟ ᱫᱚᱦᱨᱟ ᱠᱤᱞᱚᱢᱤᱴᱚᱨ (᱘,᱕᱐᱐/ᱫᱚᱦᱨᱟ ᱢᱤᱞ) ᱨᱮ ᱢᱮᱱᱟᱜ ᱠᱚᱣᱟ ᱾ ᱒᱐᱐᱑-᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱦᱚᱲ ᱮᱞ ᱜᱨᱚᱛᱷ ᱫᱚ ᱑᱓.᱓᱑% ᱛᱟᱦᱮᱸ ᱠᱟᱱᱟ ᱾ ᱑᱐᱐᱐ ᱠᱚᱲᱟ ᱨᱮ ᱙᱓᱕ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱫᱚ ᱘᱓.᱘᱕% ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱦᱚᱱᱚᱛ ᱠᱚ ᱛᱷᱚᱠ:1843 establishments in British India *
ᱛᱷᱚᱠ:ᱥᱤᱧᱚᱛ ᱨᱮᱭᱟᱜ ᱦᱚᱱᱚᱛ ᱠᱚ
᱓
᱓ ᱫᱚ ᱚᱞ ᱪᱤᱠᱤ ᱞᱤᱯᱤ ᱨᱮ ᱵᱮᱵᱷᱟᱨᱚᱜ ᱠᱟᱱ ᱮᱞ ᱠᱟᱱᱟ ᱱᱚᱣᱟ ᱯᱮ ᱫᱚ ᱯᱮᱭᱟ ᱢᱤᱫ ᱟᱨ ᱵᱟᱝ ᱢᱤᱫ ᱟᱨ ᱵᱟᱨ ᱢᱮᱥᱟ ᱠᱟᱛᱮᱫ ᱦᱩᱭ ᱦᱟᱠᱟᱱᱟ ᱾
ᱡᱮᱞᱮᱠ: ᱑+᱑+᱑=᱓, ᱑+᱒=᱓, ᱑+᱓=᱔
ᱵᱤᱡᱚᱲ ᱮᱞ
ᱯᱮ ᱫᱚ ᱵᱤᱡᱚᱲ ᱮᱞ ᱠᱟᱱᱟᱭ ᱾ ᱵᱤᱡᱚᱲ ᱮᱞ ᱠᱚᱫᱚ ᱩᱱᱠᱩ ᱵᱚᱱ ᱢᱮᱛᱟ ᱦᱟᱠᱚᱣᱟ ᱡᱟᱦᱟᱸ ᱮᱞ ᱠᱚ ᱒ ᱛᱮ ᱵᱟᱠᱚ ᱦᱟᱴᱟᱬᱚᱜᱼᱟ ᱾ ᱑, ᱓, ᱕, ᱗ ᱱᱩᱠᱩ ᱡᱷᱚᱛᱚ ᱵᱤᱡᱚᱲ ᱮᱞ ᱠᱟᱱᱟ ᱠᱚ᱾
ᱢᱟᱬᱛᱮ ᱮᱞ
ᱯᱮ ᱫᱚ ᱢᱟᱬᱛᱮ ᱮᱞ ᱠᱟᱱᱟᱭ ᱾ ᱢᱟᱬᱛᱮ ᱮᱞ ᱠᱚᱫᱚ ᱩᱱᱠᱩᱵᱚᱱ ᱢᱮᱛᱟ ᱦᱟᱠᱚᱣᱟ ᱡᱟᱦᱟᱸ ᱮᱞ ᱠᱚ ᱟᱡ ᱛᱮ ᱟᱨ ᱑ ᱛᱮ ᱦᱟᱴᱟᱬ ᱛᱚᱯᱟᱜᱚᱜᱼᱟᱭ ᱾ ᱡᱮᱞᱮᱠ: ᱓÷᱓=᱑, ᱓÷᱑=᱓ ᱱᱚᱣᱟ ᱵᱟᱱᱟᱨ ᱦᱟᱴᱟᱬ ᱨᱮ ᱦᱟᱴᱟᱬ ᱥᱟᱨᱮᱡ ᱫᱚ ᱐ ᱠᱟᱱᱟ ᱾
ᱦᱟᱴᱤᱧ ᱛᱚᱯᱟᱜ
ᱡᱟᱦᱟᱱ ᱮᱞ ᱨᱮᱱᱟᱜ ᱢᱤᱫ ᱚᱲᱟᱜ ᱟᱨ ᱜᱮᱞ ᱚᱲᱟᱜ ᱨᱮᱱᱟᱜ ᱥᱮᱞᱮᱫ ᱚᱨᱡᱚ ᱓ ᱛᱮ ᱦᱟᱴᱟᱬ ᱛᱳᱯᱟᱜᱚᱜᱼᱟ ᱚᱱᱟ ᱮᱞ ᱦᱚᱸ ᱓ ᱛᱮ ᱦᱟᱴᱟᱬ ᱛᱚᱯᱟᱜᱚᱜᱼᱟ ᱾
ᱡᱮᱞᱮᱠᱟ: ᱑᱒ᱺ ᱑+᱒=᱓ ᱓÷᱓=᱑ ᱑᱕ᱺ ᱑+᱕=᱖ ᱖÷᱓=᱒ ᱒᱑ᱺ ᱒+᱑=᱓ ᱓÷᱓=᱑
ᱡᱟᱦᱟᱱᱟᱜ ᱞᱮᱠᱷᱟ ᱚᱠᱛᱚ ᱨᱮᱫᱚ ᱱᱚᱣᱟ ᱫᱚ ᱯᱮᱭᱟ ᱦᱚᱸᱵᱚᱱ ᱢᱮᱱ ᱜᱮᱭᱟ, ᱡᱮᱢᱚᱱ ᱯᱮᱭᱟ ᱪᱮᱬᱮ ᱾ ᱓ ᱫᱚ ᱵᱟᱨ (᱒) ᱟᱨ ᱔|ᱯᱩᱱ (᱔) ᱛᱟᱞᱟᱨᱮ ᱨᱮᱱᱟᱜ ᱮᱞ ᱠᱟᱱᱟ: ᱒<᱓<᱔ ᱡᱟᱦᱟᱸᱛᱤᱨᱮ ᱛᱮᱥᱟᱨ ᱴᱷᱟᱶ ᱨᱮᱱᱟᱜ ᱵᱚᱱ ᱜᱟᱨᱢᱟᱨᱣᱟ ᱩᱱᱡᱚᱦᱚᱜ ᱫᱚ ᱱᱚᱣᱟ ᱫᱚ ᱛᱮᱥᱟᱨ ᱠᱚ ᱢᱮᱱᱟ ᱾ ᱡᱟᱦᱟᱸᱞᱮᱠᱟ : ᱛᱮᱥᱟᱨ ᱴᱷᱟᱶ ᱟᱢᱮᱴ ᱠᱟᱛᱮᱫ ᱥᱤᱨᱯᱟᱹ ᱟᱢᱮᱴ ᱦᱟᱠᱟᱱᱟ ᱾
ᱠᱟᱴᱷᱩᱣᱟ
ᱠᱟᱴᱷᱩᱣᱟ ᱫᱚ ᱡᱟᱢᱢᱩ ᱟᱨ ᱠᱟᱥᱢᱤᱨ ᱛᱟᱞᱢᱟ ᱥᱟᱥᱮᱛ ᱤᱞᱟᱹᱠᱟ ᱨᱮᱭᱟᱜ ᱢᱤᱫ ᱵᱟᱡᱟᱨ ᱠᱟᱱᱟ ᱾ᱱᱚᱣᱟ ᱨᱮᱭᱟᱜ ᱫᱟᱹᱠᱷᱤᱱ ᱨᱮᱫᱚ ᱯᱚᱧᱡᱟᱵᱽ ᱟᱨ ᱦᱤᱢᱟᱪᱚᱲᱯᱨᱚᱫᱮᱥ ᱢᱮᱱᱟᱜ-ᱟ ᱾ ᱱᱚᱣᱟ ᱵᱟᱡᱟᱨ ᱫᱚ ᱯᱚᱱᱚᱛ ᱨᱮᱭᱟᱜ ᱫᱩᱣᱟᱹᱨ ᱠᱟᱱᱟ ᱾ ᱱᱚᱣᱟ ᱵᱟᱡᱟᱨ ᱫᱚ ᱯᱚᱴᱷᱟᱱᱠᱚᱴ ᱥᱩᱨ ᱨᱮᱭᱟᱜ ᱵᱟᱡᱟᱨ ᱠᱟᱱᱟ ᱾ ᱯᱚᱴᱷᱟᱱᱠᱚᱴ ᱟᱨ ᱱᱚᱣᱟ ᱫᱚ ᱡᱚᱲ ᱵᱟᱡᱟᱨ ᱵᱟᱝᱢᱟ ᱴᱣᱤᱱ ᱥᱤᱴᱤ ᱢᱮᱱᱛᱮ ᱠᱚ ᱢᱮᱛᱟᱜ-ᱟ ᱾ ᱡᱟᱢᱢᱩ ᱛᱟᱭᱚᱢ ᱡᱟᱢᱢᱩ ᱰᱤᱵᱷᱤᱡᱚᱱ ᱨᱮᱭᱟᱜ ᱱᱚᱣᱟ ᱫᱚ ᱢᱟᱨᱟᱝ ᱵᱟᱡᱟᱨ ᱠᱟᱱᱟ ᱾ ᱠᱟᱴᱷᱩᱣᱟ ᱫᱚ ᱥᱚᱲᱚᱠ ᱦᱚᱨ ᱛᱮ ᱡᱟᱢᱢᱩ, ᱪᱚᱱᱰᱤᱜᱚᱰ, ᱫᱤᱞᱤ, ᱯᱚᱴᱷᱟᱱᱠᱚᱴ ᱟᱨ ᱚᱢᱨᱤᱛᱥᱚᱨ ᱮᱢᱟᱱ ᱵᱟᱡᱟᱨ ᱥᱟᱶ ᱡᱚᱲᱟᱣ ᱜᱮᱭᱟ ᱾ ᱱᱚᱣᱟ ᱵᱟᱡᱟᱨ ᱫᱚ ᱵᱟᱨᱮᱭᱟ ᱣᱟᱨᱰ ᱨᱮ ᱦᱟᱹᱴᱤᱧ ᱟᱠᱟᱱᱟ ᱾
ᱦᱚᱲ ᱞᱮᱠᱷᱟ
ᱠᱟᱴᱷᱩᱟ ᱫᱚ ᱥᱨᱤᱱᱚᱜᱚᱨ, ᱡᱟᱢᱢᱩ ᱟᱨ ᱟᱱᱟᱱᱛᱱᱚᱜᱚᱨ ᱛᱟᱭᱚᱢ ᱯᱩᱱᱟᱜ ᱢᱟᱨᱟᱝ ᱵᱟᱡᱟᱨ ᱠᱟᱱᱟ ᱾ ᱒᱐᱑᱑ ᱨᱮᱭᱟᱜ ᱦᱚᱲ ᱞᱮᱠᱷᱟ ᱚᱝᱥᱟᱨ ᱠᱚᱴᱷᱩᱣᱟ ᱨᱮᱭᱟᱜ ᱦᱚᱲ ᱮᱞ ᱫᱚ ᱦᱩᱭᱩᱜ ᱠᱟᱱᱟ ᱑,᱙᱑,᱙᱘᱘ ᱾ ᱱᱚᱰᱮᱱᱟᱜ ᱡᱟᱱᱟᱝ ᱚᱱᱩᱯᱟᱛ ᱫᱚ ᱦᱩᱭᱩᱜ ᱠᱟᱱᱟ ᱑,᱐᱐᱐ ᱠᱚᱲᱟ ᱨᱮ ᱘᱕᱓ ᱠᱩᱲᱤ ᱾ ᱵᱟᱥᱚᱞᱤ ᱛᱤᱦᱥᱤᱞ ᱨᱮ ᱨᱚᱬᱡᱤᱛ ᱥᱟᱜᱚᱨ ᱰᱮᱢ ᱠᱚ ᱵᱮᱱᱟᱣᱮᱫ ᱠᱷᱟᱹᱛᱤᱨ ᱚᱱᱮᱱᱟᱜ ᱟᱹᱛᱩ ᱟᱨ ᱵᱩᱨᱩ ᱡᱟᱭᱜᱟ ᱠᱷᱚᱱᱟᱜ ᱠᱟᱴᱷᱩᱣᱟ ᱛᱮ ᱟᱹᱰᱤ ᱵᱟᱹᱲᱛᱤ ᱦᱚᱲ ᱠᱚ ᱦᱤᱡᱩᱜ ᱠᱟᱱ ᱠᱷᱟᱹᱛᱤᱨ ᱠᱟᱴᱷᱩᱣᱟ ᱨᱮᱱ ᱦᱚᱲᱟᱜ ᱮᱞ ᱫᱚ ᱴᱟᱴᱠᱟ ᱜᱮ ᱟᱹᱫᱤ ᱵᱟᱹᱲᱛᱤ ᱟᱠᱟᱱᱟ ᱾
ᱠᱟᱴᱷᱩᱣᱟ ᱦᱚᱱᱛ ᱨᱮᱫᱚ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱦᱤᱱᱫᱩ ᱫᱷᱚᱨᱚᱢ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱱᱚᱰᱮ ᱦᱤᱱᱫᱩ ᱫᱷᱚᱨᱚᱢ ᱦᱚᱲᱟᱜ ᱮᱞ ᱫᱚ ᱦᱩᱭᱩᱜ ᱠᱟᱱᱟ ᱙᱑ᱹ᱓᱔%, ᱥᱤᱠᱷ ᱫᱷᱚᱨᱚᱢ ᱓ᱹ᱗᱕%, ᱠᱷᱨᱤᱥᱴᱤᱭᱟᱱ ᱒ᱹ᱒᱗% ᱟᱨ ᱤᱥᱞᱟᱢ ᱒,᱖᱘% ᱾ ᱠᱷᱨᱤᱥᱛᱟᱱ ᱟᱨ ᱥᱤᱠᱷ ᱦᱚᱲ ᱫᱚ ᱥᱩᱯᱩᱛᱩᱜ ᱛᱮ ᱠᱷᱨᱤᱴᱤᱭᱟᱱ ᱠᱟᱨᱛᱟᱨ ᱟᱨ ᱥᱟᱣᱟᱱ ᱪᱚᱠ ᱡᱟᱭᱜᱟ ᱨᱮ ᱢᱮᱱᱟᱜ ᱠᱚᱣᱟ ᱾ ᱱᱚᱰᱮ ᱢᱮᱱᱟᱜ ᱠᱚ ᱥᱤᱠᱷ ᱫᱷᱚᱨᱚᱢ ᱦᱚᱲ ᱫᱚ ᱯᱩᱪᱷᱤᱢ ᱯᱟᱠᱤᱥᱛᱟᱱ ᱠᱷᱚᱱ ᱠᱚ ᱦᱮᱡ ᱟᱠᱟᱱᱟ ᱾ ᱯᱩᱧᱪ ᱟᱨ ᱯᱟᱠᱤᱥᱛᱟᱱ ᱟᱹᱛ ᱨᱮ ᱢᱮᱱᱟᱜ ᱠᱟᱥᱢᱤᱨ ᱠᱷᱚᱱ ᱠᱚ ᱟᱹᱰᱤ ᱦᱚᱲ ᱱᱚᱰᱮ ᱦᱮᱡ ᱠᱟᱛᱮ ᱠᱚ ᱛᱟᱦᱮᱸ ᱮᱱᱟ ᱾ ᱱᱚᱣᱟ ᱵᱟᱡᱟᱨ ᱨᱮ ᱟᱹᱰᱤ ᱜᱟᱱ ᱥᱩᱯᱷ᱾ ᱥᱚᱱᱛᱷᱚ ᱦᱚᱸ ᱢᱮᱱᱟᱜ ᱠᱚᱣᱟ ᱾ ᱱᱚᱰᱮᱱ ᱠᱚ ᱟᱹᱰᱤ ᱦᱚᱲᱟᱜ ᱯᱩᱭᱞᱩ ᱯᱟᱹᱨᱥᱤ ᱜᱮ ᱰᱚᱜᱽᱨᱟ ᱟᱨ ᱰᱚᱜᱽᱨᱤ ᱠᱟᱱᱟ ᱾ ᱱᱚᱰᱮ ᱰᱚᱜᱽᱨᱟ ᱠᱚᱣᱟᱜ ᱮᱞ ᱫᱚ ᱦᱩᱭᱩᱜ ᱠᱟᱱᱟ ᱘᱘%,ᱱᱮᱯᱟᱞᱤ ᱗%, ᱒% ᱵᱮᱝᱜᱚᱞᱤ ᱾ ᱱᱚᱰᱮᱱᱟᱜ ᱚᱯᱷ᱾ᱥᱤᱭᱟᱞ ᱯᱟᱹᱨᱥᱤ ᱫᱚ ᱦᱩᱭᱩᱜ ᱠᱟᱱᱟ ᱾
ᱦᱚᱭ ᱦᱤᱥᱤᱫ
ᱠᱟᱴᱷᱩᱣᱟ ᱨᱮᱫᱚ ᱵᱟᱹᱲᱛᱤ ᱜᱮ ᱡᱟᱹᱲᱤ ᱦᱩᱭᱩᱜ ᱟ ᱾ ᱠᱚᱢᱚᱱ ᱦᱤᱱᱫᱩ ᱠᱚᱣᱟᱜ ᱯᱟᱹᱛᱭᱟᱹᱣ ᱞᱮᱠᱟᱛᱮ ᱠᱟᱴᱷᱩᱣᱟ ᱨᱮᱫᱚ ᱛᱩᱨᱩᱭ ᱜᱚᱴᱟᱝ ᱨᱤᱛᱩ ᱟᱹᱭᱠᱟᱹᱜ-ᱟ ᱾ ᱸᱱᱚᱰᱮ ᱩᱱᱟᱹᱜ ᱥᱚᱠᱛᱚ ᱥᱤᱛᱩᱝ ᱫᱚ ᱵᱟᱭ ᱟᱹᱭᱠᱟᱹᱜ-ᱟ ᱢᱮᱱᱠᱷᱟᱱ ᱱᱚᱰᱮᱱᱟᱜ ᱨᱟᱵᱟᱝ ᱫᱚ ᱵᱟᱹᱲᱛᱤ ᱜᱮᱭᱟ ᱾ ᱥᱤᱛᱩᱝ ᱨᱤᱛᱩ ᱨᱮ ᱫᱚ ᱱᱚᱰᱮᱱᱟᱜ ᱛᱟᱯ ᱔᱑ ᱰᱤᱜᱲᱨᱤ ᱦᱟᱹᱵᱤᱡ ᱮ ᱥᱮᱴᱮᱨᱚᱜ-ᱟ ᱟᱨ ᱨᱟᱵᱟᱝ ᱨᱤᱛᱩ ᱨᱮᱫᱚ ᱱᱚᱰᱮᱱᱟᱜ ᱛᱟᱯ ᱒ ᱫᱤᱜᱽᱨᱤ ᱥᱮᱴᱮᱨᱚᱜ-ᱟ ᱾ ᱢᱤ ᱢᱤᱫ ᱫᱷᱟᱣ ᱫᱚ ᱛᱟᱯ ᱐ ᱰᱤᱜᱽᱨᱤ ᱥᱮᱞᱥᱤᱭᱚᱥ ᱦᱚᱸ ᱥᱮᱴᱮᱨᱚᱜᱟ ᱾ ᱱᱚᱰᱮᱟᱜ ᱥᱮᱨᱢᱟ ᱨᱮᱭᱟᱜ ᱦᱟᱨᱟ ᱦᱟᱹᱨᱤ ᱡᱟᱹᱲᱤ ᱫᱚ ᱦᱩᱭᱩᱜ ᱠᱟᱱᱟ- 700 cm ᱾ ᱵᱟᱹᱲᱛᱤ ᱫᱚ ᱡᱟᱹᱯᱩᱫ ᱨᱤᱛᱩ ᱨᱮ ᱟᱨ ᱨᱟᱵᱟᱝ ᱨᱤᱛᱩ ᱨᱮ ᱱᱚᱰᱮ ᱫᱚᱭ ᱡᱟᱹᱲᱤᱭᱟ ᱾ ᱨᱟᱵᱟᱝ ᱨᱤᱛᱩ ᱨᱮ ᱫᱚ ᱱᱚᱰᱮ ᱫᱤᱱᱟᱹᱢ ᱞᱮᱠᱟ ᱜᱮ ᱱᱚᱰᱮᱭ ᱠᱩᱦᱲᱟᱹᱭᱟ ᱾
ᱥᱮᱠᱷ ᱦᱟᱥᱤᱱᱟ
ᱥᱮᱠᱷ ᱦᱟᱥᱤᱱᱟ ᱚᱣᱟᱡᱮᱫᱽ( ᱡᱟᱱᱟᱢ ᱒᱘ ᱥᱮᱯᱴᱮᱢᱵᱚᱨ, ᱑᱙᱔᱗) ᱵᱟᱝᱞᱟᱫᱤᱥᱟᱹᱢ ᱨᱮᱱ ᱱᱟᱦᱟᱜ ᱯᱨᱟᱭᱤᱢᱼᱢᱤᱱᱤᱥᱴᱟᱨ(ᱢᱟᱹᱧᱡᱽᱦᱤ) ᱠᱟᱱᱟᱭ᱾ ᱩᱱᱤ ᱫᱚ ᱜᱮᱞ ᱢᱤᱫ ᱥᱚᱝᱥᱚᱫ ᱨᱮᱱ ᱥᱚᱨᱠᱟᱨ ᱢᱩᱠᱷᱤᱭᱟᱹ ᱠᱟᱱᱟᱭ᱾ ᱚᱱᱟ ᱥᱟᱶ ᱵᱟᱝᱞᱟᱫᱮᱥ ᱟᱣᱟᱢᱤ ᱞᱤᱜᱽ ᱨᱮᱱ ᱢᱩᱠᱷᱤᱭᱟᱹ ᱦᱚᱸ ᱠᱟᱱᱟᱭ᱾ ᱥᱮᱠᱷ ᱦᱟᱥᱤᱱᱟ ᱫᱚ ᱵᱟᱝᱞᱟᱫᱤᱥᱟᱹᱢ ᱨᱮᱱ ᱯᱩᱭᱞᱩ ᱯᱨᱮᱥᱤᱰᱮᱱᱴ(ᱯᱟᱨᱟᱱᱤᱠ) ᱵᱚᱝᱜᱚᱵᱚᱱᱫᱷᱩ ᱥᱮᱠᱷ ᱢᱩᱡᱤᱵᱩᱨ ᱨᱚᱦᱚᱢᱟᱱ ᱨᱮᱱ ᱦᱚᱯᱚᱱᱮᱨᱟ ᱠᱟᱱᱟᱭ᱾ ᱥᱮᱠᱷ ᱦᱟᱥᱤᱱᱟ ᱫᱚ ᱨᱟᱡᱽᱱᱤᱛᱤ ᱨᱮ ᱯᱚᱱ ᱜᱮᱞ ᱥᱮᱨᱢᱟ ᱠᱷᱚᱱ ᱰᱮᱨ ᱠᱟᱹᱢᱤ ᱨᱮ ᱢᱮᱱᱟᱭᱟ᱾ ᱩᱱᱤ ᱫᱚ ᱑᱙᱘᱖ ᱠᱷᱚᱱ ᱑᱙᱙᱐ ᱟᱨ ᱑᱙᱙᱑-᱑᱙᱙᱕ ᱫᱷᱟᱹᱵᱤᱡ ᱵᱤᱨᱚᱫᱷᱤ ᱫᱚᱞ ᱨᱮᱱ ᱢᱩᱠᱷᱤᱭᱟᱹᱭ ᱛᱟᱸᱦᱮ ᱠᱟᱱᱟ᱾ ᱯᱩᱭᱞᱩ ᱑᱙᱙᱖-᱒᱐᱐᱑ ᱥᱮᱨᱢᱟ ᱵᱟᱝᱞᱟᱫᱤᱥᱟᱹᱢ ᱨᱮᱱ ᱯᱨᱟᱭᱤᱢᱼᱢᱤᱱᱤᱥᱴᱟᱨ ᱮ ᱛᱟᱦᱮ ᱠᱟᱱᱟ᱾ ᱑᱙᱘᱑ ᱥᱮᱨᱢᱟ ᱠᱷᱚᱱ ᱟᱣᱟᱢᱤ ᱞᱤᱜᱽ ᱨᱮᱱ ᱢᱟᱹᱧᱡᱽᱦᱤ ᱭᱮ ᱦᱩᱭᱮᱱᱟ᱾ ᱒᱐᱐᱘ ᱥᱮᱨᱢᱟ ᱨᱮ ᱛᱚᱛᱛᱟᱵᱚᱫᱷᱟᱭᱚᱠ ᱥᱚᱨᱠᱟᱨ ᱦᱚᱛᱮᱛᱮ ᱵᱟᱪᱷᱱᱟᱣ(ᱤᱞᱮᱠᱥᱚᱱ) ᱟᱨ ᱒᱐᱑᱔ ᱟᱨ ᱒᱐᱑᱘ ᱥᱮᱨᱢᱟ ᱨᱮ ᱟᱭᱟᱜ ᱫᱚᱞ ᱨᱮᱱᱟᱜ ᱥᱚᱨᱠᱟᱨ ᱦᱚᱛᱮᱛᱮ ᱵᱟᱪᱷᱱᱟᱣ ᱨᱮ ᱡᱤᱛᱠᱟᱹᱨ ᱠᱟᱛᱮᱜ ᱥᱚᱨᱠᱟᱨ ᱮ ᱵᱮᱱᱟᱣ ᱠᱮᱫᱟ᱾ ᱱᱤᱭᱟᱹ ᱦᱟᱹᱵᱤᱡ ᱛᱮ ᱯᱚᱱ ᱫᱷᱟᱣ ᱯᱨᱟᱭᱤᱢᱼᱢᱤᱱᱤᱥᱴᱟᱨ ᱮ ᱦᱩᱭᱮᱱᱟ᱾ ᱞᱟᱜᱷᱟᱨ ᱨᱮ ᱯᱮ ᱫᱷᱟᱣ ᱮ ᱦᱩᱭᱮᱱᱟ᱾
ᱯᱩᱭᱞᱩ ᱡᱤᱭᱚᱱ
ᱥᱮᱠᱷ ᱦᱟᱥᱤᱱᱟ ᱫᱚ ᱵᱟᱝᱞᱟᱫᱤᱥᱟᱹᱢ ᱨᱮᱱᱟᱜ ᱯᱷᱩᱨᱜᱟᱹᱞ ᱞᱟᱹᱲᱦᱟᱹᱭ ᱨᱮᱱ ᱱᱮᱛᱟ, ᱵᱟᱝᱞᱟᱫᱤᱥᱟᱹᱢ ᱨᱮᱱ ᱡᱟᱹᱛᱤ ᱟᱯᱟᱛ ᱟᱨ ᱵᱟᱝᱞᱟᱫᱤᱥᱟᱹᱢ ᱨᱮᱱ ᱯᱩᱭᱞᱩ ᱯᱨᱮᱥᱤᱰᱮᱱᱴ ᱵᱚᱝᱜᱚᱵᱚᱱᱫᱷᱩ ᱥᱮᱠᱷ ᱢᱩᱡᱤᱵᱩᱨ ᱨᱚᱦᱚᱢᱟᱱ ᱨᱮᱱ ᱦᱚᱯᱚᱱᱮᱨᱟ ᱠᱟᱱᱟᱭ᱾ ᱟᱭ ᱜᱚᱜᱚ ᱭᱟᱜ ᱧᱤᱛᱩᱢ ᱫᱚ ᱵᱮᱜᱚᱢ ᱯᱷᱚᱡᱤᱞᱟᱛᱩᱱᱱᱮᱥᱟ᱾ ᱥᱮᱠᱷ ᱦᱟᱥᱤᱱᱟ ᱫᱚ ᱴᱩᱝᱜᱤᱯᱟᱲᱟ ᱨᱮᱭ ᱡᱟᱱᱟᱢ ᱟᱠᱟᱱᱟ᱾ ᱚᱱᱰᱮ ᱜᱤᱭᱮ ᱦᱟᱨᱟ ᱨᱟᱠᱟᱯ ᱟᱠᱟᱱᱟ᱾ ᱑᱙᱕᱔ ᱥᱮᱨᱢᱟ ᱨᱮ ᱟᱭᱟᱜ ᱜᱷᱟᱨᱚᱡᱽ ᱨᱮᱱ ᱥᱟᱶ ᱰᱷᱟᱠᱟ ᱨᱮᱱᱟᱜ ᱢᱳᱜᱚᱞᱴᱩᱞᱤ ᱨᱮᱱᱟᱜ ᱨᱚᱡᱚᱤ ᱵᱳᱥ ᱞᱮᱱ ᱨᱮᱱᱟᱜ ᱚᱲᱟᱜ ᱨᱮ ᱛᱟᱦᱮᱱ ᱮ ᱮᱦᱚᱵ ᱠᱮᱫᱟ᱾ ᱛᱟᱭᱚᱢᱛᱮ ᱢᱤᱱᱴᱳ ᱨᱳᱰ ᱨᱮᱱᱟᱜ ᱥᱚᱨᱠᱟᱨᱤ ᱚᱲᱟᱜ ᱨᱮᱭ ᱨᱟᱠᱟᱵ ᱮᱱᱟ᱾ ᱑᱙᱕᱖ ᱥᱮᱨᱢᱟ ᱨᱮ ᱴᱤᱠᱟᱴᱩᱞᱩ ᱨᱮᱱᱟᱜ ᱱᱟᱨᱤᱥᱤᱠᱠᱷᱟ ᱢᱚᱱᱫᱤᱨ ᱵᱟᱞᱤᱠᱟ ᱵᱤᱫᱫᱟᱞᱚᱭ ᱨᱮᱭ ᱵᱷᱚᱨᱛᱤ ᱭᱮᱱᱟ᱾ ᱑᱙᱖᱑ ᱥᱮᱨᱢᱟ ᱨᱮᱱᱟᱜ ᱑  ᱚᱠᱴᱚᱵᱚᱨ ᱠᱷᱚᱱ  ᱫᱷᱟᱱᱢᱚᱱᱰᱤ ᱨᱮᱱᱟᱜ ᱓᱒ ᱱᱚᱢᱵᱚᱨ ᱚᱲᱟᱜ ᱨᱮ ᱛᱟᱦᱮᱱ ᱮ ᱮᱦᱚᱵ ᱠᱮᱫᱟ᱾ ᱑᱙᱗᱕ ᱥᱮᱨᱢᱟ ᱨᱮᱱᱟᱜ ᱑᱕ ᱟᱜᱚᱥᱴ ᱢᱤᱫ ᱥᱮᱱᱟ ᱜᱚᱞᱢᱟᱞ ᱨᱮ ᱟᱡ ᱟᱨ ᱟᱡᱨᱮᱱ ᱠᱩᱲᱤ ᱵᱚᱭᱦᱟ ᱥᱮᱠᱷ ᱨᱮᱦᱟᱱᱟ ᱵᱟᱹᱜᱤ ᱠᱟᱛᱮᱜ ᱡᱚᱛᱚ ᱠᱩ ᱜᱚᱡ ᱟᱪᱚᱭᱮᱱᱟ᱾ ᱤᱱᱟᱹ ᱚᱠᱛᱮ ᱫᱚ ᱱᱩᱠᱤᱱ ᱵᱟᱱᱟᱨ ᱵᱚᱭᱷᱟ ᱜᱤ ᱯᱟᱹᱪᱷᱤᱢ ᱡᱟᱨᱢᱟᱤ ᱨᱮ ᱯᱟᱲᱦᱟᱜ ᱠᱤᱱ ᱥᱮᱱ ᱟᱠᱟᱱ ᱛᱟᱦᱮᱱᱟ᱾ ᱑᱙᱖᱕ ᱥᱮᱨᱢᱟ ᱨᱮ ᱥᱮᱠᱷ ᱦᱟᱥᱤᱱᱟ ᱫᱚ ᱟᱡᱤᱢᱯᱩᱨ ᱜᱟᱨᱞᱥ ᱦᱟᱭ ᱤᱥᱠᱩᱞ ᱠᱷᱚᱱ ᱢᱮᱴᱨᱤᱠ ᱮ ᱯᱟᱥ ᱠᱮᱫᱟ᱾
ᱥᱮᱠᱷ ᱦᱟᱥᱤᱱᱟ ᱑᱙᱗᱓ ᱥᱮᱨᱢᱟ ᱨᱮ ᱰᱷᱟᱠᱟ ᱤᱣᱱᱤᱵᱷᱟᱨᱥᱤᱴᱤ ᱠᱷᱚᱱ ᱵᱟᱝᱞᱟ ᱪᱮᱛᱟᱱ ᱚᱱᱟᱨᱥ ᱮ ᱢᱩᱪᱟᱹᱫ ᱠᱮᱫᱟ᱾ ᱤᱣᱱᱤᱵᱷᱟᱨᱥᱤᱴᱤ ᱨᱮ ᱯᱟᱲᱦᱟᱜ ᱚᱠᱛᱮ ᱜᱤ ᱑᱙᱖᱗ ᱥᱮᱨᱢᱟ ᱨᱮ ᱮᱢ ᱮ ᱚᱣᱟᱡᱮᱫᱽ ᱢᱤᱭᱟ ᱥᱟᱶ ᱵᱟᱯᱞᱟ ᱦᱩᱭᱮᱱ ᱛᱟᱭᱟ᱾ ᱟᱡ ᱡᱟᱸᱣᱟᱭ ᱚᱣᱟᱡᱮᱫᱽ ᱢᱤᱭᱟ ᱫᱚ ᱙ ᱢᱮ, ᱒᱐᱐᱙ ᱥᱮᱨᱢᱟ ᱦᱟᱱᱟᱯᱩᱨᱤᱭᱮᱱᱟ᱾ ᱥᱮᱠᱷ ᱦᱟᱥᱤᱱᱟ ᱣᱟᱜ ᱜᱷᱟᱨᱚᱡᱽ ᱨᱮ ᱫᱚ ᱵᱟᱨᱭᱟ ᱜᱤᱫᱽᱨᱟᱹ ᱠᱚᱲᱟᱣᱟᱜ ᱧᱤᱛᱩᱢ ᱥᱚᱡᱤᱵᱽ ᱚᱣᱟᱡᱮᱫ ᱡᱚᱭ ᱟᱨ ᱠᱩᱲᱤᱭᱟᱜ ᱧᱤᱛᱩᱢ ᱫᱚ ᱥᱟᱭᱢᱟ ᱚᱣᱟᱡᱮᱫ ᱯᱩᱛᱩᱞ᱾
ᱨᱟᱡᱱᱤᱛᱤ ᱡᱤᱭᱚᱱ
᱑᱙᱘᱑ ᱥᱮᱨᱢᱟ ᱨᱮ ᱵᱟᱝᱞᱟᱫᱤᱥᱟᱹᱢ ᱨᱮ ᱵᱟᱝ ᱛᱟᱦᱮ ᱠᱟᱛᱮᱜ ᱦᱚᱸ ᱟᱣᱟᱢᱤ ᱞᱤᱜᱽ ᱨᱮᱱ ᱥᱚᱵᱷᱟᱯᱚᱛᱤ ᱠᱩ ᱵᱟᱪᱷᱟᱣ ᱠᱤᱫᱤᱭᱟ᱾ ᱩᱱᱠᱷᱚᱱ ᱜᱤ ᱨᱟᱡᱽᱱᱤᱛᱤ ᱡᱤᱭᱚᱱ ᱫᱚ ᱮᱦᱚᱵ ᱮᱱ ᱛᱟᱭᱟ ᱜᱚᱴᱟᱛᱮ᱾
ᱯᱷᱮᱰᱮᱛ
ᱛᱷᱚᱠ:ᱵᱟᱝᱞᱟᱫᱤᱥᱟᱹᱢ ᱨᱮᱱ ᱞᱮᱠᱷᱟ ᱦᱚᱲ ᱛᱷᱚᱠ:ᱵᱟᱝᱞᱟᱫᱤᱥᱟᱹᱢ ᱨᱮᱱ ᱱᱮᱛᱟ ᱛᱷᱚᱠ:ᱫᱷᱟᱹᱨᱛᱤ ᱨᱮᱱ ᱟᱭᱚ ᱱᱮᱛᱟ ᱠᱩ ᱛᱷᱚᱠ:ᱟᱣᱟᱢᱤ ᱞᱤᱜᱽ ᱱᱮᱛᱟ ᱛᱷᱚᱠ:ᱵᱟᱝᱞᱟᱫᱤᱥᱟᱹᱢ ᱨᱮᱱ ᱯᱨᱟᱭᱤᱢ ᱢᱤᱱᱤᱥᱴᱟᱨ ᱛᱷᱚᱠ:ᱵᱟᱝᱞᱟᱫᱤᱥᱟᱹᱢ ᱨᱮᱱ ᱯᱨᱚᱫᱷᱟᱱᱢᱚᱱᱛᱨᱤ ᱛᱷᱚᱠ:ᱱᱮᱛᱟ ᱛᱷᱚᱠ:ᱚᱱᱚᱞᱤᱭᱟᱹ
ᱰᱤᱢᱤᱛᱨᱤ ᱢᱮᱱᱰᱤᱞᱤᱵᱷ
ᱰᱤᱢᱤᱛᱨᱤ ᱤᱵᱷᱟᱱᱚᱵᱷᱤᱪ ᱢᱮᱱᱰᱮᱞᱮᱭᱮᱵᱷ (ᱨᱩᱥ ᱯᱟᱹᱨᱥᱤ ᱛᱮ Дми́трий Ива́нович Менделе́ев) (᱘ ᱯᱷᱮᱵᱨᱩᱣᱟᱨᱤ ᱑᱘᱓᱔ – ᱒ ᱯᱷᱮᱵᱨᱩᱣᱟᱨᱤ ᱑᱙᱐᱗) ᱫᱚ ᱨᱟᱥᱤᱭᱟ ᱨᱮᱱ ᱢᱤᱫ chemist ᱟᱨ inventor ᱠᱟᱱᱟᱭ ᱾
ᱡᱟᱱᱟᱢ ᱟᱨ ᱵᱟᱞᱮ ᱩᱢᱮᱨ
ᱢᱮᱱᱰᱮᱞᱮᱭᱮᱵᱷ ᱣᱟᱜ ᱡᱟᱱᱟᱢ ᱫᱚ ᱘ ᱯᱷᱮᱵᱨᱩᱣᱟᱨᱤ ᱑᱘᱓᱔ ᱥᱮᱨᱢᱟᱨᱮ ᱥᱟᱭᱵᱮᱨᱤᱭᱟ ᱨᱮᱱᱟᱜ ᱛᱚᱵᱚᱞᱚᱥᱠᱚ ᱨᱮᱱᱟᱜ ᱵᱷᱟᱨᱠᱷᱤᱱᱤ ᱟᱨᱮᱢᱡᱤᱭᱮᱱᱤ ᱟᱛᱚ ᱨᱮ᱾ ᱟᱡ ᱵᱟᱵᱟᱣᱟᱜ ᱧᱤᱛᱩᱢ ᱫᱚ ᱤᱵᱷᱟᱱ ᱯᱟᱵᱷᱚᱞᱳᱵᱷᱤᱪ ᱢᱮᱱᱰᱮᱞᱮᱭᱮᱵᱷ ᱟᱨ ᱜᱚᱜᱚᱣᱟᱜ ᱧᱤᱛᱩᱢ ᱫᱚ ᱢᱟᱨᱤᱭᱟ ᱰᱤᱢᱤᱛᱨᱤᱭᱮᱵᱷᱱᱟ ᱢᱮᱱᱰᱮᱞᱮᱭᱮᱵᱷᱟ᱾ ᱜᱚᱲᱚᱢ ᱦᱟᱲᱟᱢ ᱯᱟᱵᱷᱮᱞ ᱢᱟᱠᱥᱤᱢᱳᱵᱷᱤᱪ ᱫᱚ ᱨᱟᱥᱤᱭᱟ ᱨᱮᱱ ᱚᱨᱛᱷᱚᱰᱳᱠᱥ ᱪᱟᱨᱪ ᱨᱮᱱ ᱫᱷᱚᱨᱚᱢ ᱜᱩᱨᱩᱭ ᱛᱟᱦᱮ ᱠᱟᱱᱟ᱾ ᱤᱵᱷᱟᱱᱳᱵᱷᱤᱪ ᱟᱭᱟᱜ ᱢᱚᱡᱽ ᱧᱤᱛᱩᱢ ᱫᱚᱭ ᱧᱟᱢ ᱟᱠᱟᱫᱟ ᱫᱷᱚᱨᱚᱢ ᱥᱮᱪᱮᱫ ᱚᱠᱛᱮ᱾ ᱩᱱᱤ ᱫᱚ ᱢᱤᱫ ᱚᱨᱛᱷᱚᱰᱳᱠᱥ ᱠᱷᱨᱤᱥᱴᱟᱱᱮ ᱛᱟᱦᱮ ᱠᱟᱱᱟ ᱚᱠᱟ ᱫᱚ ᱩᱱᱤ ᱵᱟᱭ ᱠᱩᱥᱤᱭᱟᱜ ᱠᱟᱱ ᱛᱟᱦᱮᱱᱟ᱾ ᱛᱟᱭᱚᱢ ᱫᱟᱨᱟᱢ ᱩᱱᱤ ᱫᱚ ᱫᱷᱚᱨᱚᱢᱮ ᱵᱟᱹᱜᱤᱭᱟᱫᱟ ᱟᱨ ᱢᱤᱫ ᱥᱤᱨᱡᱟᱹᱱᱤᱭᱟ ᱯᱟᱹᱛᱤᱭᱟᱹᱣ ᱨᱮᱭ ᱯᱟᱹᱛᱤᱭᱟᱹᱣ ᱮᱱᱟ᱾
ᱯᱩᱸᱪᱷ ᱦᱚᱱᱚᱛ, ᱯᱟᱠᱤᱥᱛᱟᱱ
ᱯᱩᱸᱪᱷ ᱦᱚᱱᱚᱛ ᱫᱚ ᱟᱡᱟᱫᱽ ᱠᱟᱥᱢᱤᱨ, ᱯᱟᱠᱤᱥᱛᱟᱱ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱯᱩᱸᱪᱷ ᱦᱚᱱᱚᱛ ᱨᱮᱱᱟᱜ ᱵᱷᱤᱲᱟᱹᱣ ᱨᱮ ᱥᱤᱧᱚᱛ ᱨᱮᱱᱟᱜ ᱯᱩᱸᱪᱷ ᱦᱚᱱᱚᱛ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱥᱤᱧᱚᱛ ᱟᱨ ᱯᱟᱠᱤᱥᱛᱟᱱ ᱛᱟᱞᱟ ᱨᱮ ᱵᱤᱵᱟᱹᱫᱽ ᱞᱮᱠᱟᱛᱮ ᱢᱮᱱᱟᱜᱼᱟ ᱾ ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱨᱟᱣᱟᱞᱟᱠᱚᱴ ᱨᱮ ᱢᱮᱱᱟᱜᱼᱟ ᱾
ᱰᱤᱢᱤᱛᱨᱤ ᱢᱮᱱᱰᱤᱞᱤᱵᱷ
ᱡᱟᱱᱟᱢ ᱟᱨ ᱵᱟᱞᱮ ᱩᱢᱮᱨ
ᱟᱢᱫᱟᱡᱚᱜ ᱠᱟᱱᱟ ᱢᱮᱱᱰᱮᱞᱮᱭᱮᱵᱷ ᱨᱮᱱ ᱫᱚ ᱑᱔ ᱠᱷᱚᱱ ᱑᱗ ᱜᱚᱴᱟᱝ ᱵᱚᱭᱦᱟ ᱢᱤᱥᱤ ᱠᱚ ᱛᱟᱦᱮ ᱠᱟᱱᱟ᱾ ᱩᱱᱠᱩ ᱢᱩᱫᱽ ᱨᱮ ᱢᱮᱱᱰᱮᱞᱮᱭᱮᱵᱷ ᱫᱚ ᱦᱩᱰᱤᱧ ᱩᱪᱟᱹᱨᱤᱡ ᱠᱟᱱᱟᱭ᱾ ᱟᱡ ᱵᱟᱵᱟ ᱫᱚ fine arts, philosophy ᱟᱨ political science ᱨᱮᱱ ᱢᱟᱪᱮᱫ ᱮ ᱛᱟᱦᱮ ᱠᱟᱱᱟ᱾ ᱟᱡ ᱵᱟᱵᱟ ᱫᱚ ᱛᱟᱞᱟ ᱩᱢᱮᱞ ᱨᱮᱜᱮᱭ ᱠᱟᱬᱟ ᱮᱱᱟ ᱟᱨ ᱟᱭᱟᱜ ᱠᱟᱹᱢᱤ ᱦᱚᱸᱭ ᱟᱫ ᱠᱮᱫᱟ᱾ ᱟᱡ ᱜᱚᱜᱚ ᱛᱤ ᱨᱮ ᱜᱤ ᱜᱷᱟᱨᱚᱡ ᱫᱚ ᱯᱟᱲᱟᱣ ᱮᱱᱟ᱾ ᱩᱱᱤ ᱫᱚ glass factory ᱨᱮ ᱠᱟᱹᱢᱤᱭᱮ ᱧᱟᱢ ᱡᱚᱝ ᱟᱱᱟ᱾ ᱢᱮᱱᱰᱮᱞᱮᱭᱮᱵᱷ ᱫᱚ ᱜᱮᱞ ᱯᱮ ᱩᱢᱮᱞ ᱨᱮ ᱟᱡ ᱵᱟᱵᱟᱭ ᱜᱚᱡ ᱵᱟᱹᱜᱤᱭᱟᱫᱮᱭᱟ᱾ ᱟᱡ ᱜᱚᱜᱚ ᱣᱟᱜ ᱜᱞᱟᱥ ᱯᱷᱮᱠᱴᱚᱨᱤ ᱨᱮᱭ ᱞᱚ ᱜᱚᱡ ᱮᱱᱟ᱾ ᱢᱮᱱᱰᱮᱞᱮᱭᱮᱵᱷ ᱫᱚ ᱛᱚᱵᱚᱞᱚᱥᱠ ᱨᱮᱱᱟᱜ ᱡᱤᱢᱱᱮᱥᱤᱭᱟᱢ ᱤᱥᱠᱩᱞ ᱨᱮᱭ ᱵᱷᱚᱨᱛᱤᱭᱮᱱᱟ᱾
ᱯᱩᱸᱪᱷ ᱦᱚᱱᱚᱛ, ᱯᱟᱠᱤᱥᱛᱟᱱ
ᱱᱟᱜᱟᱢ
ᱜᱮᱭᱟᱭ (᱑᱗) ᱥᱟᱭᱥᱟᱹᱦᱤᱛ (century) ᱨᱮᱱᱟᱜ ᱢᱩᱪᱟᱹᱫ ᱥᱮᱫ ᱠᱷᱚᱱ ᱑᱘᱓᱗ ᱠᱨᱤᱥᱴ ᱞᱟᱦᱟ (CE) ᱦᱟᱹᱵᱤᱡ ᱯᱩᱸᱪᱷ ᱫᱚ ᱦᱟᱵᱮᱞᱤ (Haveli) ᱛᱚᱦᱥᱤᱞ ᱞᱚᱨᱟᱱ ᱨᱤᱱᱤᱡ ᱢᱩᱥᱞᱟᱹ ᱨᱟᱡᱟ ᱱᱚᱸᱰᱮ ᱥᱟᱥᱚᱱᱮᱫ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱱᱚᱶᱟ ᱫᱚ ᱥᱤᱠᱷ ᱥᱟᱢᱨᱟᱡᱽ ᱨᱤᱱᱤᱡ ᱨᱟᱡᱟ ᱯᱷᱟᱹᱭᱡᱽᱛᱟᱞᱟᱵᱽ (Raja Faiztalab) ᱟᱜ ᱛᱤ ᱨᱮ ᱦᱮᱡ ᱮᱱᱟ ᱾ ᱯᱩᱸᱪᱷ ᱫᱚ ᱑᱙᱔᱘ ᱥᱟᱹᱦᱤᱛ ᱨᱮ ᱨᱟᱡᱽ ᱥᱟᱥᱚᱱᱮᱫ ᱯᱚᱱᱚᱛ ᱢᱟᱦᱟᱨᱟᱡᱽ ᱜᱩᱞᱟᱵᱽ ᱥᱤᱝ ᱟᱜ ᱮᱞᱟᱠᱟ ᱨᱮᱠᱚ ᱥᱞᱮᱫ ᱞᱮᱫᱼᱟ ᱾ ᱱᱚᱶᱟ ᱢᱮᱥᱟ ᱞᱟᱦᱟ ᱨᱮ ᱫᱚ ᱯᱩᱸᱪᱷ ᱫᱚ ᱞᱟᱦᱚᱨ ᱦᱚᱱᱚᱛ ᱢᱮᱱᱛᱮ ᱠᱚ ᱢᱮᱛᱟᱜ ᱠᱟᱱ ᱛᱟᱦᱮᱸᱫ ᱾ ᱢᱟᱦᱟᱨᱟᱡᱽ ᱜᱩᱞᱟᱵᱽ ᱥᱤᱝ ᱪᱷᱤᱵᱟᱞ, ᱯᱩᱸᱪᱷ ᱟᱨ ᱮᱴᱟᱜ ᱮᱞᱟᱠᱟ ᱠᱚ ᱫᱚ ᱡᱚᱣᱟᱦᱚᱨ ᱥᱤᱝ (Jawahar Singh) ᱟᱨ ᱢᱚᱭᱛᱤ ᱥᱤᱝ (Moiti Singh) ᱧᱩᱛᱩᱢ ᱨᱮ ᱥᱩᱦᱤ ᱞᱮᱫ ᱛᱟᱦᱮᱸᱫ ᱾
ᱰᱤᱢᱤᱛᱨᱤ ᱢᱮᱱᱰᱤᱞᱤᱵᱷ
ᱡᱟᱱᱟᱢ ᱟᱨ ᱵᱟᱞᱮ ᱩᱢᱮᱨ
᱑᱘᱔᱙ ᱥᱮᱨᱢᱟ ᱨᱮ ᱟᱡ ᱜᱚᱜᱚ ᱢᱟᱨᱟᱝ ᱥᱮᱪᱮᱫ ᱞᱟᱹᱜᱤᱫ ᱥᱟᱭᱵᱮᱨᱤᱭᱟ ᱠᱷᱚᱱ ᱢᱚᱥᱠᱳ ᱛᱮᱭ ᱤᱫᱤ ᱠᱤᱫᱤᱭᱟ ᱢᱮᱱᱰᱮᱞᱮᱭᱮᱵᱷ᱾ ᱢᱚᱥᱠᱳ ᱢᱟᱨᱟᱝ ᱵᱤᱨᱫᱟᱹᱜᱟᱲ ᱫᱚ ᱢᱮᱱᱰᱮᱞᱮᱭᱮᱵᱷ ᱢᱟᱪᱮᱫᱤᱭᱟᱹ ᱞᱮᱠᱟ ᱛᱮ ᱵᱟᱠᱚ ᱦᱟᱛᱟᱣ ᱞᱤᱫᱤᱭᱟ᱾ ᱩᱱᱤ ᱫᱚ ᱥᱮᱱᱴ ᱯᱤᱴᱟᱨᱥᱵᱟᱜᱽ ᱵᱤᱨᱫᱟᱹᱜᱟᱲ ᱨᱮᱭ ᱵᱷᱚᱨᱛᱤᱭᱮᱱᱟ᱾ ᱟᱭᱟᱜ ᱜᱷᱟᱨᱚᱡ ᱨᱮᱱ ᱡᱚᱛᱚ ᱦᱚᱲ ᱥᱮᱱᱴ ᱯᱤᱴᱟᱨᱥᱵᱟᱜᱽ ᱨᱮ ᱛᱟᱦᱮᱱ ᱠᱚ ᱦᱮᱡ ᱮᱱᱟ᱾ graduate ᱢᱩᱪᱟᱹᱫ ᱛᱟᱭᱚᱢ ᱠᱷᱩᱜ ᱨᱩᱣᱟᱹ(tb) ᱧᱟᱢ ᱠᱤᱫᱤᱭᱟ᱾ ᱚᱱᱟᱛᱮ ᱠᱨᱤᱢᱤᱱ ᱯᱮᱱᱤᱱᱥᱩᱞᱟ ᱛᱮᱭ ᱥᱮᱱ ᱮᱱᱟ᱾ ᱚᱱᱟ ᱫᱚ ᱦᱮᱱᱫᱮ ᱜᱟᱰᱟ ᱫᱟᱹᱠᱷᱤᱱ ᱛᱟᱦᱮ ᱠᱟᱱᱟ᱾ ᱚᱱᱰᱮ ᱛᱟᱦᱮᱱ ᱚᱠᱛᱮ ᱩᱱᱤ ᱫᱚ ᱢᱤᱫ ᱵᱤᱨᱫᱟᱹᱜᱟᱲ ᱨᱮ ᱥᱟᱭᱮᱱᱥ ᱨᱮᱱ ᱢᱟᱪᱮᱫ ᱠᱟᱹᱢᱤ ᱛᱷᱚᱲᱟ ᱢᱟᱦᱟᱭ ᱠᱟᱹᱢᱤ ᱠᱮᱫᱟ᱾ ᱑᱘᱕᱗ ᱥᱮᱨᱢᱟ ᱨᱩᱣᱟᱹ ᱠᱷᱚᱱ ᱯᱷᱟᱨᱱᱟᱣ ᱠᱟᱛᱮᱜ ᱥᱮᱱᱴ ᱯᱤᱴᱟᱨᱥᱵᱟᱜᱽ ᱮ ᱨᱩᱣᱟᱲᱮᱱᱟ᱾